Lebanon ge foreign ministry hisoarukoh, muzaaharaa kuri meehun e...\nއެ ޤައުމުގެ ރައީސް މައިކަލް އައުންގެ ފޮޓޯ ވެސް އަންދާލާފައިވޭ\nގޮއްވުމުގެ ހާދިސާގައި މަރުވި މީހުންގެ އަދަދު 158ށް އަރާފައިވޭ\nކ. މާލެ |9އޯގަސްޓް 2020 | އާދީއްތަ 12:18 | 4,657\nލުބުނާންގައި ކުރި މުޒާހަރާގެ ތެރެއިން - ސީ.އެން.އެން\nލުބުނާންގެ ފޮރިން މިނިސްޓްރީ ހިސޯރުކޮށް، މުޒާހަރާ ކުރި މީހުން އެ ޤައުމުގެ ސިފައިން އެ ތަނުން ބޭރުކޮށްލައިފިއެވެ.\nލުބުނާނުގެ ވެރިރަށް ބެއިރޫތުގެ ޕޯޓުގައި ހުރި ގުދަނެއްގައި ބާރުގަދަ ގޮވި ހާދިސާއާ ގުޅިގެން ހޮނިހިރު ދުވަހު ބައެއް މީހުން ވަނީ އެކަމުގެ ހިތްހަމަނުޖެހުން ފާޅުކޮށް މުޒާހަރާކޮށްފައެވެ. އަދި މުޒާހަރާތަކުގެ ތެރެއިން އެ މީހުން ވަނީ ލުބުނާންގެ ފޮރިން މިނިސްޓްރީ ހިސޯރުކޮށް، އެތާނގެ ތެރޭގައި ވެސް މުޒާހަރާކޮށް އަޑުގަދަކޮށްފައެވެ.\nމުޒާހަރާ ކުރި މީހުންގެ ގްރޫޕް ލީޑް ކުރުމަށްޓަކައި ހަރަކާތްތެރިވެފައިވަނީ ރިޓަޔަރވެފައިވާ ސިފައިންނެވެ. އެކި ބެނަރތައް ހިފައިގެން މުޒާހަރާގެ ބައިވެރިވެރިން ހަރަކާތްތެރިވިއިރު އެމީހުން ވަނީ އެ ޤައުމުގެ ރައީސް މައިކަލް އައުންގެ ފޮޓޯ ވެސް އަންދާފައެވެ.\nމި މުޒާހަރާގައި ހަރަކާތްތެރިވި އެހެން ފަރާތްތަކުން އެ ޤައުމުގެ އިކޮނޮމިކް، އެނަރޖީ އެންޑް އެންވަޔަރަމެންޓް މިނިސްޓްރީތަކާއި ބޭންކިންގ އެސޯސިއޭޝަންތަކުގެ ބިލްޑިންގތައް ވެސް ހިސޯރުކޮށްފައިވާ ކަމަށް ރިޕޯޓުތައް ބުނެއެވެ. ސިފައިންގެ އިތުރު ޓީމުތައް ވަނީ އެ ސަރަހައްދުތަކަށް ފޮނުވާފައިވާ ކަމަށް ވެސް ރިޕޯޓުތައް ބުނެއެވެ.\nބެއިރޫތުގައި ސިޔާސީ ގޮތުން ހަމަނުޖެހުން އުފައްދާ ފަރާތްތައް އިންސާފުގެ ކުރިމައްޗަށް ގެނެސް އެމީހުންނާއި ދެކޮޅަށް ހާހަކަށްވުރެން ގިނަ މީހުން ވަނީ ނިކުމެ މުޒާހަރާކޮށް އަޑުއުފުލާފައެވެ. މުޒާހަރާގެ ބައިވެރިން ދެކޭ ގޮތުގައި މި ސިޔާސީ މީހުންވަނީ އެޤައުމު "ޑިޒާސްޓަރ ޒޯނަކަށް" ބަދަލު ކުރުމުގައި އިސް ރޯލެއް އަދާކޮށްފައެވެ.\nބެއިރޫތުގެ ޕޯޓުގައި ހުރި ގުދަނުގައި ރޯވެ ބާރުގަދަ ގޮވުމެއް ގޮވާފައިވާއިރު މި ހާދިސާގައި މަރުވި މީހުންގެ އަދަދު 158ށް ވަނީ އަރާފައެވެ. އަދި 6000ށްވުރެން ގިނަ މީހުންނަށް އެކިވަރުގެ ޒަހަމްތައް ލިބިފައިވާއިރު އެތައް ހާސްބައެއް ވަނީ މަގުމަތިވެ، ހާލުގައި ޖެހިފައެވެ.\nބާރުގަދަ ގޮވުން ގޮވާފައިވަނީ ބެއިރޫތުގެ ބަނދަރުމަތީ ސަރަހައްދުހައި ހުރި ގުދަން ތަކެއްގައި އެތައް އަހަރެއް ވަންދެން ރައްކާކޮށްފައި ހުރި ކެމިކަލްތަކެއްގައި ކަމަށް ބައެއް ރިޕޯޓުތައް ބުނެއެވެ. އެމޯނިއަމް ނައިޓްރޭޓް އަކީ ގަސްކާނާ ހެއްދުމުގެ އިތުރުން ބޮން ހެދުމަށް ވެސް ބޭނުން ކުރާ މާއްދާއެކެވެ.\nއެމޯނިއަމް ނައިޓްރޭޓަކީ އޭގެ ޒާތުގައި ގޮވާ ކެމިކަލެއް ނޫނެވެ. ނަމަވެސް މިއީ އޮކްސިޑައިޒާ އެކެވެ. އަދި އެހެން އެއްޗެއްގައި ރޯވުމަށް ބޭނުންވާ އޮކްސިޖަން ފަސޭހައިން ފޯރުކޮށްދިނުމަށް އެހީވާ މާއްދާއެކެވެ. ނަމަވެސް ސައިންސްވެރިން ބުނެފައިވާ ގޮތުން ވަކި ހާލަތްތަކެއް މެދުވެރިވެގެން މި ކެމިކަލްގައި ވެސް ރޯވެދާނެއެވެ.\nއެ ޤައުމުގެ ރައީސް މައިކަލް އައުން ވިދާޅުވެފައިވަނީ 2,750 ޓަނުގެ އެމޯނިއަމް ނައިޓްރޭޓް އެއްވެސްކަހަލަ ރައްކާތެރިކަމުގެ ފިޔަވަޅެއް ނާޅާ ހަ އަހަރު ވަންދެން ގުދަނެއްގައި ބެހެއްޓުމަކީ އެއްވެސް ގޮތަކަށް ގަބޫލުކުރެވޭ ކަމެއް ނޫންކަމަށެވެ. އަދި މިކަމާއި ގުޅިގެން ޒިންމާވާން ޖެހޭ ފަރާތްތަކަށް ހަރުކަށި އަދަބު ދެއްވާނެ ކަމަށް ރައީސް ވަނީ ވިދާޅުވެފައެވެ.\nބާރުގަދަ ގޮވުމާއެކު ލެބަނާނުގެ ޕޯޓު ސަރަހައްދު އެކީގައިހެން ވަނީ ބިމާ ހަމަވެފައެވެ. އަދި ކެމިކަލް ހުރި ގުދަން ހުރި ސަރަހައްދުގައި ބޮޑު ވަޅުގަނޑެއް ހެދިފައިވާ އިރު އެ ސަރަހައްދުގައި ހުރި އިމާރާތްތައް ވަނީ ބިމާ ހަމަވެފައެވެ. ބޭއިރޫތުގައި ބާރުގަދަ އެއްޗެހިތަކެއް ގޮވާފައި މި ވަނީ ކުރީގެ ބޮޑު ވަޒީރު ރަފީގު ހަރީރީ 2005 ވަނަ އަހަރު އަވާރަކޮށްލި މައްސަލައިގައި ހުކުމް އިއްވަން ތައްޔާރުވަމުން ދަނިކޮށެވެ.\nބޭއިރޫތުގައި ގޮވި ގޮވުމާއި ގުޅިގެން އެ ޤައުމުގައި ވަނީ ކުއްލި ނުރައްކަލުގެ ހާލަތު އިއުލާން ކޮށްފައެވެ.


Blackmail kurumuge kuh Bezema ge mahchah saabithu vejje – adduLIVE\nބްލެކްމެއިލް ކުރުމުގެ ކުށް ބެންޒިމާގެ މައްޗަށް ސާބިތުވެއްޖެ\nNov 24, 2021, 14:39 މުޙައްމަދު ހިޒްޔަމް\nރެއާލް މެޑްރިޑް އަދި ފްރާންސްގެ ގައުމީ ޓީމަށް ކުޅޭ ސްޓްރައިކަރު ބެންޒިމާގެ މައްޗަށް ކޮށްފައިވާ ބްލެކްމެއިލް ކުރުމުގެ ކުށް ސާބިތުވެއްޖެއެވެ.\nބެންޒިމާގެ މައްޗަށް ކުށް ސާބިތުވާ ކަމަށް ކަނޑައަޅައި، މައްސަލަ ބެއްލެވި ފަނޑިޔާރު ވަނީ ބެންޒެމާއަށް އެއް އަހަރު ދުވަހުގެ ސަސްޕެންޑް ޖަލު ހުކުމެއް އިއްވައި، 75،000 ޔޫރޯގެ ޖޫރިމަނާއެއް ދެއްކުމަށް އަމުރުކޮށްފައެވެ.\nގްރީސްގެ ކްލަބެއް ކަމަށްވާ އޮލިމްޕިއާކޮސް އަށް ކުޅޭ މެތިއު ވަލްބުއޭނާ ބްލެކްމެއިލްކުރުމުގެ މައްސަލައިގައި، ބެންޒިމާގެ އިތުރުން އިތުރު4މީހަކަށް ވަނީ ދައުވާ އުފުލާފައެވެ. ނަމަވެސް ފްރެންޗް ފުޓްބޯޅަ އެސޯސިއޭޝަންގެ ރައީސް ވިދާޅުވީ، މި ދައުވާގެ ސަބަބުން ބެންޒިމާ ގައުމީ ޓީމަށް ކުޅުމުގެ ފުރުޞަތު ނުގެއްލޭ ކަމަށެވެ.\n2015 ވަނަ އަހަރު ފެންމަތިވި މި މައްސަލައިގައި، ބެންޒެމާ އަބަދުވެސް އެ ތުހުމަތުތައް ދޮގުކުރަމުން އަންނަ އިރު، އޭނާ ވަނީ ވަލްބުއެނާ އަށް އެހީވާން މަސައްކަތް ކުރަނީ ހަމައެކަނި ކޮމްޕްރޮމައިޒް ކޮށްފައިވާ ވީޑިއޯ އިން ސަލާމަތްވުމަށް ކަމަށް ބުނެފަ އެވެ. އޭގެ ފަހުން ކުޅުންތެރިޔާ އެނބުރި ފްރާންސް ޓީމަށް އައިސްފައިވެއެވެ.\nބެންޒެމާ މި ހުކުމަށް ވާރސެލީސްގެ ކޯޓަށް ހާޒިރުވެފައި ނުވާއިރު، ގްރީސްގެ ކްލަބެއް ކަމަށްވާ އޮލިމްޕިއާކޮސް އަށް ކުޅެމުން އަންނަ ވަލްބުއެނާ ވެސް ކޯޓަށް ހާޒިރުކޮށްފައެއް ނުވެއެވެ.


އެމް.އެން.ޔޫ.އެސް.ޔޫ ގެ އިންޓަރ ފެކަލްޓީ ވޮލީބޯޅަ މުބާރާތުގައި ބައިވެރިވާ ފެކަލްޓީ އޮފް އެޑިއުކޭޝަންގެ ދެޓީމުގެ މެމްބަރުންނަށް ޖާރޒީ ހަވާލުކޮށްދެއްވައިފި – MNUSU\nއެމް.އެން.ޔޫ.އެސް.ޔޫ ގެ އިންޓަރ ފެކަލްޓީ ވޮލީބޯޅަ މުބާރާތުގައި ބައިވެރިވާ ފެކަލްޓީ އޮފް އެޑިއުކޭޝަންގެ ދެޓީމުގެ މެމްބަރުންނަށް ޖާރޒީ ހަވާލުކޮށްދެއްވައިފި\nމިރޭ ފެށުމަށް ހަމަޖެހިފައިވާ އެމް.އެން.ޔޫ.އެސް.ޔޫ ގެ އިންޓަރ ފެކަލްޓީ ވޮލީބޯޅަ މުބާރާތުގައި ބައިވެރިވާ ފެކަލްޓީ އޮފް އެޑިއުކޭޝަންގެ ދެ ޓީމުގެ މެމްބަރުންނަށް ޖަރޒީ ހަވާލުކޮށްދެއްވައިފިއެވެ. މިއަދު މެންދުރު ދޭއްޖެހި އިރު ފެކަލްޓީ އޮފް އެޑިއުކޭޝަންގައި ކުރިއަށް ގެންދިޔަ މި ރަސްމިއްޔާތުގައި ބައިވެރިންނާއި ޖާރޒީ ޙަވާލު ކޮށްދެއްވީ ފެކަލްޓީ އޮފް އެޑިއުކޭޝަންގެ ޑީން އަލްފާޟިލާ މަރިޔަމް ފިޒާނާ ރަޝީދާއި އެމް.އެން.ޔޫ.އެސް.ޔޫ ގެ ކުރީގެ ރައީސް އަދި ދަރިވަރުންގެ ކައުންސިލް މެންބަރު އަލްފާޟިލް އަލީ ރަޝީދެވެ. ފެކަލްޓީ އޮފް އެޑިއުކޭޝަންގެ ފަރާތުން މި މުބާރާތުގައި ބައިވެރިވުމަށް ހަމަޖެހިފައި ވަނީ އަންހެން ޓީމަކާއި ފިރިހެން ޓީމެކެވެ. މި ރަސްމިއްޔާތުގައި ޓީމުތަކުގެ އޮފިޝަލުންނަށް ވެސް ވަނީ އޮފިޝަލުންގެ ޓީޝާޓު ޙަވާލު ކޮށްދެއްވާފައެވެ.\nޖާރޒީ ޙަވާލުކުރުމުގެ ތެރެއިން\nމި ރަސްމިއްޔާތުގައި ފެކަލްޓީގެ ޑީން ވަނީ ބައިވެރިންނާއި މުޚާޠަބުކޮށް ވާހަކަފުޅު ދައްކަވާފައެވެ. ޑީންގެ ވާހަކަފުޅުގައި ކޮންމެ ކަމަކަށް ކުރިމަތިލި ކަމުގައި ވިޔަސް ކާމިޔާބީ އާއި ހަމައަށް ވާޞިލުވުމަށް މަސައްކަތް ކުރުމަށާއި ކާމިޔާބީ ހޯދުމަށްޓަކައި އަބަދުވެސް ނަމާދަށް ފަރުވާތެރިވުމަށާއި ގިނަގިނައިން ﷲގެ ޙަޟްރަތުގައި ދުޢާ ދެންނެވުމަށް ނަޞޭޙަތްތެރި ވެފައިވެއެވެ. ދަރިވަރުންގެ ކައުންސިލް މެންބަރު އަދި އެމް.އެން.ޔޫ.އެސް.ޔޫގެ ކުރީގެ ރައީސް ވެސް ވަނީ މި ރަސްމިއްޔާތުގައި ވާހަކަފުޅުދައްކަވާފައެވެ. އަލީ ރަޝީދުގެ ވާހަކަ ފުޅުގައި އެފް.އި އަށް ލިބިގެންދާ ކޮންމެ ކާމިޔާބީ އަކީވެސް އެބޭފުޅާގެ އަމިއްލަ ކާމިޔާބީއެއް ކަމުގެ އިހްޞާޞް ކުރެވޭ ކަމުގައި ވިދާޅުވެ ޓީމުތަކަށް ހިތްވަރު ދެއްވާފައި ވެއެވެ.\nމި މުބާރާތަށް ތައްޔާރުވުމަށް ފެސާއާއި ޙަވާލުވެގެން ހުންނެވި ލެކްޗަރާރ އާދަމް ޒާހިރު އެކި ގޮތްގޮތުން ވެދެއްވި އެހީތެރިކަމަށް މި ފުރުޞަތުގައި ޝުކުރު ދަންނަވަމެވެ. މި މުބާރާތުގައި ވާދަކުރާ ފެކަލްޓީ އޮފް އެޑިއުކޭޝަންގެ ފިރިހެން ޓީމަށް ޖާރޒީ ހަދިޔާކުރެއްވި ގއ. މާމެންދުއަށް ނިޞްބަތްވާ ޖަމްޢިއްޔާ އެކަމުގައިވާ ސޮސައިޓީ ފޯރ މާމެންދޫ ސްޕޯޓްސް އަށް ވަރަށް ޚާއްސަ ޝުކުރެއް ދަންނަވަމެވެ.\nފެށުމަށް ވަގުތު ކުޑަތަންވަމުން ދާ ވޮލީބޯޅަ މުބާރާތުގައި ކުޅުމަށް ހަމަޖެހިފައިވާ ފެކަލްޓީ އޮފް އެޑިއުކޭޝަންގެ ދެ ޓީމަށްވެސް ކާމިޔާބު މުބާރާތަކަށް އެދެމެވެ. އެފް.އީ ގެ ޓީމުތައް ކުޅެން ހަމަޖެހިފައިވަނީ މާދަމާގެ ވަގުތުތަކުގައިކަން ވެސް ފާހަގަ ކޮށްލަމެވެ.


އައްޔަ ވަކިވުމުން އޮލިމްޕިކް ކޮމިޓީ އިންތިހާބުގައި މޫސަ އާއި ޗަމްޕީ!\n9 ޖޫން 2021 - 23:06 1\nއެފްއޭއެމް އެވޯޑްސް ހަފްލާގެ ތެރެއިން އަލީ އުމަރު.-- ފޮޓޯ: އެފްއޭއެމް\nމާދަމާ ބާއްވަން ނިންމާފައިވާ މޯލްޑިވްސް އޮލިމްޕިކް ކޮމިޓީ (އެމްއޯސީ)ގެ އިންތިހާބުގެ ރައީސްގެ މަގާމަށް ކުރިމަތިލައްވާފައިވާ އެފްއޭއެމްގެ ސީނިއާ ނައިބު ރައީސް އަދި ކުރީގެ ސްޕޯޓްސް ކޮމިޝަނަރު އަލީ އުމަރު އިންތިހާބުން (އައްޔަ) ނަން ނަންގަވައިފި އެވެ.\nއޮލިމްޕިކް ކޮމިޓީ އިންތިހާބުގެ އިލެކްޓޯރަލް ކޮމިޓީން އެސޯސިއޭޝަންތަކަށް މިއަދު ފޮނުވާފައިވާ ނޯޓިސް އެއްގެ ކޮޕީއެއް "އަދަދު" އަށް ވަނީ ލިބިފަ އެވެ. އެ ނޯޓިސްގައިވާ ގޮތުން އޮލިމްޕިކް ކޮމިޓީގެ އިންތިހާބުގައި އެފްއޭއެމްގެ ފަރާތުން އޮލިމްޕިކް ކޮމިޓީގެ ރައީސްގެ މަގާމާއި ނައިބު ރައީސްގެ މަގާމަށް ވާދަކުރައްވާ އައްޔަ ވަނީ ނަން ނަންގަވައިފަ އެވެ.\n"އެފްއޭއެމް އިން ކެންޑިޑެސީ އަނބުރާ ނެގި ނަމަވެސް ކެނޑިޑޭޓް ނަމްބަރަކަށް ބަދަލެއް ނާންނާނެ،" އިލެކްޓޯރިއަލް ކޮމިޓީން އެސޯސިއޭޝަންތަކަށް ފޮނުވި ނޯޓިސްގައި ލިޔެފައިވެ އެވެ.\nއެފްއޭއެމްގެ އޮފިޝަލަކު ވެސް ވަނީ އޮލިމްޕިކް ކޮމިޓީގެ އިންތިހާބުގައި އެ އެސޯސިއޭޝަންގެ ކެންްޑިޑެސީ އަނބުރާ ގެންގޮސްފައިވާކަން "އަދަދު" އަށް ކަށަވަރުކޮށްދީފަ އެވެ.\nމިދިޔަ ސަރުކާރާއި މި ސަރުކާރުގެ ކުރީކޮޅުގައި ސްޕޯޓްސް ކޮމިޝަނަރު ކަން ކުރެއްވި އައްޔަ އަލުން އެފްއޭއެމްގެ މަގާމަކަށް ދިޔައީ 2019 ވަނަ އަހަރުގެ އޭޕްރީލް މަހު އެވެ. އެއީ ޑެޕިއުޓީ ޖެނެރަލް ސެކްރެޓަރީ އަކަށެވެ. އިތުރު ދައުރަކަށް އެފްއޭއެމްގެ ރައީސަކަށް މިދިޔަ އަހަރު ބައްސާމް އަދީލް ޖަލީލް އިންތިހާބުވެވަޑައިގަތްއިރު، ސީނިއާ ނައިބު ރައީސަކަށް ހަމަޖައްސާފައިވަނީ އައްޔަ އެވެ. އައްޔަ ވަނީ މީގެ ކުރިން ވެސް އެފްއޭއެމްގެ ހިންގާ ކޮމިޓީގައި މަސައްކަތްތަކެއް ކުރައްވައިފަ އެވެ.\nއޮލިމްޕިކް ކޮމިޓީ ރައީސް ކަމަށް ވާދަކުރައްވާ މޫސަ (ކ) އާއި ޗަމްޕީ\nއައްޔަ ވަކިވުމާ އެކު މި ފަހަރުގެ އޮލިމްޕިކް ކޮމިޓީގެ ރައީސްގެ މަގާމަށް ވާދަކުރައްވާނީ ދެ ކެންޑިޑޭޓުންނެވެ. އެއީ ބެޑްމިންޓަން އެސޯސިއޭޝަންގެ ރައީސް މޫސާ ނާޝިދު (މޫސަ) އާއި ސްވިމިން އެސޯސިއޭޝަންގެ ރައީސް މުހައްމަދު އަބްދުއްސައްތާރު (ޗަމްޕީ) އެވެ.\nނައިބު ރައީސަކަށް ވަނީ ހަތަރު ފަރާތަކުން ކުރިމަތިލައިފަ އެވެ. އެއީ މޫސަގެ އިތުރުން ހޭންޑްބޯލް މޯލްޑިވްސްގެ ރައީސް އަހުމަދު އިސްމާއިލް، އެތުލެޓިކްސް އެސޯސިއޭޝަންގެ ރައީސް މުހައްމަދު ތޮލާލް އަދި ކްރިކެޓް ބޯޑްގެ ރައީސް މުހައްމަދު ފައިސަލް އެވެ. މީގެ ތެރެއިން ކްރިކެޓްގެ ރައީސަކަށް މިދިޔަ އަހަރު އިންތިހާބުވެޑައިގަތް ފައިސަލް ކުރިމަތިލެއްވީ ނޮން އޮލިމްޕިކް ސްޕޯޓްސްގެ ސްލޮޓެއްގަ އެވެ.\nއޮލިމްޕިކް ކޮމިޓީގެ ބާކީ މަގާމުތަކަށް ބަލާއިރު ހިމެނެނީ އޮލިމްޕިކް ކުޅިވަރުތަކުގެ ސްލޮޓަށް ހަ މެމްބަރުންނާއި ނޮން އޮލިމްޕިކް ކުޅިވަރުތަކަށް ހަތަރު ސްލޮޓުގެ އިތުރުން އަންހެން ދެ މެމްބަރުންގެ ސްލޮޓެވެ. ދެ އަންހެން މެމްބަރުންގެ ތެރެއިން އެއް މެމްބަރަކު ވާން ޖެހޭނީ ނޮން އޮލިމްޕިކް ކުޅިވަރެއްގެ ފަރާތުން ތަމްސީލުކުރާ މެމްބަރަކަށެވެ.\nހެންވޭރު ބޯޅަ ގޭގައި މާދަމާ މެންދުރު ފަހު ބޭއްވުމަށް ހަމަޖެހިފައިވާ އިންތިހާބު މަރުކަޒަށް ހާޒިރުވެވޭނީ އޮލިމްޕިކް ކޮމިޓީ އާއި ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ފުޅާކޮށް މަޝްވަރާ ކުރެވިގެން ހެދިފައިވާ ހާއްސަ ގައިޑްލައިންތަކުގެ ތެރެއިން ހުއްދަ ލިބިފައިވާ މީހުންނަށެވެ. އެއީ ހަމައެކަނި އިލެކްޓޯރަލް ކޮމިޓީ އާއި ވޯޓުލާ މެމްބަރުންނަށެވެ. ގައިޑްލައިނުގައިވާ ގޮތުން ވޯޓުލާ އެންމެން ޕީސީއާރް ޓެސްޓް ހެދުމަށް ފަހު އެހެނިހެން ސިއްހީ ސަލާމަތީ ކަންކަމަށް ސަމާލުކަންދޭން ވަނީ އަންގައިފަ އެވެ.\nއޮލިމްޕިކް ކޮމިޓީގެ ރައީސްކަން މިދިޔަ ދެ ދައުރުގައި ކުރެއްވި މުހައްމަދު ޝަވީދު ވަނީ އިތުރު ދައުރަކަށް ކުރިމަތިނުލައްވާނެކަން މީގެ ކުރިން އިއުލާން ކުރައްވައިފަ އެވެ. ޝަވީދު 2017 ވަނަ އަހަރު ދެ ވަނަ ދައުރަކަށް އިންތިހާބުވެވަޑައިގަތްއިރު، ވާދަކުރާނެ އިތުރު މެމްބަރަކު ނެތެވެ.\nއަލީ އުމަރު (އައްޔަ)


Raajjeygai Aids aammuvumuge biru! – adduLIVE\nރާއްޖޭގައި އެއިޑްސް އާންމުވުމުގެ ބިރު!\nMay 08, 2022, 07:30 އައްޑޫ ލައިވް\nމިދިޔަ އަހަރުގެ ޑިސެންބަރު މަހުގެ 1 ގައި ޑރ. މުޙައްމަދު ޢަލީ ކުރައްވައިފައިވާ ޓްވީޓެއްގައި ވިދާޅުވެފައިވެ އެވެ. "ދިވެހިން މިތިބީ އެއިޑްސް ބަލި ހިމެނޭ ގޮތަށް، ގައިން ގަޔަށް އަރާ ޖިންސީ ބަލިތައް ފެތުރި އާންމުވުމުގެ ތުންފަތްމަތީގައެވެ." މިހެން ވިދާޅުވާން ޖެހިވަޑައިގެން ސަބަބެއް ކަމަށް ވިދާޅުވެފައި ވަނީ، ރާއްޖޭގެ އާބާދީގެ ދެބައިކުޅައެއްބަޔަކީ 25 އަހަރުން ދަށުގެ އުމުރުފުރައިގެ އާބާދީއަކަށް ވެފައި، 15-17 އަހަރުގެ 85 އިންސައްތަ ކުދީންނަކީ ޖިންސީ ގުޅުން ހިންގައިފައިވާ ބައެއް ކަމަށް، "ޔޫއެންއެފްޕީއޭ މޯލްޑިވްސް" އިން ކޮށްފައިވާ ދިރާސާއަކުން ދެއްކުމެވެ.\nއެހެންކަމުން، ޓްވީޓު ނިންމަވައިލައްވަމުން، އެއިޑްސް ޖެހޭ ގޮތްގޮތާއި، އެ ފެތުރޭ ގޮތްގޮތް ދެނެގަތުމަށް އިލްތިމާސް ކުރައްވައިފައިވެއެވެ.\nއާދެ، ކިހައި ހިތާމަވެރި ވާހަކައެއްތޯއެވެ؟ މިއީ ސައްތައިން ސައްތަ އިސްލާމީ މުޖުތަމަޢެއްގެ ވާހަކައެވެ. އިސްލާމީ މުޖުތަޢެއްގެ ހާލަތު މިހައި ދަށު ދަރަޖައަކަށް ވެއްޓި، މިހައި ނުރައްކާތެރި ބަލިތަކެއްގެ ތުންފަތް މައްޗަށް މުޅި މުޖުތަމަޢު ހުށަހެޅިފައި ވުމީ ކިހައި ބޮޑު ދެރަކަމެއްތޯއެވެ؟ މި ދެކެވެނީ، 15-17 އަހަރުގެ ކުދީންގެ ވާހަކަ އެވެ. އެ އުމުރުފުރައިގެ ކުދީންގެ އާބާދީގެ 85 އިންސައްތައިގެ ކުދީންގެ ވާހަކައެވެ. މުޖުތަމަޢުގައި ފާޙިޝް ކަންކަމާއި ޒިނޭގެ ވަބާ ފެތުރިފައި މި ވަނީ ހައިރާންވެ އަންތަރީސް ވާންޖެހޭ ދަރަޖައަކަށް ނޫންތޯއެވެ؟ މިއީ އަޅުގަނޑުމެންގެ މައްޗަށް އާންމުވެގެންވާ ކޯފާއެއް އައުން އެކަށީގެންވާ ކަމެއް ނޫންތޯއެވެ؟\nޙަދީޘްގައިވެ އެވެ. ޤިޔާމަތުގެ ޢަލާމާތުގެ ތެރޭގައި ޒިނޭ އާންމުވުން ހިމެނިގެންވެއެވެ. އެހެން ޙަދީޘެއްގައިވެއެވެ. ޒިނޭއާއި ރިބާ އާންމުވެއްޖެއްޔާ، މާތް ﷲ ގެ ކޯފާއަށް، އެ ބަޔަކު އެ ބައެއްގެ ނަފްސުތައް ހުށަހަޅައިފިއެވެ. އިސްލާމްދީނުގައި ވަނީ ޒިނޭއާ ކައިރި ނުވާން އަންގަވައިފައެވެ. އަދި ޒިނޭއަށް ހުށަހެޅިދާނޭ ހުރިހާ މަގަކާއި ދޮރެއް ވެސް ބަންދުކުރައްވައިފައެވެ. އެ ކަންކަން ވަނީ އެންމެ ނުބައި ފާޙިޝް ޢަމަލުތަކުގެ ތެރޭގައި ހިމަނުއްވައިފައެވެ.\nއެ ކަންކަމުގައި ހިމެނޭ ދުނިޔެވީ ޢަޒާބާއި އުޚުރަވީ ޢަޒާބު ވެސް ވަނީ ބަޔާން ކުރައްވައިފައެވެ. ވުމާއެކު، އަޅުގަނޑުމެންގެ ސައްތައިން ސައްތަ މި އިސްލާމީ މުޖުތަމަޢުގައި މި ކަން އާންމުވެގެން އުޅޭ ސަބަބާ މެދު ވިސްނައި، ޒިންމާ އަދާކުރަން ޖެހޭ ފަރާތްތަކުން ޒިންމާ އަދާކުރަން އެބަ ޖެހެއެވެ. އެހެން ނޫނީ، އަޅުގަނޑުމެންގެ ހެވެއް ނެތެވެ. އަޅުގަނޑުމެންގެ މުޖުތަމަޢުގައި ހެވެއް ނެތެވެ.\nއެއިޑްސް ފަދަ ނުރައްކާތެރި ބަލިތައް އާންމުވުމަކީ، އޭގެ ޒާތުގައި އިލާހީ ކޯފާގެ ތެރެއިން ހިމެނޭ ކަންކަމެވެ. އަދި ކުރިޔަށް އޮތް ތަނުގައި، އެއިޑްސްއަށް ވުރެ މާ ނުރައްކާތެރި ބަލިތައް މި ފަދަ ފާޙިޝް ކަންކަމުން އުފެދި އާލާވުމަކީ ނުވެ ނުދާނޭ ކަންކަމެވެ. "ރައްކާތެރިކަމުގެ" ފިޔަވަޅު އަޅައިގެން ޒިނޭ ކުރިއެއް ކަމަކު، އެއީ ރައްކައުތެރި ކަމެއް ނޫނެވެ. އަދި، އެއީ ނަރަކައިގެ ގަދަފަދަ ޢަޒާބުން އެ މީހަކު ސަލާމަތްވާނޭ ކަމެއް ވެސް ނުމެ ނޫންމެއެވެ.\nމިއަދު އަޅުގަނޑުމެން ދަރީންނަށް ކިޔައިދޭންވީ، ޒިނޭގެ ނުބައިކަމާއި، އެ ޢަމަލުން ދުރުވާށެވެ. ނަރަކައިގެ ޢަޒާބުގެ ގަދަފަދަކަމާއި ވޭންދެނިވި ކަމެވެ. ﷲގެ ޙަޟްރަތުގައި ހުއްޓި ހުންނަން ޖެހޭނެ ކަމެވެ. ޒިނޭއާ ކައިރި ވެސް ނުވާށެވެ. މި ކަމުގައި މައިންބަފައިންނާއި، ވެރީންނާއި، ޢިލްމުވެރީން އެބައިމީހުންގެ ޒިންމާ އަދާކުރައްވާން ވީއެވެ. މާތް ﷲ އަށް ބިރުވެތިވާންވީއެވެ.


Addu Ga Mendhuru Kureega Vote Lee Emme 1,166 Meehun! - Vaguthu\nއައްޑޫގައި ވޯޓުލުން ކުރިއަށް ދަނީ.\nލޯކަލް ކައުންސިލް އިންތިހާބާއި އަންހެނުންގެ ތަރައްގީ އަށް މަސައްކަތް ކުރާ ކޮމިޓީގެ އިންތިހާބުގައި އައްޑޫ ސިޓީން މެންދުރު ކުރިން ވޯޓުލީ އެންމެ ހާހަކަށް ވުރެ ގިނަ މީހުން ކަން ތަފާސް ހިސާބުތަކުން ދައްކައިފިއެވެ.\nއިލެކްޝަންސް ކޮމިޝަން (އީސީ) އިން ވަނީ އައްޑޫގައި 12 ވޯޓު ފޮއްޓެއް ވަނީ ބަހައްޓައިފައެވެ. އަދި މިއަދު މެންދުރު ފަހު 13:12 އާ ހަމައަށް އައްޑޫގައި ވޯޓުލާފައި ވަނީ 1،166 މީހުންނެވެ. އައްޑޫން އެންމެ ގިނަ ބަޔަކު ވޯޓު އަޅާފައި ވަނީ މާދެލެ ވޯޓު ފޮއްޓަށެވެ. އެ ވޯޓު ފޮއްޓަށް 166 މީހުން ވޯޓުލާފައިވެއެވެ. ދެ ވަނަ އަށް ވޯޓު ދީފައި ވަނީ މަރަދޫގައި ހުރި ވޯޓު ފޮއްޓަކަށެވެ. އެއީ 159 މީހުންނެވެ.\nމަގުދޫ ވޯޓު ފޮއްޓަށް ވޯޓުލާފައި ވަނީ 135 މީހުންނެވެ.\nއައްޑޫގައި ބަހައްޓާފައި ހުރި ވޯޓު ފޮށީގެ ތެރެއިން ބައެއް ވޯޓު ފޮށިތަކަށް ވޯޓު އަޅާފައި ހުރި އަދަދު 100 އަށް ވެސް ނާރައެވެ.\nމިހާތަނަށް އައިއިރު ރާއްޖޭގެ އެކިކަންކޮޅުތަކުން އެއް ލައްކަ އަށް ވުރެ ގިނަ މީހުން ވަނީ ވޯޓުލައިފައެވެ.


Enme bodethi bank thah huree China ga.! Enme bodethi bank thah huree China ga.!\nއެންމެ ބޮޑެތި ބެންކުތައް ހުރީ ޗައިނާގައި!\nބެންކް އޮފް ޗައިނާ / މާލީގޮތުން އެންމެ ބާރަށް ކުރިއަރަނީ ޗައިނާގެ ބެންކުތައްކަމަށް ތަފާސް ހިސާބުތަކުން ދައްކާ\nދުނިޔޭގެ އިޤްތިޞާދު ކުރިއަރައި، ފުޅާވެގެންދާ ވަރަކަށް ބޮޑެތި ބެންކުތަކުން ދަނީ އެބެންކުތަކުގެ އާމްދަނީއާއި މިލްކިއްޔާތުވެސް އިތުރުކުރުމަށް ގިނަ މަސައްކަތްތަކެއް ކުރަމުންނެވެ. އަދި ދުނިޔޭގެ އެންމެ ބޮޑެތި އިޤްތިޞާދުތަކަށް ބޮޑު ހީނަރުކަމެއް ނާންނަނަމަ ބެންކުތަކަށް އަންނަމުންދާ ކުރިއެރުން ހުއްޓުމެއްނެތި ކުރިއަށްދާނެކަމަށް ތަޖުރިބާކާރުން ލަފާކުރެއެވެ. ނަމަވެސް މީގައި އެންމެ ބޮޑު ސުވާލަކީ ދުނިޔޭގެ އެންމެ ބާރަށް ކުރިއަރަމުން އަންނަ ދެ އިޤްތިޞާދުކަމަށްވާ އެމެރިކާއާއި ޗައިނާގެ އިޤްތިޞާދުގެ ތެރެއިން އެންމެ ބޮޑު ކޮން އިޤްތިޞާދެއްތޯ ކުރާ ސުވާލެވެ. އެސުވާލަށް ސީދާ ޖަވާބެއް ނުދެވުނަސް، ދުނިޔޭގެ އެންމެ ބޮޑެތި ބެންކުތައް ހުރީ ކޮން ޤައުމެއްގައިތޯ އަހައިފިނަމަ، އެއީ ޗައިނާކަމަށް މިހާރު ބުނެވިދާނެއެވެ.\nބެންކުތަކުން އާއްމުކުރާ މާލީ ހިސާބުތައް ދިރާސާކޮށް އެންމެ ބޮޑެތި ބެންކުތަކުގެ ލިސްޓު އާއްމުކުރާ އެމެރިކާގެ އެސް އެންޑް ޕީ ގްލޯބަލްއިން އެންމެ ފަހުން އެކުލަވާލި ލިސްޓުގައި އެންމެ ކުރީގައި އުޅެނީ ޗައިނާގެ ބެންކުތަކެވެ. މިގޮތުން ދުނިޔޭގެ އެންމެ ބޮޑު 10 ބެންކުގެ ތެރެއިން ގަދަ4ގައި ހިމެނެނީ ޗައިނާގެ ބެންކުތަކެވެ.\nބެންކުގެ މިލްކިއްޔާތުގައި ހުރި މިންވަރަށް ބަލާފައި އެކުލަވާލާ ލިސްޓުގެ އެއްވަނަ ލިބެނީ އިންޑަސްޓްރިއަލް އެންޑް ކޮމާޝަލް ބެންކް އޮފް ޗައިނާއަށެވެ. އެ ބެންކުގެ މިލްކިއްޔާތު ނުވަތަ އެސެޓުގެ އަގު އުޅެނީ 3.62 ޓްރިލިއަން ޑޮލަރުގައެވެ. ދެވަނަ ލިބެނީ ޗައިނާ ކޮންސްޓްރަކްޝަން ބެންކްއަށެވެ. އެ ބެންކުގެ މިލްކިއްޔާތު ނުވަތަ އެސެޓުގެ އަގު އުޅެނީ 2.94 ޓްރިލިއަން ޑޮލަރުގައެވެ.3ވަނަ ލިބެނީ އެގްރިކަލްޗަރަލް ބެންކް އޮފް ޗައިނާއަށެވެ. އެ ބެންކުގެ މިލްކިއްޔާތު ނުވަތަ އެސެޓުގެ އަގު އުޅެނީ 2.82 ޓްރިލިއަން ޑޮލަރުގައެވެ. ލިސްޓުގެ4ވަނަ ބެންކް އޮފް ޗައިނާއަށް ލިބޭއިރު، އެ ބެންކުގެ މިލްކިއްޔާތު ނުވަތަ އެސެޓުގެ އަގު 2.63 ޓްރިލިއަން ޑޮލަރަށް އަރައެވެ.\nއެންމެ ބޮޑެތި ބެންކުތަކުގެ ލިސްޓުގައި ހިމެނޭ އެހެން ބެންކުތަކަށް ބަލާލާއިރު، އެމެރިކާގެ ދެ ބެންކެއް މި ލިސްޓުގައި ހިމެނެއެވެ. އެއީ ޖޭޕީ މޯގަން އާއި ބެންކް އޮފް އެމެރިކާއެވެ. ދެން ހިމެނެނީ ފްރާންސްގެ ދެ ބެންކެއްކަމަށްވާ ބީއެންޕީއާއި ކްރެޑިޓް އެރިގޯލް ގުރޫޕްއެވެ. މީގެ އިތުރުން ޖަޕާނުގެ މިޓްސުބުޝީ ޔޫއެފްޖީ ގުރޫޕް ބެންކާއި އިނގިރޭސިވިލާތުގެ އެޗްއެސްބީސީ ހޯލްޑިންގްސް ބެންކުވެސް ވަނީ އެންމެ ބޮޑެތި ބެންކުތަކުގެ ލިސްޓުގެ ގަދަ ދިހަޔަކުން ޖާގަ ހޯދާފައެވެ.


މައި ކަޕް 2018: ފަޔާޒާއެކު ޖަންގަލް ޓީމު މައި ކަޕުގެ އެންމެ އުހަށް — Ihavandhoo.com\nމައި ކަޕް 2018: ފަޔާޒާއެކު ޖަންގަލް ޓީމު މައި ކަޕުގެ އެންމެ އުހަށް\n2017 ވަނަ އަހަރުގެ މައި ކަޕް ތަށި ޖަންގަލް ޓީމުން އުފުލައިލީ ކުޅުނު ހުރިހާ މެޗަކުން މޮޅުވެގެން..\nއިހަވަންދޫގެ ފުޓުބޯޅައިގެ ތާރީހުގައި ޖަންގަލްއަކީ އެއްގޮތަކަށްވުރެއް ގިނަގޮތްގޮތުން މުހިންމު ނަމެކެވެ. މާޒީގައި އެޓީމުގެ ފަރާތުންވަނީ ފުޓުބޯޅައިގައި ފެންނާނެ ހުރިހާކަމެއް ފެނިފައެވެ. ސިމެންތި ގަށާ މެޝެނުން ޓީމަށް ސަޕޯޓު ދިނުމުގެ އިތުރުން ފުޓުބޯޅައިގެ ފޯރީގައި ލޭ ކެކިގެންދިޔަ އެތައް ސަޕޯޓަރުނެއްގެ ހަރަކާތްތަކެއް ޖަންގަލީގެ މަޒީގެ ސަފުހާތަކުގައިވަނީ ލިޔެވިފައެވެ.\nއިހަވަންދޫގައި ބާއްވާ އެންމެ އަގުބޮޑު ކުޅިވަރު މުބާރާތް ކަމަށްވާ މައި ކަޕް ފުޓްބޯޅަ މުބާރާތުގެ ފައިނަލަށް މިރޭ ޖަންގަލް ޓީމުން ނިކުންނައިރު އެޓީމާމެދު ނަޒަރު ހިންގާލުމަކީ ނެތްކަމެއް ނޫނެވެ. ޖަންގަލް ޑާކު ޕޮއިންޓުގެ ނަމުގައި 2013 ވަނަ އަހަރު އެޓީމުން މައި ކަޕް ތަށި އުފުލާލުމަށްފަހު 2017 ވަނަ އަހަރާ ހަމައަށް މައި ކަޕް ފުޓްބޯޅަ މުބާރާތުގައި ޓީމަށް މާއެދެވޭ ކާމިޔާބެއް ހޯދިފައެއް ނުވެއެވެ.\nނަމަވެސް 2016 ވަނަ އަހަރު ޖަންގަލް ޓީމުގެ ކުޅުންތެރިއެއްގެ ގޮތުގައި ފެނުނު ޙުސައިން ފަޔާޒު (ފަޔާ) އާއެކު ޖަންގަލް ޓީމުން މިއަދު މިވަނީ މައި ކަޕްގެ އެންމެ އުހަށް އަރައިފައެވެ. 2016 ވަނަ އަހަރުގެ މައި ކަޕް މުބާރާތަށް ފަހު ޖަންގަލް ޓީމުން ބޭއްވި ރަސްމިއްޔާތެއްގައި އެޓީމުންވަނީ 2017 ވަނަ އަހަރު މައި ކަޕް ފުޓްބޯޅަ މުބާރާތަށް ނިކުންނާނީ ސީދާ މުބާރާތުގެ ތައްޓަށްކަމަށް ބުނެފައެވެ. އަދި މުބާރާތުގެ ތަށި ނެގޭ ފެންވަރުގެ ޓީމެއް އެ މުބާރާތަށް އެކުލަވާލާނެކަމުގެ އުފާވެރި ހަބަރު މާޔޫސްވެފައިތިބި ޖަންގަލް ޓީމުގެ ސަޕޯޓަރުންނަށް އެޓީމުންވަނީ ދީފައެވެ.\nއެފަދަ ރޫހެއް ޖަންގަލް ޓީމުގައި އުފެދުނީ ކިހިނެއް ހެއްޔެވެ؟ މި ސުވާލުގެ ޖަވާބު މި ނޫހަށް ދިނީ ޖަންގަލް ޓީމު ވަރުގަދަ ކުރުމުގެ މުގުލުގައި އޭރު ހަރަކާތްތެރިވި ޓީމުގެ މިހާރުގެ ކޯޗު ޙުސައިން ފަޔާޒެވެ.\n"އެ އަހަރު (2016 ވަނަ އަހަރު) ކުއާޓަރ ފައިނަލުން އަހަރެމެން ކެޓީ އަރާދުވާ އަތުން ބަލިވެގެން. ކަން ދިމާކުރި ގޮތުން އަހަރެމެންގެ އެނެމް މުހިއްމު ދެ ކުޅުންތެރިންކަމަށްވާ ގައްރައާއި މުއްލިއަށް ޖެހުނީ މެޗުގައި ކުޅެން ތިބެފަ ފުރައިގެން އެއާޕޯޓަށްދާން" އޭރު ޖަންގަލް ޓީމުގެ ކުޅުންތެރިއެއްގެ ގޮތުގައިހުރި ފަޔާޒު ބުންޗެވެ. ފަޔާޒު އިތުރަށް ބުނި ގޮތުގައި ވާދަވެރި އަރާދުވާ އަތުން މުބާރާތުން އެގޮތަށް ކަޓައިގެން ދިއުމުން ވަރުގަދަކޮށް އެނބުރިއައިސް ކާމިޔާބު ހޯދުމުގެ ވަރުގަދަ ރޫހެއް ޓީމުގައި އުފެދުނެވެ. އަދި އެހިސާބުން 2017 ވަނަ އަހަރުގެ މައި ކަޕަށް ޓީމު ވަރުގަދަ ކުރުމުގެ މަސައްކަތް ފެށީއެވެ.\nއެހިސާބުން ޖަންގަލް ޓީމު ފެށި ދަތުރު 2017 ވަނަ އަހަރު ނިންމީ މައި ކަޕްގެ ތަށި އެޓީމުން އުފުލާލުމަށް ފަހުގައެވެ. ފަޔާޒު ފާހަގަކުރި ގޮތުގައި މިދިޔަ އަހަރު ޓީމަށް ތަށިނެގުނީ އެއްމެން އެއް ރޫހެއްގައި ފަހުވަގުތާ ހަމައަށް ކުރި ބުރަ މަސައްކަތުންނެވެ. އެކަމަށްޓަކައި ފަޔާޒުވަނީ ޓީމުގެ ކުޅުންތެރިންނަށާއި ސަޕޯޓަރުންނަށް އަދި އިހަވަންދޫގެ އެންމެހައި ރައްޔިތުންނަށް ވަރަށްބޮޑަށް ޝުކުރުއަދާކޮށްފައެވެ.\nޖުމްލަ 12 ޓީމުން ބައިވެރިވި މައި ކަޕް 12 ވަނަ ފުޓްބޯޅަ މުބާރާތުގެ ފައިނަލަށް ޖަންގަލް ޓީމާއެކު ފަޔާޒު ނިކުންނަނީ މައި ކަޕް ފުޓްބޯޅަ މުބާރާތުން ބަލިނުވެ 12 މެޗު ހަމަކުރުމުގެ ވަރުގަދަ އަޒުމާއެކު މުބާރާތުގެ އިތުރު ރެކޯޑެއް ޤާއިމު ކުރުމަށެވެ. 2017 ވަނަ އަހަރުގެ މައި ކަޕް ފުޓް ބޯޅަ މުބާރާތުން ފެށިގެން ޖަންގަލް ޓީމު ކުޅުނު 11 މެޗުގެ ތެރެއިން 10 މެޗުން ވަނީ މޮޅުވެފައެވެ. މި އަހަރުގެ މުބާރާތުގެ ގްރޫޕް ސްޓޭޖުގައި އެޓީމުން އެންވީކޭއާ ދެކޮޅަށް ކުޅުނު މެޗު ނިމުނީ އެއްވަރުވެގެންނެވެ.\n2017 ވަނަ އަހަރެކޭ އެއްގޮތަށް މިއަހަރުގެ މައި ކަޕް ފުޓްބޯޅަ މުބާރާތުގެ ފައިނަލަށް ޖަންގަލް ޓީމަށް އާދެވުނީ ވަރަށްގިނަ ފަރާތްތަކެއްގެ އެހީތެރިކަމާއެކު ފަޔާޒުވަނީ ފާހަގަކޮށްފައެވެ. އެގޮތުން ޓީމުގެ ދެގޮތެއްނުވާ ސަޕޯޓަރުންނާއި ޖަންގަލް ޓީމު ނިސްބަތްވާ ސަރަހައްދުގެ ޒުވާން ކުދިންގެ ހިތްވަރަށް ފަޔާޒުވަނީ ހިތުގެ އިހުލާސްތެރި ޝުކުރުއަދާ ކޮށްފައެވެ. ފަޔާޒުއާ ޖަންގަލް ޓީމުގެ އެދުމަކީ މިރޭގެ ފައިނަލް މެޗުގައި އެޓީމަށް ސަޕޯޓު ކޮށްދީ ޖެހިޖެހިގެން ދެވަނަ ފަހަރަށް މުބާރާތުގެ ތަށި އެޓީމަށް ނަގައި ދިނުމަށް އެހީތެރިވެދިނުމެވެ. އަދި މައި ކަޕް ތައްޓަކީ އިހަވަންދޫގެ ފަސްގަނޑުގައި ހުންނާނެ ތައްޓަކަށް ހަދައިދިނުމަށް އެންމެ ފަހުވަގުތާ ހަމައަށް ޓީމަށް ހިތްވަރު ދިނުމެވެ.


TB ah screen kurumuge khidhumaiy Thinadhoo Hospital gai qaaimkohffi TB ah screen kurumuge khidhumaiy Thinadhoo Hospital gai qaaimkohffi\nޓީބީއަށް ސްކްރީން ކުރުމުގެ ޚިދުމަތް ތިނަދޫ ހޮސްޕިޓަލުގައި ޤާއިމުކޮށްފި\nޑރ. ޢަބްދުއްސަމަދު މެމޯރިއަލް ހޮސްޕިޓަލުގައި ޖީން އެކްސްޕާޓްގެ ޚިދުމަތް ފެއްޓުމަށް ބޭއްވި ޚާއްސަ ޙަފްލާގެ ތެރެއިން / ފޮޓޯ: ހެލްތް މިނިސްޓްރީ\nގދ. ތިނަދޫގައި ހުންނަ ޑރ. ޢަބްދުއްސަމަދު މެމޯރިއަލް ހޮސްޕިޓަލްގައި ޓީބީ އަށް ޓެސްޓް ކުރުމުގެ ޚިދުމަތް ދޭން ފަށައިފިއެވެ.\nދިވެހިރާއްޖެއިން ޓީބީ ނައްތާލުމަށް ކުރަމުންދާ މަސައްކަތުގެ ދަށުން ގދ. އަތޮޅުގައި ޖީން އެކްސްޕަރޓް ސަރވިސްގެ ޚިދުމަތް ދޭން ފަށާފައިވަނީ ސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރެއިން ޓީބީ ބަލި ދެނެގަތުމުގެ ޚިދުމަތްތައް އިތުރަށް ފުޅާކުރުމުގެ ގޮތުން ރާއްޖޭގެ2ސަރަހައްދެއްގައި ޖީން އެކްސްޕާރޓް މެޝިން ބެހެއްޓުމުގެ ވައުދުގެ ދަށުން ދުނިޔޭގެ ސިއްހަތު ޖަމިއްޔާއާ ގުޅިގެންނެވެ.\nތިނަދޫ ހޮސްޕިޓަލުގައި އޭގެ މެޝިނެއް ޤާއިމުކޮށް ޚިދުމަތްދޭން ފަށާފައިވާއިރު، މިމަހުގެ7ވަނަ ދުވަހު ހދ. ކުޅުދުއްފުށީގައި ހުންނަ ރީޖަނަލް ހޮސްޕިޓަލުގައިވެސް އެޚިދުމަތް ވަނީ ދޭން ފަށާފައެވެ.\nތިނަދޫ ހޮސްޕިޓަލުގައި އެޚިދުމަތް ފެށުމަށް އިއްޔެ ބޭއްވި ޚާއްސަ ޖަލްސާގައި އެ ޚިދުމަތް ފައްޓަވައިދެއްވީ ހެލްތް މިނިސްޓްރީގެ ސްޓޭޓް މިނިސްޓަރ ޑރ. ޝާހު ޢަބްދުލް މާހިރެވެ. އެ ހަފްލާގައި ޖީން އެކްސްޕާޓް މެޝިން ބޭނުން ކުރުމަށް ތަމްރީން ކުރި ހޮސްޕިޓަލުގެ މުވައްޒަފުންނަށް ވަނީ ސެޓްފިކެޓް ހަވާލުކޮށްފައެވެ.\nމި ޚިދުމަތަކީ މީގެ ކުރިން ހަމައެކަނި މާލެ ސަރަޙައްދުގައި ލިބޭ ޚިދުމަތެއް ކަމަށްވާއިރު މި ޚިދުމަތް ދިނުމަށް ބޭނުންކުރާ މެޝިނަކީ ދުނިޔޭގެ ކުރިއަރާފައިވާ ޤައުމުތަކުގައިވެސް ޓީބީއަށް ޓެސްޓްކުރުމަށް ބޭނުންކުރާ އެންމެ ފަހުގެ ޒަމާނީ މެޝިނެކެވެ. މި މެޝިންގެ އެހީގައި ބޭހާ ނުލައިވެސް ޓީބީގެ އަސަރު ހުރިތޯ ބަލައިލެވެއެވެ.\nހެލްތް ޕްރޮޓެކްޝަން އޭޖެންސީ، އެޗްޕީއޭއިން ވިދާޅުވީ ޖީން އެކްސްޕާރޓްގެ ޚިދުމަތާއި ޓީބީ ސްކްރީނިންގއަށް މި ޤާއިމުކުރެވޭ ސިސްޓަމުން ރާއްޖޭގައި ޓީބީ ޖެހިފައިތިބި މީހުން ދެނެގަނެވޭ ނިސްބަތް އިތުރު ކުރެވިގެންދާނެ ކަމަށެވެ.


SunOnline: Javaabudhaaree kureveyne siyaasathu thakaa eku Gemanafuttah Shafiu\nޖަވާބުދާރީ ކުރެވޭނެ ސިޔާސަތުތަކާއެކު ގެމަނަފުއްޓަށް ޝާފިއު\n07 Apr 2021, 16:32\nގއ. ގެމަނަފުށީ ކައުންސިލްގެ ރައީސް ކަމަށް ވާދަ ކުރާ ޝާފިއު --\nދިވެހި މަސްވެރިކަން ކުރިއަރުވައި މަސްވެރިކަމާ ބެހޭ މައުލޫމާތު އާންމުންނަށް ފޯރުކޮށްދިނުމަށް މަސައްކަތްކުރާ މަސްވެރިންގެ ޖަމްއިއްޔާ އުފައްދާ އެ ޖަމްއިއްޔާ ކުރިއެރުވުމަށް މަސައްކަތްކުރުމުގައި އަހުމަދު ޝާފިއުގެ ހިއްސާ ބޮޑެވެ. އޭނާ މަސްވެރިކަމަށް ނިކުރީ ތައުލީމީ ދާއިރާގައި ފަސް އަހަރު ހޭދަކުރުމަށްފަހު އެވެ.\nކުރިއަށް އޮތް ކައުންސިލްތަކުގެ އިންތިހާބުގައި ގއ. ގެމަނަފުށީ ކައުންސިލްގެ ރައީސް ކަމަށް ވާދަ ކުރާ ޝާފިއުގެ ހިދުމަތްތައް އޭނާގެ އުފަން ރަށަށް ވަނީ އެކި ގޮތްގޮތުން ފޯރުކޮށްދީފަ އެވެ.\nސްކޫލުގައި ލީޑިން ޓީޗަރެއްގެ ވަޒީފާ ދޫކޮށްލުމަށްފަހު މަސްވެރިކަމަށް ނިކުމެ، އޭނާގެ އަމާޒަކަށްވީ ޒުވާނުން އެ ދާއިރާ އަށް ނެރުމެވެ. ގެމަނަފުށީ މަސްވެރިންގެ ޖަމިއްޔާ، ޒުވާން މަސްވެރިޔާ، ރަޓުރަހަ ފަދަ މިހާރު ރައްޖޭގައި މަގުބޫލު ބްރޭންޑު ނަންތަކަކީ ޝާފިއު އިސްވެ ހުރެ ކުރި މަސައްކަތްތަކުގެ ނަތީޖާ އެވެ. ރާއްޖޭގައި މަސްވެރިކަމުގެ މަސައްކަތުގައި ގެނަމަނފުއްޓަކީ ނަން ހިނގާ ރަށެއްގެ ގޮތުގައި މަގުބޫލުވެގެން ދިޔައީ އޭނާ އިސްވެ ހުރެ ކުރި މަސައްކަތުންނެވެ.\nރަށަށް، މުޖުތަމައަށް ގިނަ ހިދުމަތްތަކެއް ކޮށްދީފައިވާ ޝާފިއު މިއަދު ނިކުމެ ހުރީ އޭނާގެ އެ ހިދުމަތް ކުރިއަށްވުރެ ފުޅާކޮށް ގެމަނަފުއްޓަށް ކޮށްދިނުމަށެވެ. ކައުންސިލް އިންތިހާބުގައި ރަށު ކައުންސިލްގެ ރައީސް ކަމަށް ވާދަކުރާ ޝާފިއުގެ ވައުދަކީ އެއީ އެވެ. ރަށަށް ފައިދާ އާއި ނަފާ ލިބޭނެ މަސައްކަތްތައް ކުރިއަށް އޮތްތަނުގައިވެސް އިތުރު ކުރާނެ އެވެ. ރަށުގެ ރައްޔިތުންނަށް އާމްދަނީ ލިބެނެ ވަސީލަތްތައް ތަރައްގީކޮށް ޒުވާނުން ބާރުވެރިކުރުމަށް މަސައްކަތް ކުރާނެ އެވެ.\nއެގޮތުން ދޯނި ފަހަރު އެހެލާނެ ޒަމާނީ ބޯޓް ޔާޑޭއް ގެމަނަފުށީގައި ގާއިމްކޮށްދިނުމާއި ހާއްސަ އެެހީއަށް ބޭނުންވާ މީހުންނަށް ގާނޫނީގޮތުން ލިބެންޖެހޭ ހައްގުތައް ލިބޭކަން ކަށަވަރުކޮށްދިނުމާއި މަސައްކަތްތެރިންގެ ދަފްތތަރެއް އެކުލަވާލާ ރަށަށް ނަފާ ލިބޭނެ މަސައްކަތްތައް އިތުރުކުރުމަކީ ޝާފިއު ގެމެނަފުށީ ރައްޔިތުންނަށް ވެފައިވާ ވައުދުތަކެވެ. ރައްޔިތުންނާ ގުޅިގެން ފަސް އަހަރުގެ ޕްލޭނެއް ތައްޔާރުކޮށް، ތަންފީޒުކުރުމުގެ އަޒުމާއެކު ޝާފިއު އަކީ ޒިންމާ އަދާކުރަން ކެރޭ، ޖަބާބުދާރީ ކުރެވޭނެ ސިޔާސަތުތަކާއެކު ކައުންސިލަށް ވާދަކުރާ ކެންޑިޑޭޓެކެވެ.\nއަންދާޒާ ކުރި ވަރަށްވުރެ ގިނަ މީހުން ވޯޓުލާން ނުކުތް\nވެލިދޫ ވޯޓު ފޮއްޓެއްގެ ވޯޓުލުން ދެގަޑިއިރަށް މެދުކެނޑިއްޖެ\nވޯޓުލާނެ ކަމަށް ލަފާކުރަނީ 40 ޕަސެންޓު މީހުން


Dhevana Ah Ehme Muhsandhi Meehaa Ge Magaam Ves Bill Gates Ah Gehlihje - Vaguthu\nދެވަނަ އަށް އެންމެ މުއްސަނދި މީހާގެ މަގާމު ވެސް ބިލް ގޭޓްސް އަށް ގެއްލިއްޖެ\n1 އަހަރު ކުރިން ( ޖުލައި 18, 2019 )\nދުނިޔޭގައި މިވަގުތު ހުރި ދެވަނަ އަށް އެންމެ މުއްސަނދި މީހާގެ މަގާމު ވެސް މައިކްރޯސޮފްޓްގެ ވެރިޔާ ބިލް ގޭސްޓްސް އަށް ގެއްލިއްޖެއެވެ. ދެވަނަ އަށް އެންމެ މުއްސަނދި މީހާގެ މަގާމު ގޭޓްސް އަށް ގެއްލުނީ ލަގްޒަރީ މުދާ ވިއްކާ ކުންފުންޏެއް ކަމަށްވާ އެލްވީއެމްއެޗްގެ ޗެއާމަން އަދި ސީއީއޯ ބާނާޑް އެނޯލްޑް ދުނިޔޭގެ ދެވަނަ އަށް އެންމެ މުއްސަނދި މީހާގެ މަގާމަށް އެރުމުންނެވެ.\nމިދިޔަ އަންގާރަ ދުވަހު ބާނާޑްގެ މިލްކިއްޔާތު ވަނީ 108 ބިލިއަން އެމެރިކާ ޑޮލަރަށް އަރާފައި ކަމަށް ބްލޫމްބާގްގެ ބިލިއަނާސް އިންޑެކްސް ބުނެއެވެ. އެއީ ކޮންމެ ދުވަހަކު އަޕްޑޭޓް ވަމުންދާ އިންޑެކްސް އެކެވެ. ގޭސްޓްގެ މިލްކިއްޔާތުގައި ހުރި ކަމަށް ވަނީ 107 ބިލިއަން އެމެރިކާ ޑޮލަރެވެ.\nބާނާޑް އަކީ ބިލިއަނަރުންގެ ތެރެއިން މިއަހަރު އެންމެ ބޮޑު އާމްދަނީއެއް މިހާތަނަށް ހޯދި ވިޔަފާރިވެރިޔާ އެވެ. މިއަހަރު ފެށުނު ފަހުން ވެސް އޭނާގެ މިލްކިއްޔާތައް 39 ބިލިއަން އެމެރިކާ ޑޮލަރު އިތުރު ވެފައިވެއެވެ.\nބާނާޑްގެ ކުންފުނިން އަގުބޮޑެތި އުފެއްދުންތައް ދުނިޔޭގެ ބާޒާރަށް ނެރެމުން އަންނަތާ މިހާރު 30 އަހަރު ވެއްޖެއެވެ. ދުނިޔޭގެ ނަން މަޝްހޫރު އަގުބޮޑެތި އެތައް ބްރޭންޑެއްގައި އެކުންފުނިން ބާޒާރަށް ތަފާތު ބާވަތްތައް ނެރެއެވެ.\nދުނިޔޭގެ އެންމެ މުއްސަނދި މީހަކީ މިހާރު ވެސް އެމޭޒަންގެ ވެރިޔާ ޖެފް ބެޒޮސް އެވެ. އޭނާގެ މިލްކިއްޔާތުގައި 125 ބިލިއަން އެމެރިކާ ޑޮލަރު އެބަހުއްޓެވެ.\nކުރިން އެންމެ މުއްސަނދި މީހާގެ މަގާމު ގިނަ ދުވަސްތަކެއް ވަންދެން ދެމެހެއްޓި ގޭސްޓް އަށް އެންމެ މުއްސަނދި މީހާގެ މަގާމު ގެއްލުނީ އޭނާ ހައިރާތުގެ ގޮތުގައި ގިނަ އަދަދެއްގެ ފައިސާ އެކި ފަރާތްތަކަށް ހަދިޔާ ކުރަން ފެށުމުންނެވެ. ގޭސްޓް އާއި އޭނާގެ އަނބިމީހާ މެލިންޑާގެ ފައުންޑޭޝަނުން ވަނީ 35 ބިލިއަން އެމެރިކާ ޑޮލަރު އެކި ފަރާތްތަކަށް ހަދިޔާ ކޮށްފައެވެ.\nއަންނަ އަހަރު މުއްސަނދި ގައުމުތައް ކޮވިޑް-19 އިން އަރައިގަންނާނެ - ބިލް ގޭޓްސް\nކޮވިޑް-19 ވެކްސިން ޖަހާ މީހުން މައިކްރޯސޮފްޓުން ޓްރެކް ކުރާނެ ކަމުގެ ތުހުމަތު!\nޖުލައި 19, 2019 00:48


Dhivehi film awards mi aharu cancel koffi | Mihaaru\nމިދިޔަ އަހަރު "ވާށޭ މަށާއެކީ" އިން އެންމެ މޮޅު ބަތަލާގެ އެވޯޑް ގެންދިޔަ މަޖޫ ސްޓޭޖް މަތީގައި.\nފިލްމުތައް މަދުވުމުން ދިވެހި ފިލްމު އެވޯޑްސް މި އަހަރު ނުބާއްވަން ނިންމައިފި\n07 ނޮވެމްބަރ 2018 - 14:276comments\nއެ ތަނުން މިދިޔަ ޖުލައި މަހުގެ 24 ވަނަ ދުވަހު، އެވޯޑްސްގައި ފިލްމުތައް ބައިވެރި ކުރަން ހުޅުވާލައި އޮގަސްޓް 31 އަށް މުއްދަތު ހަމަވި އިރު، ހުށަހަޅާފައި ވަނީ7ފިލްމެވެ. ނަމަވެސް އެ އަދަދަކީ ދިވެހި އެވޯޑް ދިނުމާ ބެހޭ ގޮތުން ހަދާފައިވާ އުސޫލުގައިވާ އަދަދަށް ވުރެ މަދު އަދަދަކަށްވާތީ، މި އަހަރު އެވޯޑް ހަފުލާ ނުބާއްވަން ނިންމީ ކަމަށް އެންސީއޭ އިން ބުންޏެވެ.\nއެތަނުން ބުނި ގޮތުގައި އާންމުކޮށް ފިލްމު އެވޯޑްސް ބާއްވަނީ ފީޗާ ފިލްމު ކެޓަގަރީގައި މަދުވެގެން 13 ފިލްމު ވާދަ ކުރާނަމަ އެވެ.\nމިދިޔަ އަހަރު 8 ވަނަ ދިވެހި ފިލްމު އެވޯޑްސް ބޭއްވީ 2014-2016 އަށް ރިލީޒް ކުރި ފިލްމުތަކަށް ހާއްސަކޮށްގެންނެވެ. އެވޯޑްސްގައި 17 ފީޗާ ފިލްމާއި ކުރު ހަތް ފިލްމު ވާދަކުރި އެވެ.\nނަމަވެސް މި އަހަރު ބާއްވާ އެވޯޑް ހަފުލާ އަށް ހުޅުވައިލި އިރު، މިދިޔަ އަހަރު ސިނަމާ އަށް އައީ އެންމެ 8 ފިލްމެވެ. އެއީ މަލިކާ، ވިޝްކާ، އިލް ނޮއިސް، މީ ލޯތްބަކީ، ނޯޓީ 40، ހައްދު، ބޮސް އަދި ނޭދެން ވަކިވާކަށް އެވެ. އަދި މުއްދަތު ހަމަވި އިރު އެވޯޑަށް ހުށަހެޅީ މީގެ ތެރެއިން7ފިލްމެވެ.\nMi aharuge Film Awards hafulaa varah muhimmu\nމި އަހަރު އެވޯޑް ވަނީ ކެންސަލްކޮށްލަން ޖެހިފައި.\nމި އަހަރުގެ މިހާތަނަށް ސިނަމާ އައިސްފައި ވަނީ އެންމެ ހަތަރު ފިލްމެވެ. އެއީ ދެވަންސޫރަ، ވަކިން ލޯބިން، ރޭވުމުން އަދި ތިޔަ ލޯތްބާ ދުރަށް އެވެ.\nމި އަހަރު ދެން ދެން ސިނަމާ އަށް ގެންނަން ނިންމާފައި ވަނީ މި މަހުގެ 10 ވަނަ ދުވަހު ޕްރިމިއާ ކުރާ އެނިމޭޓެޑް ފިލްމު "ބަގީޗާ" އެވެ.\nAwards gai film thah baiveri kuran hulhuvaalaifi\nމި އަހަރުގެ އެވޯޑަށް ހުޅުވައިލީ ޖުލައި މަހުގެ 24 ގައި.\nބެލެވޭ ގޮތުން9ވަނަ ދިވެހި ފިލްމު އެވޯޑްސް ދެން ބާއްވާނީ އަންނަ އަހަރު އެވެ. އެއީ މި އަހަރު ރިލީޒްކުރި ފިލްމުތަކާ ވެސް އެކުގަ އެވެ. އެކަމަކު އޭރުން ވެސް ވާނީ އެންސީއޭ އިން ކަނޑައަޅާފައި އޮތް މިންގަނޑަށް ވުރެ އެއް ފިލްމު މަދު އަދަދަކަށެވެ.\nއެއީ މި އަހަރުގެ ހަތަރު ފިލްމާއި މިދިޔަ އަހަރުގެ އަށް ފިލްމާ އެކު ޖުމްލަ 12 ފިލްމެވެ. މި އަހަރު ދެން އިތުރު ފީޗާއެއް ރިލީޒް ކުރާ ގޮތަކަށް ހަމަޖެހިފައެއް ނެތެވެ.\n"ބަގީޗާ" އަކީ އެނިމޭޓެޑް ފިލްމަކަށްވާތީ އެ ފިލްމު ދިވެހި ފިލްމު އެވޯޑްސްގައި ވާދަ ކުރާނެ ކަމަކަށް ނުބެލެވެ އެވެ. މި އަހަރު އެވޯޑް ހަފުލާ ނުބޭއްވުމުން ދެން އަނެއްކާ ވެސް އެވޯޑް ހަފުލާ ބާއްވަން ޖެހޭނީ ދެ އަހަރުގެ ފިލްމުތަކެއް އެއްކޮށްލައިގެންވެ. މިއީ ރާއްޖޭގައި ފިލްމީ ދާއިރާގެ ހާލަތު ތަންދޭ ގޮތުން އެވޯޑް ހަފުލާ އާންމުކޮށް ބާއްވަމުން އަންނަ އުސޫލެވެ.\nމިދިޔަ އަހަރު ބޭއްވި 8 ވަނަ ދިވެހި ފިލްމު އެވޯޑްސްގެ އެންމެ މޮޅު ފީޗާ ފިލްމަކަށް ހޮވުނީ 2016 ގައި ރިލީޒް ކުރި ޑާކް ރެއިން އެންޓަޓައިންމަންޓްގެ "ވާށޭ މަށާއެކީ" އެވެ.\nއިތުރު ލިޔުންތައް ގައުމީ ފިލްމް އެވޯޑްސް ދިވެހި ފިލްމް އިންޑަސްޓްރީ އެންސީއޭ


Aa Raees huvaakurehvumuge bodu ehvun: unmeedhaai ufaa!\nއާ ރައީސް ހުވާކުރެއްވުމުގެ ބޮޑު އެއްވުން: އުންމީދާއި އުފާ!\nމިއަދު ރަސްމީބޯޅަ ދަނޑުގައި ރައީސް އިބްރާހިމް މުހައްމަދު ސޯލިހު ހުވާކުރެއްވުމަށް ވޭއްވުމަށް ބޭއްވި ހަފްލާ.\nމީގެ ދެ ދުވަސް ކުރިން ދައުވަތު ކާޑުތައް ސޯޝަލް މީޑިއާގައި ދަތުރުވާން ފަށައިފި އެވެ. އެހެނިހެން މިފަދަ ހަފުލާތަކާ ހިލާފަށް މިފަހަރު ގިނަ ބަޔަކަށް ވަނީ ދައުވަތު ދީފަ އެވެ. އެހެންވެ އެ "އެކްސައިޓްމަންޓް" ގައި ގިނަ ބައެއްގެ ދައުވަތު ކާޑު ސޯޝަލް މީޑިއާގެ އެ މީހުންގެ ވޯލްގައި ތަތްްކޮށްލީ އެވެ. މި ފޯރީގައި މިއަދު މެނދުރު ފަހުން ފެށިގެން ގަލޮޅު ދަނޑަށް މީހުން ވަންނަން ކިޔޫ ހަދައިފި އެވެ. ބޭރުގެ އެންމެ މަތީ އިއްޒަތްތެރިން ވަޑައިގަންނަވާ ހަފުލާއަކަށްވުމުން ސަލާމަތީ ފިޔަވަޅު އޮތީ ވަރަށް ވަރުގަދަ ކޮށްފަ އެވެ. އިސާހިތަކު ބާރަ ހާހެއްހާ މީހުން ވަދެވޭ ގަތޮޅު ގަނޑުގެ ބޮޑު ބައެއް ފުރާލި އެވެ.\nމުޅި ދަނޑު ފަރުމާކޮށްފައިވަނީ ރައްޔިތުންގެ މަޖިލީހުގެ އެތެރޭގެ އިހުސާސްވާނެ ގޮތަށެވެ. ހާއްސަކޮށް ދަނޑުގެ ހަތަރު ބިތާއި ދަނޑުގެ ހަރުފަތް ބަރީގެ މަތި ވަނީ ގައުމީ ނިޝާން ޖަހައި ޒީނަތްތެރިކޮށްފަ އެވެ. މުޅި ދަނޑު ވެސް އޮތީ ގައުމީ ކުލަ ތަކުން ޒީނަތްތެރިކޮށްފަ އެވެ.\nމާ ގިނައިރެއް ނުވެ އެވެ؛ އާ ރައީސް އިބްރާހިމް މުހައްމަދު ސޯލިހު އާއި ރައީސްގެ ނައިބް ފައިސަލް ނަސީމް ހުވާ ކުރެއްވުމުގެ ރަސްމިއްޔާތަށް ވަޑައިގެންފި އެވެ. އަދި ގުރުއާނުގެ ބަރަކާތުން ފެށި ރަސްމިއްޔާތުގައި އެންމެން އިންތިޒާރު ކުރަމުން ދިޔައީ އާ ރައީސް ސޯލިހު ގައުމާ މުހާތަބު ކުރާނެ ވަގުތަކަށެވެ.\nރައީސް ސޯލިހު، ހުވާ ކުރެއްވުމުގެ ރަސްމިއްޔާތަށް ވަޑައިގަންނަވަނީ - އަބްދުﷲ އަބީދު | އަވަސް\nރައީސް ސޯލިހު ގައުމާ މުހާތަބު ކުރައްވައި ދެއްކެވި މުޅި ވާހަކައިގެ ހުލާސާ އަކަށްދާނަމަ ރާއްޖޭގައި މިހާރު ކުރިމަތިވެފައިވާ ހުރިހާ މައްސަލަަތަކަށް އަލި އަޅުއްވައިލެއްވި ތަން ފެނިގެން ދިޔަ އެވެ. ހާއްސަކޮށް ރާއްޖެ އިންސާފުގެ މަގަށް ގެންދަން މަސައްކަތް ކުރައްވާނެ ކަމަށް ވިދާޅުވި އެވެ. އަދި އާއްމު ރައްޔިތުން ސީދާ ދިރިއުޅުމާ ގުޅިފައިވާ ގިނަ ކަންތައްތަކެއް ހިމެނެ އެވެ. މި ބައިތައް ހިމެނިފައިވަނީ ފުރަތަމަ ސަތޭކަ ދުވަހުގެ ތެރޭގައި ކޮށްދެއްވާނެ ކަންތައްތަކުގެ ތެރޭގަ އެވެ. މިގޮތުން ކަރަންޓުގެ އަގު ހެޔޮކުރެވޭނެ ކަމަށާއި، ރާއްޖޭގައި ފުރަތަމަ ޑިގްރީއާ ހަމައަށް ހިލޭ ކިޔެވުމުގެ ފުރުސަތު ހުޅުވާލެވޭނެ ކަމުގައި ވިދާޅުވި އެވެ. ހަމައެއާއެކު، ސުކޫލްތަކުގެ ދަރިވަރުންނަށް ހެނދުނުގެ ނާސްތާ ދިނުމުގެ ޕްރޮގްރާމް ފެށިގެންދާނެ ކަމަށާއި، ހައްޖުގެ އަޅުކަމަށް ޕެންޝަން ފަންޑުގައި ހުރި ފައިސާ ބޭނުންކުރެވޭނޭ ގޮތް ހަމަޖެހިގެންދާނެކަން ވެސް ހާމަކުރެއްވި އެވެ.\nރައީސް ސޯލިހު ވިދާޅުވީ ދައުލަތުގެ މާލީ ހާލަތު މިވަނީ ވަރަށް ނާޒުކު ފައްތަރެއްގައިކަން ފާހަގަކުރެއްވިއެވެ. ހަމައެކަނި ސިޔާސީ ބޭނުންތަކަށް، ދައުލަތަށް ގެއްލުންވާ ގޮތަށް ހިންގާފައިވާ އެތައް މަޝްރޫއުތަކަކުން ދައުލަތަށް ވެފައިވާ ގެއްލުންތައް ވަރަށް ބޮޑު ކަމަށާއި، ހިޔާނާތާއި، އެކި ފަންތީގައި ހިނގި ކޮރަޕްޝަންގެ ޢަމަލުތަކުގެ ސަބަބުން ދައުލަތުގެ ހަޒާނާ އިން އެތައް ބިލިއަން ރުފިޔާ އެއް ގެއްލިފައިވާ ކަމަށެވެ.\n"އިންސާފުގެ މަގަށް ކަންކަން ގެންދިޔުމަށްޓަކައި ކުރަންޖެހިފައި އޮތް އެންމެ މުހިންމު އެއް މަސައްކަތަކީ، ދައުލަތުގެ އެކި މުއައްސަސާސަތަކުގައި އަށަގަނެ މޫލާފައިވާ ކޮރަޕްޝަނާއި ފަސާދައިގެ ޘަޤާފަތް ނައްތާލުން. ދައުލަތުގެ އިދާރާތަކަކުން ކުރާ މަސައްކަތްތަކަކީ ދެފުށް ފެންނާނޭހެން ހާމަކަން ބޮޑު ގޮތެއްގައި ކުރެވޭ މަސައްކަތްތަކެއް ކަމުގައި ހަދަންޖެހޭ،" ސޯލިހު ވިދާޅުވި އެވެ.\nއާ ރައީސް ހުވާކުރެއްވި ހަފުލާ އަށް ޖުމްލަ ގޮތެއްގައި ބަލާއިރު ފެނުނީ އުންމީދެވެ. އެ އުންމީދުގައި ކުލަ ޖެހޭ މަންޒަރު ބަލަން ރައްޔިތުން ތިބީ މިހާރު ކެތްމަދު ވެފަ އެވެ.\nއެމްޑީޕީ އިބްރާހިމް މުހައްމަދު ސޯލިހު ފައިސަލް ނަސީމް\nމަޖިލިސް ރިޔާސަތު، ދެ ރައީސުންގެ ރޭހެއް!


Japan in Raajje ah Vaccine Hadhiyaa Kuranee ޖަޕާނުން ރާއްޖެއަށް ވެކްސިން ހަދިޔާ ކުރަނީ! – Huvadhoo News Japan in Raajje ah Vaccine Hadhiyaa Kuranee Huvadhoo News\nޖަޕާނުން ރާއްޖެއަށް ވެކްސިން ހަދިޔާ ކުރަނީ!\nކޮވިޑް-19ގެ ވެކްސްިން ދިވެހިރާއްޖެ އަށް ޖަޕާނުން ހަދިޔާކުރަން ނިންމައިފިއެވެ.\nފޮރިން މިނިސްޓްރީން ހާމަކުރި ގޮތުގައި ކޮވިޑް-19ން ރައްކާތެރިވުމަށް ޖަޕާނުން ރާއްޖެއަށް ވެކްސިން ހަދިޔާކުރަން ވަނީ ނިންމާފައެވެ. މިތަކެތި ހަވާލުކުރުން އޮގަސްޓް 22 ވަނަ ދުވަހު މެންދުރު އެ މިނިސްޓްރީގައި ކުރިއަށްދާނެކަމަށް ވަނީ ބުނެފައެވެ. ޖަޕާނުން މި ވެކްސިން ހަދިޔާ ކުރަނީ ކޮވެކްސް ފެސިލިޓީގެ ތެރެއިން ކަމަށް އެ މިނިސްޓްރީއިން ހާމަކުރެއެވެ.\nދިވެހިރާއްޖެއަށް މީގެ ކުރިން ވެސް އެކި ޤައުމުތަކުން ވަނީ ވެކްސިން ހަދިޔާކޮށްފައެވެ. އެގޮތުން އިންޑިއާ އަދި އެމެރިކާ ފަދަ ޤައުމުތަކުން ވަނީ ވެކްސިން ހަދިޔާކޮށްފައެވެ. އުންމީދަކީ، މަހެއްހާ ދުވަހުގެ ތެރޭގައި އުމުރުން5އަހަރުން މަތީގެ އާބާދީއަށް ވެކްސިން ޖެހޭނެ ގޮތް ހަމަޖެހިގެން ދިޔުން ކަމަށް ހެލްތް މިނިސްޓަރު އަހުމަދު ނަސީމު ވަނީ ވިދާޅުވެފައެވެ. މިނިސްޓަރު ވިދާޅުވީ، ރާއްޖޭގައި ކޮވިޑްގެ ކޭސްތައް މިހާރު ކޮންމެވެސް ވަރަކަށް ކޮންޓްރޯލް ވެފައިވާކަމަށެވެ. މިހާރުވެސް އާބާދީގެ ބޮޑުބަޔަކަށް ވެކްސިން ޖެހުމުން ޕޮޒިޓިވް ރޭޓް އިތުރަށް ދަށަށްދާނެ ކަމަށާއި، ބަލި ޖެހުނަށް ބޮޑުވަރުނުވެ އެކަމުން ސަލާމަތް ވެވޭނެ ކަމަށެވެ.\nއޮގަސްޓް 15ވީ އާދީއްތަ ދުވަހުން ފެށިގެން ސްކޫލް ދަރިވަރުންގެ އިތުރުން އާންމުންނަށް ފައިޒަރ ވެކްސިން އިސްލާމީ މަރުކަޒުގައި ޖެހުން ވަނީ ފަށާފައެވެ. ވެކްސިން ޖެހުމަށް އެޕޮއިންޓްމެންޓް ހެއްދުމުން ވެކްސިން ޖެހުމުގެ އިންތިޒާމުތައް ހަމަޖެހިގެންދާނެ ކަމަށް އެޗްޕީއޭއިން ބުނެއެވެ.


Pakistan Ah Egaumuge Bin Dhifaau Kureven Jehey - China - Vaguthu\nޕާކިސްތާނަށް އެގައުމުގެ ބިން ދިފާޢުކުރެވެން ޖެހޭ - ޗައިނާ\nޕާކިސްތާނުން އެމީހުންގެ މިނިވަންކަމަށް ދިފާޢުކުރުމަށާއި، ސަރަޙައްދީ ހަމަޖެހުން ގާއިމްކުރުމަށް ކުރަމުން ގެންދާ ކަންކަމަށް ޗައިނާއިން ތާޢީދު ކުރާ ކަމަށް އެގައުމުގެ ސްޓޭޓް ޕްރިމިއާ ލީ ކެކިއަންގް ބުނެފިއެވެ.\nލީ ކެކިއަންގް މިގޮތަށް ބުނެފައިވަނީ ޕާކިސްތާނުގެ ރައީސް އިމްރާން ޚާން މިހާރު ޗައިނާ އަށް ކުރައްވަމުން ގެންދަވާ ދަތުރުފުޅުގެ ތެރޭގައި، ވެރިރަށް ބެއިޖިންގ ގެ 'ގްރޭޓް ހޯލް އޮފް ދަ ޕީޕަލް' ގައި ދެބޭފުޅުން ބައްދަލުކުރުމަށްފަހުގައެވެ.\n"ޗައިނާ އާއި ޕާކިސްތާނުގެ ގުޅުމަކީ ފެށުނީއްސުރެވެސް ބަދަހި ގުޅުމެއް. އަހަރެމެން އެއް ގައުމު އަނެއް ގައުމަކީ މިއީ ޒަމާންވީ ދެ އެކުވެރިން. ނަމަވެސް މިއީ ކޮންމެހެން އެއްވެސް އިތުރު ބަޔަކު ނުތަނަވަސް ވާން ޖެހޭނެ ކަހަލަ ގުޅުމެއް ނޫން. ޕާކިސްތާނުން އެމީހުންގެ މިނިވަންކަމާއި އިސްތިޤުލާލް ރައްކާތެރިކުރުމަށާއި، އަދި ސަރަހައްދީ އަމަން އަމާންކަން ގާއިމުކުރުމަށް ކުރަމުން ގެންދާ މަސައްކަތްތައް އަހަރެމެން ބަލައިގަންނަން." ލީ ބުންޏެވެ.\nމި ދަނޑިވަޅަކީ އިންޑިއާ އާއި ޕާކިސްތާނުގެ މަޝްރަހު ވަރަށް ބޮޑަށް ނުތަނަވަސްވެފައިވާ ދަނޑިވަޅެކެވެ. ދެ ގައުމުގެ ސަލާމަތީ ބާރުތަކާއި، ސަރުކާރުންވެސް ރަސްމީކޮށް އެއްބަޔަކު އަނެއްބަޔަކާ ހަނގުރާމަ އިއުލާން ނުކޮށް އޮތްކަން އެކަންޏެވެ. މިފަހުން ވަނީ ދެގައުމުގެ މެދުގައި ކުރިމަތިލުންތަކެއްވެސް ހިނގައި ބައެއް އާއްމުންނާއި ސިފައިންގެ މީހުންވެސް މަރުވެފައެވެ.\nއިމްރާން ޚާން އަންގާރަ ދުވަހު ޗައިނާ އަށް ފެއްޓެވި ދަތުރުފުޅުގައި، މި ހަފްތާގެ ތެރޭ އެ ގައުމުގެ ރައީސް ޝީ ޖިންޕިންގްއާ ބައްދަލުކުރެއްވުމަށްވެސް ވަނީ ހަމަޖެހިފައެވެ. އެ ބައްދަލުވުމުގައި މަޝްރަހު ހޫނުވެފައިވާ ކަޝްމީރުގެ މައްސަލައާއި ބެހޭގޮތުން ދެބޭފުޅުން މަޝްވަރާ ކުރައްވާނެ ކަމަށް ބެލެވެއެވެ.\nއޮކްޓޯބަރ 9, 2019 10:35\nޝިރްކް އިންޑިއާ ދުއްވާލަންވީ !\nއޮކްޓޯބަރ 9, 2019 10:40\nކޮބާ އެލެކްސް ނަޝީދު. ކަލެއާ އިންޑިއާ އެއްކޮޅުގައި. ޢަނެއްކޮޅު ގަދަ ވަނީ\nއޮކްޓޯބަރ 10, 2019 08:38


ކޮވިޑްގައި މަރުވާ މީހުން ފެނުން ހިނަވަން ފަށައިފި\nކޮވިޑްގައި މަރުވި މީހެއްގެ ޖަނާޒާ ކުރިއަށް ދަނީ -- އަވަސް ފޮޓޯ\nކޮވިޑް-19 ބަލީގައި މަރުވާ މީހުން ތަޔަންމަމުކޮށްގެން ހިނަވަމުން އައި އުސޫލު މިއަދު ބަދަލުކޮށްފި އެވެ.\nކޮވިޑް ބަލީގައި މަރުވާ މީހުން މިއަދާ ހަމައަށް ހިނަވަމުން އައީ ތަޔަންމަމު ކޮށްގެންނެވެ. ނަމަވެސް އެ އުސޫލު ބަދަލުކޮށް ކޮވިޑްގައި މަރުވާ މީހުންވެސް ފެން ބޭނުންކޮށްގެން ހިނަވަން ވަނީ ފަށާފައެވެ.\nހެލްތް މިނިސްޓްރީގެ ޑިރެކްޓަރު ޖެނެރަލް ތަސްލީމާ އުސްމާން ވިދާޅުވީ ކޮވިޑް-19 ބަލީގައި މަރުވާ މީހުން ތަޔަންމަމުކޮށްގެން ހިނަވަމުން އައި އުސޫލު މިއަދު ބަދަލުކޮށްފައިވާ ކަމަށެވެ. އަދި އުސޫލު ބަދަލުކުރިއިރު އެކަމަށް ޖަމާއަތްތެރިން ތަމްރީން ކޮށްފައިވާ ކަމަށް ވިދާޅުވިއެވެ. މީގެ އިތުރުން ރައްކާތެރިކަމުގެ ގޮތުން އަޅަން ޖެހޭ ފިޔަވަޅުތައްވެސް އަޅާފައިވާ ކަމަށް ވިދާޅުވިއެވެ.\nކޮވިޑް-19 ބަލީގައި މަރުވާ މީހުން ތަޔަންމަމުކޮށްގެން ހިނަވަމުން އައި އުސޫލު މިއަދު ބަދަލުކުރުމާއެކު މިއަދު މަރުވި މީހާ ހިނަވާފައިވަނީ ފެނުންނެވެ. ކޮވިޑްގައި މިއަދު މަރުވީ ހުޅުމާލެ މެޑިކަލް ފެސިލިޓީގައި އެޑްމިޓް ކޮށްގެން ފަރުވާ ދެމުން އައި އުމުރުން 75 އަހަރުގެ އަންހެނެކެވެ.\nއުސޫލަށް ބަދަލު ގެނައި ނަމަވެސް ކޮވިޑްގައި މަރުވާ މީހުން ހިނެވުމާއި ޖަނާޒާގެ ކަންކަން ކުރިއަށް ގެންދާނީ ހުޅުމާލެ ސަހަރާގައެވެ. އަދި އާއިލީ މީހުންނަށް މޫނު ދެއްކުން ކުރިއަށް ގެންދާނީ ކުރިއެކޭވެސް އެއްގޮތަށް ދުރުގައި ތިބެން އެކަން ކުރިއަށް ގެންދާ ގޮތަށެވެ.\nކޮވިޑްގައި ރާއްޖެއިން 223 މީހަކު ވަނީ މަރުވެފައެވެ. މިއަދު މީހަކު ވަނީ އެ ބަލީގައި މީހަކު މަރުނުވާތާ 18 ދުވަސް ފަހުންނެވެ.


އޯކިޑް ބަށި މުބާރާތުގެ ޗެމްޕިއަންކަން ބާރަށުޓީމް ހޯދައިފި — Ihavandhoo.com\nއޯކިޑް ބަށި މުބާރާތުގެ ޗެމްޕިއަންކަން ބާރަށުޓީމް ހޯދައިފި\n20 ފެބުރުއަރީ 20160މުހައްމަދު އަކްރަމް\nމިއަދުގެ ފައިނަލް މެޗްގެ ތެރެއިން ފޮޓޯ: ޓީވީއެމް (ސްކްރިން ކެޕްޗަރ)\nއިލެކްޝަން ކޮމިޝަނުގެ ފަރާތުން، ޑިމޮކްރަސީ ހަފުތާ ފާހަގަކުރުމަށް ހއ ހޯރަފުށީގައި ކުރިޔަށްގެންދިޔަ އޯކިޑް ބަށިމުބާރާތުގެ ޗެމްޕިއަންކަން ބާރަށު ކައުންސިލް އިދާރާގެ ޓީމުން ހޯދާފިއެވެ. މިއަދު ހަވީރު ހޯރަފުށީގައި ކުޅުނު ފައިނަލްމެޗް އެޓިމް ކާމިޔާބުކުރީ އިހަވަންދޫ ކައުންސިލް އިދާރާގެ ޓީމާއި ވާދަކޮށް 28 ލަނޑު 18 ލަނޑުންނެވެ.\nގުރުނަގައިގެން އިހަވަންދޫ ކައުންސިލްޓީމަށް ލައްވައިލުމުން އެޓީމުން ގަސްތުކުރީ ހޮވަން އަރާށެވެ. ފުރަތަމަ ސެޓްގައި ބާރަށު ކައުންސިލްޓީމުން ކުޅެންއަރައި 15 ލަނޑު ދިނެވެ. ޖަވާބުގައި އިހަވަންދޫ ކައުންސިލް ޓީމުން ކުޅެން އަރައި ދެވުނީ 10 ލަނޑު ފަސް ފޯއްޔެވެ.\nދެވަނަ ސެޓްގައި ބާރަށު ކައުންސިލް ޓީމް ކުޅެން އަރައި 13 ލަނޑުދީ ޖުމްލަ 28 ލަނޑަށް ހެދިއެވެ. ޖަވާބުގައި އިހަވަންދޫ ކައުންސިލް ޓީމް ކުޅެންއަރައި ދެވުނީ7ލަނޑު7ފޯއްޔެވެ. އެއާއިއެކު އެޓީމަށް ޖުމްލަ ދެވުނީ 18 ލަނޑެވެ.\nމުބާރާތުގެ އެންމެ އުއްމީދީ ކުޅުންތެރިޔަކަށް ހޮވުނީ ބާރަށު ޓީމްގެ ފާތުމަތު ނާޒިލާއެވެ. އެންމެ މޮޅު ހިފުން ތެރިއަކަށް ހޮވުނީ އިހަވަންދޫ ޓީމްގެ ފާތުމަތު ޝަރުމީލާއެވެ. އަދި މުބާރާތުގެ އެންމެ މޮޅު ޖެހުން ތެރިޔާ އަށާއި އަދި މުބާރާތުގެ ބަށި ރާނީއަށް ހޮވުނީ ހޯރަ ޓީމްގެ އަޣްލިމާ އަބުދުއް ރަހުމާނެވެ.\nމުބާރާތުގެ ޗެމްޕިއަންކަން ބާރަށު ކައުންސިލް އިދާރާގެ ޓީމް ހޯދިއިރު ރަނަރަޕްކަން ލިބުނީ އިހަވަންދޫ ކައުންސިލް އިދާރާގެ ޓީމަށެވެ. އަދި މުބާރާތުގެ ތިންވަނައަށް ހޮވުނީ ހޯރަ ބަށިޓީމެވެ.\n↵ އިހަވަންދޫ ކައުންސިލް, ހއ. ހޯރަފުށި, ހއ ބާރަށް


Action Thriller Film "Project X " ga John Cena\nއެކްޝަން ތްރިލާ ފިލްމް "ޕްރޮޖެކްޓް އެކްސް" ގައި ޖޯން ސީނާ\nޖެކީޗެން (ކ)އަދި ޖޯންސީނާ (ވ)\nމަގުބޫލު އެކްޓަރު ޖެކީ ޗެން ޕުރޮޑުއުސް ކުރާ އެކްޝަން ތްރިލާ ފިލްމް "ޕްރޮޖެކްޓް އެކްސް"ގައި ޖޯން ސީނާ ފެނިގެންދާނެކަން ކަށަވަރުވެއްޖެއެވެ.\nމީޑިއާ ރިޕޯޓްތައް ބުނާގޮތުން މި ފިލްމްގައި ޖޯން ސީނާ ކުޅެން ހަމަޖެހިފައިވަނީ ސިލްވެސްޓާ ސްޓެލޯން ކުޅެން ހަމަޖެހިފައި ރޯލެކެވެ. ފިލްމްގައި ސިލްވެސްޓާ ސުޓެލޯންގެ ބަދަލުގައި ފެނިގެން ދާނީ އެރޯލުން ސީނާއެވެ.\nފިލްމުގައި ޖޯން ޗީނާގެ އިތުރުން ފިލްމް ޕުރޮޑިއުސް ކުރާ ޖެކީ ޗެން ވެސް ފެނިގެން ދާނެއެވެ.\nޗައިނާގެ ޕުރައިވެޓް ކޮންޓުރެކްޓަރެއްގެ ރޯލުން ފެނިގެންދާ ޖެކީ ޗަން އަށް ހަވާލުކުރެވެނީ ހަމަލާ ދީ ހަލާކުވެފައިވާ ތެޔޮ ކާރުހާނާއަކުން ތެޔޮ ނެގުމުގެ މަސައްކަތެވެ. މިމަސައްކަތުގައި އުޅެމުން ދަނިކޮށް ޗެންއަށް އެމެރިކާގެ މެރިންސްގައި މަސައްކަތް ކުރަމުން ދާ (ޖޯން ސީނާ ) އަށް ބައްދަލުވެއެވެ. އަދި އެ ބައްދަލުވުމުން ތެޔޮ ކާރުހާނާއަށް ހަމަލާދިން ސަބަބުތައް ހާމައެވެ.\nފިލްމީ ދާއިރާއިން ޖޯން ސީނާ ފެނުމުގެ ކުރިން އޭނާ އަކީ މަޝްހޫރު ރެސްލަރެކެވެ.


Real aai Barcelona kataifi | Mihaaru\nކުޅިވަރު / ސްޕެނިޝް ކަޕް\nރެއާލްގެ ދެ ކުޅުންތެރިން ކައިރިން ސޮސިއެޑާޑްގެ އޮޑެގާޑް ބޯޅަ ހިފައިގެންދަނީ.-- ފޮޓޯ: އޭއެފްޕީ\n07 ފެބުރުއަރީ 2020\nއަމިއްލަ ދަނޑުގައި ރެއާލް ސޮސިއެޑާޑް އަތުން ރެއާލް ބަލިވީ 4-3 އިންނެވެ. އަދި ރަށުން ބޭރުގައި އެތުލެޓިކް ބިލްބާއޯ އަތުން ބާސެލޯނާ ބަލިވީ 1-0 އިންނެވެ. މި ދެ ޓީމު ކެޓުމާ އެކު މިއީ 2010 ވަނަ އަހަރަށް ފަހު ސްޕެނިޝް ކަޕް ފައިނަލެއް ރެއާލް އާއި ބާސެލޯނާ ނެތި ކުޅޭ ފުރަތަމަ ފަހަރެވެ.\nމިއީ މިދިޔަ އޮކްޓޫބަރު މަހު މަޔޯކާ އަތުން ބަލިވި މެޗަށް ފަހު ރެއާލް ބަލިވި ފުރަތަމަ ފަހަރެވެ. ރޭގެ މެޗު ފަށައިގެން ރެއާލުން އެޓޭކްކުރަމުންދަނިކޮށް ސޮސިއެޑާޑަށް ލީޑުނަގައިދިނީ ރެއާލުގެ ލޯން އެއްބަސްވުމެއްގެ ދަށުން ކުޅެމުން އަންނަ ނޯވޭގެ މާޓިން އޮޑެގާޑް އެެވެ. މެޗުގެ 22 ވަނަ މިނިޓްގައި އަލެކްސަންޑަ އިސާކް ޖެހި ބޯޅަ ރެއާލްގެ ކީޕަރު އަލްފޮންސޭ އަރެއޯލާ މަތަކުރުމުން ދެ ވަނަ ފަހަރަށް ލިބުމާ އެކު އޮޑެގާޑް ވަނީ ގޯލު ތެރެއަށް ބޯޅަ ފޮނުވާލައިފަ އެވެ.\nރެއާލަށް ފުރަތަމަ ހާފުގައި އެއްވަރުކޮށްދޭން ސާޖިއޯ ރާމޯސް ބޮލުން ޖެހި ބޯޅައެއް ވަނީ ހުރަސްދަނޑިއަށް އަމާޒުވެފަ އެވެ. ދެ ވަނަ ހާފްގެ ކުޅުން ފެށިގެން 11 މިނިޓް ތެރޭ އިސާކް ވަނީ ގާތްގާތުގައި ދެ ގޯލު ޖަހައި ސޮސިއެޑާޑަށް ތިން ގޯލުގެ ލީޑެއް ނަގައިދީފަ އެވެ. މެޗުގެ 54 ވަނަ މިނިޓާއި 56 ވަނަ މިނިޓްގައި އިސާކް މި ދެ ގޯލު ޖެހީ ވެސް އޭރިއާ ތެރެއިން ލިބުނު ފުރުސަތުތަކުންނެވެ.\nރެއާލްގެ ފުރަތަމަ ގޯލު މެޗުގެ 59 ވަނަ މިނިޓްގައި ހަނި އޭންގަލަކުން ޖެހި ބޯޅައަކުން ކާމިޔާބުކުރީ މާސެލޯ އެވެ. އޭގެ ދިހަ މިނިޓްް ފަހުން މިކޭލް މެރީނޯ ވަނީ ސޮސިއެޑާޑަށް ހަތަރު ވަނަ ގޯލް ޖަހައިދީފަ އެވެ. މިއީ އިސާކް ދިން ބޯޅައަކުން މެރީނޯ ޖެހި ގޯލެކެވެ.\nމެޗުގެ ފަހު ވަގުތު ރެއާލުން ވަނީ ނަތީޖާ ހަމަހަމަކުރަން ގިނަ މަސައްކަތްތަކެއްކޮށްފަ އެވެ. އެ ޓީމަށް އެ ވަގުތުގައި ޖެހުނީ ދެ ގޯލެވެ. އެއީ ރޮޑްރީގޯ އާއި ނަޗޯ ފެނާންޑޭސް ޖެހި ދެ ގޯލެވެ. ސޮސިއެޑާޑުން މެޗު ނިންމާލީ އެއް ކުޅުންތެރިޔަކު މަދުކޮށެވެ. އެއީ ފަހު ވަގުތު ދެ ވަނަ ރީނދޫ ކާޑާ އެކު އެންޑޯނީ ގޮރޯސަބެލް އަށް ރަތް ކާޑު ދެއްކުމުންނެވެ.\nރޭގެ މެޗުން ބަލިވުމުން ބާސެލޯނާ ކުޅުންތެރިން ދަނޑުމަތީގައި. -- ފޮޓޯ: އޭއެފްޕީ\nމި ހަފްތާގައި ބާސެލޯނާ އެތެރޭގައި އެކި ކަހަލަ މައްސަލަތަކެއް ވަނީ ކުރިމަތިވެފަ އެވެ. އެ ޓީމުގެ އޮސްމާން ޑެމްބެލޭ އަށް އަނެއްކާ ވެސް އަނިޔާވެ މި ސީޒަނުގައި ދެން ފެނުމުގެ ފުރުސަތު ގެއްލުނުއިރު، ލިއޮނަލް މެސީއާ ބާސެލޯނާގެ ސްޕޯޓިން ޑިރެކްޓަރު އެރިކް އަބިދާލްއާ ވަނީ މައްސަލަ ޖެހިފަ އެވެ. އޭގެ އިތުރުން ރޭގެ މެޗުގައި ބާސެލޯނާގެ ޖެރާޑް ޕީކޭ އަށް ވަނީ އަނިޔާވެފަ އެވެ.\nބިލްބާއޯ އިން މެޗުގައި ކާމިޔާބުކުރި ހަމައެކަނި ގޯލު ޖެހީ އިތުރު ވަގުތުގައި އިތުރު ވަގުތުގައި އިނާކީ ވިލިއަމްސް އެވެ. އަރިމަތިން ނަގައިދިން ހުރަހަކުން އިނާކީ ވިލިއަމްސް ވަނީ ބޮލުން ގޯލުގެ ދުރު ކަނަށް ބޯޅަ އަމާޒުކޮށްލައިފަ އެވެ. ބާސެލޯނާ އަށް ލަނޑު ޖަހައިދޭން މެސީ އަށް ލިބުނު ހުސް ފުރުސަތުގައި އޭނާ ފޮނުވާލި ބޯޅަ ބިލްބާއޯ ކީޕަރު އުނާއީ ސިމޯން ވަނީ މަތަކޮށްފަ އެވެ. އަދި ބަދަލު ކުޅުންތެރިއެއްގެ ގޮތުގައި ކުޅެން އެރި އެންޓޮއިން ގްރީޒްމަން ޖެހި ބޯޅަ ވެސް ހުއްޓުވީ ސިމޯން އެވެ.\nމި ނަތީޖާއާ އެކު ބާސެލޯނާ މިހާރުގެ ކޯޗު ކީކޭ ސެޓިއެން ހަވާލުވި ފަހުން އެ ޓީމު ކުޅުނު ހަ މެޗުގެ ތެރެއިން ދެ މެޗުން ވަނީ ބަލިވެފަ އެވެ.\nބިލްބާއޯ އާއި ސޮސިއެޑާޑްގެ އިތުރުން ސެމީން ދެން ފުރުސަތު ހޯދީ ގްރަނާޑާ އާއި ދެ ވަނަ ޑިވިޝަނުގެ މިރަންޑޭސް އެވެ. ކުއާޓާގައި ގްރަނާޑާ ބަލިކުރީ އެންމެ ފަހުގެ ޗެމްޕިއަން ވެލެންސިއާ އެވެ. އަދި މިރަންޑޭސް ކުރިހޯދީ ވިޔަރެއާލްއާ ވާދަކޮށެވެ.\nރިއަލް މެޑްރިޑް ބާސެލޯނާ ސްޕެނިޝް ކަޕް\nބާސާގެ ހާލަތު ފެނިފަ އަސްލު ހިތާމަކުރަން. މެސީ އެހުރީ ވަރަށް ބޮޑަށް ވަރުބަލިވެފައި. 32 އަހަރުގެ ކުޅުންތެރިޔަކަށް ސީޒަނެއްގައި 50 މެޗެއް ނުކުޅެވޭނެ. އެވެސް ކްރިއޭޓިވިޓީ ބާރޑަން އަދި ގޯލް ސްކޯރިންގް ރެސްޕޯންސިބިލިޓީ ނަގަމުން. ޓީމުގައި ހުރީ އެންމެ3ފޯވާޑުން. އޭގެތެރެއިން އެކަކަކީ އެންމެ 17 އަހަރުގެ ކުޑަކުއްޖެެއް. ވިންގަރެއްނެތް. ދެން ޑިފެންސްގައި ހުރީ ފޯމް ކަޓައިފައިހުރި އުމްޓިޓީ، 33 އަހަރުގެ ޕީގޭ އަދި ލެންގްލެޓް. އަންލަކީ ސީޒަނެއް.\nބާސެލޯނާގައި މިވަގުތު އޮތް ސްކޮޑާ އަޅާ ބަލާއިރު އެމީހުން ކުޅުނު ކުޅުން ގޯހެއްނޫން. ފަސްޓް ޓީމްގެ އެންމެ 14 ކުޅުންތެރިން ލައިގެން ވިންގްގައި ޑެޕްތެއްނެތި އަދި އެންމެ3ސެންޓާ ބެކް ލައިގެން އެމީހުންނަކަށް3މުބާރާތަކަށް ވާދައެއް ނުކުރެވޭނެ. ބާސާގެ ބޯޑު ލަދުގަންނަންޖެހޭ ހާލަތެއް މިއީ. ލަލީގާ ކޮންމެވެސް ގޮތަކުން ހޯދޭތޯ މަސައްކަތްކުރަންވީ (ވުމަށްވުރެ ނުވުން ގާތް ކަމެއް). އަހަރެން މިހުރީ މިސީޒަން ނިންމާލައިގެން. ފަހަރެއްގައި ނަސީބު އެހީވެދާނެ.\nމިވަގުތު އޮތް ސްކޮޑޭ؟ ދުނިޔޭގެ އެންމެ އަގުބޮޑު އެއް ސްކޮޑް؟ 2014ގެ ފަހުން ކުޅުންތެރިން ގެނައުމަށް 1 ބިލިއަން ހަމަކުރި ހަމައެކަނި ކްލަބްގެ ސްކޮޑް؟ ދުނިޔޭގެ އެންމެ މޮޅު ކުޅުންތެރިޔާ ހުރި ޓީމުގެ ސްކޮޑް؟ ޖޯކެއްނު؟\nރަދީފަށް. ދޮންކަލޯ މިވަގުތު އޮތް ސްކޮޑުގެ އަގު ބަލާލަބަލަ. ސުއަރޭޒް، ޑެމްބެލޭ އިންޖަރީގައި، ޕެރޭޒް، އަލީނިޔާ، ޓޮޑީބޯ ލޯނުގެ ދަށުން އެހެން ކްލަބެއްގައި އަދި ކުޓީނިޔޯވެސް. އެހެންވީމަ މިވަގުތު އޮތް ސްކޮޑުގެ ހާލަތާމެދު ވިސްނާލަބަލަ. މިވަގުތު އޮތް ސްކޮޑުގައި ހުރީ ފަސްޓް ޓީމުގެ 14 ކުޅުންތެރިން. އެމީހުންގެ އަގު 500 މިލިޔަނަށްވުރެވެސް މަތިނުވާނެ. ކަލޭ ހާލަތު ރަނގަޅަށް އެނގިގެން ކޮމެންޓްކޮށްބަލަ.


" Adhives eynaage goiy ahannakah neynge eve." - AO News\nނޯޓް: މިއީ އަމިއްލަ ދިރިއުޅުމުގައި ދިމާވާ ޙާދިސާތަކުން އަރައި ނުގަނެވި އެހީތެރިކަމަށް ބޭނުންވެފައިވާ ފަރާތެއްގެ އަމިއްލަ ޙަޔާތުގެ މައްޗަށް ބިނާކޮށް ލިޔެފައިވާ ޙަޤީޤީ ވާހަކައެކެވެ. މި ޙާދިސާއިން އަރައިގަތުމުގައި ކިއުންތެރިންގެ ޚިޔާލާއި މަޝްވަރާ އަށް އެފަރާތުން އެދެއެވެ.\nއަހަރެންނަކީ ޢުމުރުން 32 އަހަރުގެ އަންހެނަކީމެވެ. ދިރިއުޅުމުގައި ހިތި ތަޖްރިބާ ތަކެއް ކުރެވި މާޔޫސްވެ ގޮތް ހުސްވެފައިވާ މީހަކީމެވެ. މާޒީގެ އަނދިރި ޞަފްޙާތައް ވަނީ މުޅިމީހާ ވަށާލާފައެވެ.\nއަހަރެންވެސް ޢުމުރުން 20 އަހަރުގައި އަލަތު ކައިވެނި ކުރީމެވެ. މަންމައާއި ބައްޕަގެ ލޯތްބާއި އަޅާލުން އިންތިހާއަށް ލިބިގެންނެވެ. މައިންބަފައިންގެ ގޭގައި އުފަލާއި މަޖަލުގައި ފުރިހަމަ6މަސް ދުވަހު އުޅެނިކޮށް ލޯބިވާ މަންމަ މިދުނިޔެއަށް އަލްވަދާޢު ކިޔައިފިއެވެ. އެބަނަ މޫސުން އަހަރެން ކަޑައްތު ކުރީ ވޭނާއި ކެކުޅުމާއި ގިސްލުމުގެ ތެރޭގައެވެ. އެހެން ނުވާންވީ ސަބަބެއް ނެތެވެ. މަންމަގެ ޙަޔާތުގެ ނިމުމާއެކު ގެއްލިދިޔައީ އަހަރެންގެ ފުރާނައިގެ އެއްބައެވެ. އެއީ އަހަރެންގެ ހުރިހާ އިޙްސާސްތަކެއް ޙިއްސާ ކުރާ އަހަރެންގެ ޙަޔާތުގެ ހުޅުކޮޅެވެ. އަހަރެންގެ މަންމައާއި ބައްޕަގެ އަހަރެން ފިޔަވައި އިތުރު ދަރިއަކު ނެތެވެ. ކޮއްކޮ ނޫނީ ދައްތަ ކިޔާ ގޮވާލާނޭ މީހަކު ނެތްކަމުގެ ފަޅުކަން އަބަދުވެސް ހިތަށް ވެރި ކުރުވައެވެ.\nޙަޔާތަށް މިއައި ކުއްލި ސިހުމާއެކު އަހަރެން މަސައްކަތް ކުރީ ފިރިމީހާއާއި އެކު އަހަރެންގެ ޙަޔާތަށް އާރޯކަން ގެނެވޭތޯއެވެ. ފިރިމީހާގެ އޯގާތެރިކަމާއި ހެޔޮކަން އޭރު އަހަރެންނަށް ފުރިހަމައަށް ލިބެއެވެ. ކައިވެންޏަށް ދޮޅު އަހަރުވީއިރު އަހަރެމެންނަށް ދަރިއަކު ލިބިއްޖެއެވެ.\nއަހަރެމެން ދިރިއުޅެމުން އަންނަނީ އަހަރެންގެ މައިފުނަ ގޭގައެވެ. ހުރި ހަމައެކަނި ބައްޕައާއި އެކުގައެވެ. ފިރިމީހާ ސަލީމް(އަސްލުނަމެއްނޫން) ވަޒީފާ އަދާކޮށްގެން ލިބޭ އެއްޗަކުން ދެކޮޅު ނުޖެހޭ ހުރިހާ ފަހަރެއްގައި އެހީވާން ހުންނަނީ ބައްޕައެވެ. މަހު މުސާރައެއް ލިބުނަސް ސަލީމްގެ ޢާއިލީ އެކި ކަންކަމަށް ބުރޫ އެރުމުން ސަލީމަށް ޖެހެނީ ޚަރަދު ކުރާށެވެ. މިއިން ކަމަކާ އަހަރެން އަޅައެއް ނުލަމެވެ. ދަރިފުޅާއި އަހަރެމެންގެ ޚަރަދުތަކަށް ލިބޭ އެއްޗެއް ދެކޮޅު ޖައްސާލައިގެން އުޅެނީއެވެ.\nސަލީމަކީ ދީނަށް ލޯބި ކުރާ މަޑުމައިތިރި މީހެކެވެ. ހުރިހާ އެއްޗަކަށް ވުރެ އަހަންނަށް އެކަމުގެ އަގު މާބޮޑެވެ. ދަރިފުޅަށް3އަހަރުވީއިރު ސަލީމަށް ގެއަށް ގެންނަން ލިބޭ އެތިކޮޅު ވަރަށް މަދުވެ ޝައްކު އުފެދޭ ހިސާބަށް ގޮސްފިއެވެ. ސަރުކާރު ވަޒީފާއެއްގައި އުޅެމުން 3000 ވަރު ގެއަށް ނުގެނެވޭތީ އެވާ ގޮތެއް ނޭނގި އަހަރެންގެ ސުވާލު ގިނަވާން ފެށިއެވެ. އޭގެ ޖަވާބަކަށް ވަނީ ސިނގިރޭޓްބޮއެފަ ކޮފީ ބޮއެފަ ގޭ މީހުނަށް ދީފަ ބާކީ ވާ ވަރު ކަމަށެވެ. އެހެނަސް މިއީ ގަބޫލު ކުރެވޭ ވަރު ކަމަކަށް ނުވިއެވެ. މިހުރިހާ ކަމަކާއެކުވެސް ބައްޕަގެ އެހީތެރިކަމާއެކު ދިރިއުޅުން ހަމަޖައްސަމުން ދަނިކޮށް އެހެރަ އިވެން ފެށީ ބޮޑެތި އަޑު ތަކެވެ. ސަލީމް ސީރިއާއަށް މީހުން ރެކްރޫޓު ކުރަނީއެވެ. އޭނާގެ އިތުރު އަންބަކާއި ދަރިއަކުވެސް ހުރި ވާހަކައެވެ.\nމިކަމާ ސުވާލު ކުރުމުން ލިބުނީ ވަރަށް ކުރު ޖަވާބެކެވެ، ” ތިއީ މައްސަލައެއް ނޫން. ފިރިހެނުންނަށް4އަނބި ހުއްދަ ކަން ޤަބޫލު ނުކުރަންތަ؟ ”\nމިއީ އަހަރެންގެ ޙަޔާތެވެ. މި ލިބުނު ހިތްދަތި ޚަބަރުން އަރައި ނުގަނެވިގެން އުޅެނިކޮށް ބައްޕަ ބަލި ވެއްޖެއެވެ. ސްޓްރޯކެއް ޖެހި ތާއަބަދު ބަލި ދާނުގައި އޮންނަން ޖެހިއްޖެއެވެ.\nފިރިމީހާގެ މި އުޅުމަށް އަހަރެން ކެތްތެރިވީމެވެ. ނަސޭޙަތް ދިނީމެވެ. އެހެނަސް އެކަންވީ ފޫނެތްފާއަކަށް ފެން ފުރުން ފަދަ ކަމަކަށެވެ.\nމިއަދުވެސް އަހަރެން ތަޙައްމަލު ކުރަނީ އެ ހިތްދަތި ކަމެވެ. ބަދަލެއް ނާދެއެވެ. އެހެނަސް މިހާރު އަހަރެން މިވަނީ ނަފްސާނީ ގޮތުން ބަލިވެފައެވެ. އުފާ އެބަސް އެއީ އަހަރެންގެ ރަދީފުގައި ނެތް އެއްޗެކެވެ. ގޮތް ހުސްވެފައިވާ އަހަރެންކަހަލަ އަންހެނުންނަށް މިނޫން ގޮތެއް ނެތީ ބާވައެވެ.


Faisaa ah hadhanvee goiy engevee raees Yameen: Ziyath | Mihaaru\nއެމްއެމްޕީއާރްސީގެ ފައިސާއާ މެދު އަމަލުކުރީ ރައީސް ޔާމީން އެންގެވި ގޮތަށް: ޒިޔަތު\nއެމްއެމްޕީއާރްސީގެ ކުރީގެ އެމްޑީ އަބްދުﷲ ޒިޔަތު\n22 އޯގަސްޓް 2019 - 18:26\nމޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) އަށް ލިބުނު ފައިސާ އަމިއްލަ ކުންފުނިތަކުގެ އެކައުންޓްތަކަށް ޖަމާކުރައްވައި، ގާނޫނުތަކާއި އުސޫލުތަކާ ޚިލާފަށް އަމަލުކުރެއްވީ ރައީސް އަބްދުﷲ ޔާމީން އަންގަވައިގެން ކަމަށާއި ކުރީގެ ނައިބު ރައީސް އަހްމަދު އަދީބު އަންގަވާ ގޮތަށް ކަންތައް ކުރެއްވުމަށް އެންގެވި ކަމަށް އެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތު ކްރިމިނަލް ކޯޓުގައި މިއަދު ވިދާޅުވެއްޖެ އެވެ.\nޔާމީނުގެ މައްޗަށް ދައުލަތުން ދައުވާ ކުރާ މަނީ ލޯންޑްރިންގެ ކުށުގެ ދުވާގެ ޝަރީއަތުގެ އަޑުއެހުމުގައި ދައުލަތުގެ ހެއްކެއްގެ ގޮތުގައި ހާޒިރުވެ ވަޑައިގެން ސުވާލުތަކަށް ޖަވާބު ދެއްވަމުން ޒިޔަތު ވިދާޅުވީ އެމެއެމްޕީއާރުސީގެ ފައިސާއާ މެދު އަމަލުކުރާނެ ގޮތުގެ އިރުޝާދު ޔާމީން ދެއްވީ ފޯނުން، އަނގަބަހުން ކަމަށެވެ. އެމްއެމްޕީއާރުސީގެ 1.4 ބިލިއަން ރުފިޔާގެ ބޮޑު ހިޔާނާތުގައި އެ ކުންފުނިން ހިންގި ހުރިހާ މުއާމަލާތެއްގެ މައުލޫމާތު ވެސް ޒިޔަތު ނުވަތަ އަދީބު ޔާމީނަށް ދެއްވާފައިވާނެ ކަމަށް ވެސް ޒިޔަތު ވިދާޅުވި އެވެ.\nއެމްއެމްޕީއާރުސީން ކުއްޔަށް ދޫކުރި ހުރިހާ ރަށްތަކާއި ފަޅުތަކުގެ މައުލޫމާތު ޔާމީނަށް އެނގިވަޑައިގަންނަވާނެ ކަމަށް ޒިޔަތު ވިދާޅުވީ ޔާމީން ކުރެއްވި ސުވާލުތަކަކަށް ޖަވާބު ދެއްވަމުންނެވެ. ރަށްތަކާއި ފަޅުތައް ކުއްޔަށް ދޫކުރުމުގެ އެއްބަސްވުންތަކާ މެދު ގޮތް ނިންމަވަނީ ޔާމީން ކަމަށާއި އެކަން ބައެއް ފަހަރު އެނގެނީ އަދީބުގެ ފަރާތުން ކަމަށް ވެސް ޔާމީންގެ ސުވާލުތަކަށް ޖަވާބު ދެއްވަމުން ޒިޔަތު ވިދާޅުވި އެވެ.\n"ރައީސް ޔާމީނު [ލީޒް އެގްރިމެންޓްތައް] ފައިނަލައިޒް ކުރާކަން އަޅުގަނޑު ކައިރީ ބުނަނީ އަހުމަދު އަދީބު، ނޫނީ ބައެއް ފަހަރު ފަހަރު ސީދާ ރައީސް ޔާމީން ވެސް [އެއްބަސްވުންތަކުގެ ކަންތައްތައް] ކުރިއަށް ގެންދަން އަޅުގަނޑަށް އަންގާފައި އޮތީ،" ޒިޔަތު ވިދާޅުވި އެވެ.\nޔާމީނާ ދެކޮޅަށް ދައުލަތުން ދައުވާކުރަނީ ގއ. ވޮޑަމުލާ ކުއްޔަށް ދިނުމުން އިކުއިޒިޝަން ކޮސްޓްގެ ގޮތުގައި ލިބުނު އެއް މިލިޔަން ޑޮލަރު އެސްއޯއެފްގެ އެކައުންޓަށް ޖަމާކޮށް، އެ ފައިސާ ދެ ފަަހަރެއްގެ މަތިން ނަގައި ޔާމީންގެ އަމިއްލަފުޅު އެކައުންޓަށް ޖަމާކުރެއްވި ކަމަށް ތުހުމަތުކުރާ މައްސަލައެއްގަ އެވެ. މިއަދުގެ އަޑުއެހުމުގައި ޔާމީން ޒިޔަތާ ކުރެއްވި ގިނަ ސުވާލުތައް އަމާޒުކުރެއްވީ އެސްއޯއެފްގެ އެކައުންޓަށް އެމްއެމްޕީއާރުސީގެ ފައިސާ ސައްހަ ގޮތުގައި ވެސް ވަދެފައި ހުންނާނެކަން ސާބިތު ކުރެއްވުމަށެވެ. އެގޮތުން އެސްއޯއެފާ އެކު އެމްއެމްޕީއާރުސީން ސައްހަ އެގްރިމެންޓްތައް ހަދާފައިވާކަމަށް ޒިޔަތު އެއްބަސްކުރުވަން ބާރު އެޅުއްވި އެވެ.\nރައީސް ޔާމީނު [ލީޒް އެގްރިމެންޓްތައް] ފައިނަލައިޒް ކުރާކަން އަޅުގަނޑު ކައިރީ ބުނަނީ އަހުމަދު އަދީބު، ނޫނީ ބައެއް ފަހަރު ފަހަރު ސީދާ ރައީސް ޔާމީން ވެސް [އެއްބަސްވުންތަކުގެ ކަންތައްތައް] ކުރިއަށް ގެންދަން އަޅުގަނޑަށް އަންގާފައި އޮތީ: ޒިޔަތު\nއެގޮތަށް ޔާމީން ސުވާލުކުރެއްވުމުން ޒިޔަތު ވިދާޅުވީ އެސްއޯއެފާ އެގްރިމެންޓްތަކެއް ހަދައިގެން ކޮށްފައި ވަނީ ތަފާތު މުއާމަލާތްތަކެއް ކަމަށެވެ. އަދި ވިދާޅުވީ "ރަށްތައް ވިއްކައިގެން އެމްއެމްޕީއާރުސީ އަށް ލިބެން ޖެހޭ އެއްވެސް ފައިސާއެއް ސައްހަ ގޮތުގައި އެސްއޯއެފަށް ވަދެފައި ނުވާނެ" ކަމަށެވެ.\n"ދެންމެ ވިދާޅުވެއްޖައިމެއް ނޫންތޯ ވޮޑަމުލާގެ ފައިސާ ވެސް ،ޗެކު ވެސް އަދީބު ވިދާޅުވެގެން ތިމަންނަ ހަވާލުކުރީ އެސްއޯއެފާ އޭ. އެހެންވީމާ އެ ވަނީއެއް ނޫންތޯ އެސްއޯއެފަށް؟" ޔާމީން ސުވާލުކުރެއްވި އެވެ.\nޒިޔަތު ވިދާޅުވީ އެ ޗެކް އެސްއޯއެފާ ހަވާލުކުރީ އެއްބަސްވުމުގެ ދަށުން ނޫން ކަމަށާއި އެއީ އެގޮތަށް ކަންތައް ކުރަން އަންގާފައި އޮންނާތީ އަމަލުކުރި ގޮތް ކަމަށެވެ. މިހާރު ޝަރީއަތް ކުރިއަށްދާ މައްސަލައިގައި، ވޮޑަމުލާގެ ފައިސާ އެސްއޯއެފާ ހަވާލުކުރީ އެއްބަސްވުމެއްގެ ދަށުން، ސައްހަ ގޮތުގައި ނޫން ކަމަށް ޒިޔަތު ތަކުރާރުކޮށް ވިދާޅުވި އެވެ.\nޔާމީން ތަކުރާރުކޮށް ކުރެއްވި އަނެއް ސުވާލަކީ ރަށްތަކާއި ފަޅުތައް ވިއްކައިގެން އެމްއެމްޕީއާރުސީ އަށް ލިބުނު އާމްދަނީ ސައްހަ ގޮތުގައި ވެސް އެސްއޯއެފަށް ޖަމާކޮށްފައި ވެދާނެކަން ނުވަތަ ނޫންކަން ކަށަަވަރު ކުރެއްވުމަށް ކުރެއްވި ސުވާލެކެވެ.\n"އެމްއެމްޕީއާރުސީން ރަށްތަކާއި ފަޅުތައް ވިއްކައިގެން ލިބޭ ލާރީގެ ޗެކްތައް ހުންނާނީ އެމްއެމްޕީއާރުސީ އަށް ވަންނަ ގޮތަށް ޗެކް ހެދިފައި. އެމްއެމްޕީއާރުސީ އަށް ޗެކު ހެދިފައި ހުންނާނީ. ދެން އޭގެ ނުފުށުގައި އެންމެ ބޭފުޅެއްގެ ސޮޔެއް އޮވެގެން އަދި އޭތި އެންޑޯޒެއް ވެސް ނުވޭ. އެކަމަކު އަޅުގަނޑު ކައިރީ ރައީސް ވެސް އަދި ނައިބު ރައީސް އަދީބު ވެސް އަންގާފައި އޮންނަނީ އެ ޗެކްތައް އަދީބާ ހަވާލުކޮށްގެން ވަކިން މެނޭޖްކުރަން. އެހެންވީމާ އެގޮތަށް އަޅުގަނޑު އަމަލުކުރަމުން ގެންދިޔައީ،" ޒިޔަތު ވިދާޅުވި އެވެ.\nމިއަދުގެ ޝަރީއަތުގެ އަޑު އެހުމުގެ ފުރަތަމަ ބައިގައި ހެކިބަސް ދެއްވީ އަދީބާއި އެންޓިކޮރަޕްޝަން ކޮމިޝަންގެ ރައީސް މުއައްވިޒް ރަޝީދެވެ. އަދީބު ހެކިބަސް ދެއްވި އިރު ޔާމީން އޭނާއާ ވެސް ގިނަ ސުވާލުތަކެއް ކުރެއްވި އެވެ. އަދި އެކަމުގެ ތެރޭގައި ދެ ބޭފުޅުން ވާހަކަ ދެއްކެވީ ޒުވާބަކަށް ވާ ފަދަ ގޮތަކަށެވެ.\nޔާމީނަށް ކުރާ މަނީ ލޯންޑްރިންގެ ކުށުގެ ދައުވާގެ ޝަރީއަތް ދެން އޮންނާނީ ސެޕްޓެމްބަރު ތިނެއްގައި ކަމަށް އިސް ގާޒީ އަހްމަދު ހައިލަމް މިއަދުގެ އަޑުއެހުން ނިންމަވާލައްވަމުން އިއުލާނުކުރެއްވި އެވެ.\nކްރިމިނަލް ކޯޓް އެންޓި ކޮރަޕްޝަން ކޮމިޝަން ކޮރަޕްޝަން އެމްއެމްޕީއާރުސީ ރައީސް އަބްދުﷲ ޔާމީން އަބްދުﷲ ޒިޔަތު އެމްއެމްޕީއާރްސީގެ ކޮރަޕްޝަން\n20 ކޮމެންޓް, 146 ރިއެކްޝަންސް\nޔާމީނު އަޅެ ލަދުގަނޭތަ ކޮބާ ކޮބާ ޔާމީނު ހީވޭތަ ކަމެންހެން\nތި ފައިސާތައް ކައިގެން ހަމައެކަނި އަދީބާއި ޒިޔަތު ޖަލުގައި އޮންނާކަށް ނުޖެހޭނެ. ތި ފައިސާ ބޭނުންކުރި އެންމެން ޖަލަށްލާ...\nމިސަރުކާރުގެ ހޯމް މިނިސްޓްރީގެ ޚާއްސަ އެހީފުޅުގެ ދަށުން ގޭ ބަންދަށް ބަދަލުކޮށްދިނީމަ ދޭ ހެކި އެއީ ވަރަށްވެސް ގަބޫލުކުރެވޭ ހެއްކެއް.\nވަށްކަން ކުރަނީ ލިޔެކިޔުން ބަދަލު ކޮށްގެނެއް ނޫންކަން ޔާމީނަށް ނޭގެނީތަ؟\nތިކަން ތެދުކަން ރައްޔަތުންނައް އެނގޭ ސުފުރިންކޯޓު ފުރާޅު ޓިނުނަގާފަނޑިޔާރުން ބަދެ ވެރިކަމުން ނުފައިބަން ފައިވިއްދީމަ\nމިއަދު ފެނިގެން ދިޔައީ ރާއްޖޭގެ ރައީސަކު ބައިވެރިވެގެން ހިންގާފަ ހުރި ޖަރީމާތައް. އެމްއެމްޕީއާރުސީގެ ހިޔާނާތުގެ ފައިސާގައި ޖެހުނު އެންމެންގެ ޝަރީއަތް ލައިވްކުރަންވާނެ، އެންމެންނަށްވެސް އަދަބު ލިބެންވާނެ. ގާނޫނު ބަދަލުކޮށްގެން ނަމަވެސް އެމީހުންގެ މުދާތައް ދައުލަތަށް ނަގައި ލިބުނު ގެއްލުން ފޫބެއްދޭތޯ ބަލަންވީ\nއުއްމީދުކުރަނީ ގެއްލިފައިވާ ރައްޔިތުންގެ ފައިސާ ﷲގެ އިރާދަފުޅުން އަނބުރާ ދައުލަތަށް ލިބި އެނުބައި ޖަރީމާ ހިންގިފަރާތްތައް ދިގުމުއްދަތަކަށް ޖަލަށްލާނެކަމަށެވެ.\nމިހާރުވެސް ޔާމިނު މަށްޗަށް ހުކްމެއް އިއްވޭވަރަށް ހެކިލިބިއްޖެ.\nރައީސް ޔާމީން މަސައްކަތް ކުރީ ރެކެން. ޒިޔަތު ވަނީ ކަން ހިނގިގޮތް ސާފުކޮށް ކިޔާދީފައި. އެމްއެމްޕީއާރުސީ އިން ޑޮލަރު މާރުކުރުމަށް ސަރުކާރު ކުންފުނިތަކާއި އެސްއޯއެފާއެކު ހެދި އެގްރިމެންޓްތަކަކީ ވަކި ކަމެއް. ބޯޑުން ހެދި ސައްހަ މުއާމަލާތްތަކެއް. ނަމަވެސް ރަށްތަކާއި ފަޅުތަކުގެ އިކުއިޒިޝަން ކޮސްޓްގެ ގޮތުގައި ލިބުނު ފައިސާ އެސްއޯއެފަށް ޖަމާ ކޮށްގެން ހިންގީ ވައްކަން. ޔާމީނު އެކައުންޓަށް ވަނީ މިފައިސާ. ޔާމީނު އުޅުނީ މި ދެކަންތައް އެއްކަމަކަށް ހަދަން.\nޔާމީނު ވިދާޅުވެއޭ ކިޔާފައި އަދީބު ބުނީ..\n"ބައެއްފަހަރު ޔާމީނު ގުޅުއްވާފަ ބުނެފަ އެބަހުރި"..........\nގުޅުއްވައިގެންވިޔަސް، ކައިރީގައި ބަހައްޓައިގެން ވިޔަސް، ވަޓްސްއެޕުން ވިޔަސް އީމރެއިލުންވިޔަސް ޔާމީނުގެ އަންގާ ކޮންމެ އެންގުމަކީ ޔާމީނު "ވިދާޅު" ވުން ނުވަތަ ބުނުން.


Mujuthamau therein; Mi vany kihineh? – adduLIVE\nމުޖުތަމައު ތެރެއިން: މި ވަނީ ކިހިނެއް؟\n1 Feb 12, 2018, 10:10 އައްޑޫލައިވް\nއައްޑޫގެ ބައެއް ރަށްރަށަކީ ގިރުމުގެ މައްސަލަ ވަރަށް ބޮޑު ރަށްރަށެވެ. އެއާ އެއްކޮށް ވެސް ރަށްރަށުގެ ގޮނޑުދޮށުން ވެލި ނެގުމުގެ މައްސަލަ ބޮޑެވެ. މިއީ ގާނޫނާ ހިލާފު ކަމަކަށް ވިޔަސް އަދިވެސް ފެންނަނީ މިފަދަ ކަންކަން ކުރުން ހުއްޓުމަށް ނާންނަ ތަނެކެވެ.\nމިހިރަ ފޮޓޯތަކުން މިކަން މިއޮތީ ވަރަށް ބޮޑަށް ސާބިތުވާށެވެ. ކަމާ ބެހޭ ފަރާތްތައް ކޮބައި ހެއްޔެވެ؟ ފާޅުކަން ބޮޑު ގޮތަކަށް ހިންގާ މި ޖަރީމާ މިހާރުން މިހާރަށް ހުއްޓުވަން ޖެހޭ އެވެ. ނޫން ނަމަ، އިޔާދަ ނުކުރެވޭ ފަދަ ބޮޑު ގެއްލުމެއް ވެސް ލިބި ދާނެ އެވެ. މީދޫގެ ފަޅެއް ކޮނެގެން ގިނަ އަދަދަކަށް ވެލި ނަގާ އިރު، ރަށުގެ ގޮނޑުދޮށް އެހެރެގެން ގިރައިގެން ދަނީ އެވެ.\nމި ފޮޓޯތައް އާންމު ކުރި މީހާ ފޭސްބުކްގައި ލިޔެފައިވެ އެވެ؛ މީ ހައުސިން މިނިސްޓްރީގެ ދަށުން ކުރަމުން އަންނަ ވައްކަން. މީހުން ދިރިއުޅޭ ރަށެއްގެ ފަޅު ކޮނެފައި ފަސް ނަގައިގެން އެ ރަށުގެ މީހުންނަށް ނޭނގި ވިއްކަނީ. ވިއްކައިގެން ލިބޭ ލާރިން ކުރަނީ ކޮން ކަމެއް؟ ހަމަ ގައިމު ވެސް މީދޫގެ އެއްވެސް ތާކަށް އެ ލާރި ހަރަދެއް ނުކުރޭ.\nއޭނާގެ މި ކަންބޮޑުވުންތަކާ ދޭތެރޭ މުޅި މީދޫ ވެސް އަދި މުޅި އައްޑޫ ވެސް ކަންބޮޑުވާނެ އެވެ. މިއީ އެ ރަށުގެ ރައްޔިތުން ނުރައްކަލެއްގެ ތެރެއަށް ވެސް ވައްޓައިލުމެވެ.\nމި ފޮޓޯތަކުން މި ފެންނަ މަންޒަރުތަކުގެ ހަގީގަތް ކަމާ ބެހޭ ފަރާތްތަކުން ރައްޔިތުންނަށް ސާފުކޮށް ދޭށެވެ. މި ވަނީ ކިހިނެއް ހެއްޔެވެ؟


Baathil ge Magah Meesthakun Gendhiumah Beynunkuraa Ukulhu thah2| Dhiislam\nބާޠިލުގެ މަގަށް މީސްތަކުން ގެންދިއުމަށް ބާޠިލުގެ އަހުލުވެރިން ބޭނުންކުރާ އުކުޅުތައް (2 ވަނަ ބައި)\nފަޟީލަތުއްޝައިޚް އަޙްމަދު ސަމީރު އިބްރާހީމް އޮކްޓޯބަރ 11, 2011\n2-ބާޠިލުގެ އަހުލުވެރިންނަށް ތަޢްރީފާއި ޘަނާ ކިޔުން:\nމީހުންގެ ތެރޭގައި ވަކި ފިކުރެއް ފަތުރަން ވެއްޖެނަމަ ފުރަތަމަ މިބައިމީހުން އެ ފިކުރުގެ އަހުލުވެރިނަށް ޘަނާ ކިޔައި އެމީހުންނަކީ ދީނާއި ގައުމު އަދި މީސްތަކުންގެ ސަލާމަތަށްޓަކައި މަސައްކަތް ކުރާ ޞާލިޙު ތަޤުވާވެރިން ކަމުގައި ދައްކައެވެ.\nއެމީހުންނަށް ޘަނާ ކިޔުމަށް އެމީހުންގެ ވެރިކަމުގެ ހުރިހާ އިދާރާއަކުން ކުރެވެން ހުރި ހުރިހާކަމެއް ކުރެއެވެ. ޓީވީ އާއި ރޭޑިއޯއެވެ. ނޫސްތަކާއި ތަފާތު ޖަލްސާތަކާއި އަދި އެހެނިހެން މުނާސަބާތު ތަކުގައެވެ. ފިނޑި މީހުން ބަޠަލުންކަމުގައި ދައްކައެވެ. ދަހިމީހާ ދީލަތި މީހާކަމުގައެވެ. އަނިޔާވެރިކަމުގައި ހައްދުފަހަނަ އަޅާފައިވާ މީހާ ޢަދުލުވެރިޔާކަމުގައެވެ. ހެޔޮނުބައި ވަކިނުވާ މީހުން އެއީ ބުއްދިވެރިންކަމުގައެވެ. ތަން ފަސާދަ ކުރާ މީހާ އިޞްލާޙުކުރާ މީހާގެ ނަމުގައެވެ. އަދި އެހެން މީހުން ޘަނާ އާއި ތައުރީފު ކުރުގެ ބަދަލުގައި އެފަދަ މީހުން އަމިއްލަ ނަފްސަށް ތަޢުރީފު ކުރެއެވެ. ތިމާ އަކީ ދުނިޔެ ޤަބޫލުކުރާ މީހެއްކަމަށް ދަޢުވާ ކުރެއެވެ. މިކަމުގައި އެފަދަ މީހުންގެ އެދުރަކީ ފިރުޢައުނެވެ. އެހެނީ ފިރުޢައުނުވެސް ބުނީ "ތިމަން މިއީ މަތިވެރިވެގެންވާ ތިޔަބައި މީހުންގެ ވެރި ރަސްކަލާނގެއެވެ. ތިޔަބއި މީހުންނަށް ތިމަން ފިޔަވާ އިލާހަކުވާކަމެއް ތިމަން ނުދެނެހުރީމެވެ."\nމިގޮތުން އެފަދަ މީހުން މޮޅުކޮށް މީސްތަކުންގެ ހިތްތަކަށް އެފަދަ މީހުން މެދުވެރިކޮށް ބާޠިލު ވައްދައި މީހުން މަގުފުރައްދައެވެ. ނަމަވެސް އެފަދަ މީހުން ގާތުގައި ޙައްޤުގެ އަހުލުވެރިން "މީހުންގެ ދީނާއި ޢަޤީދާ ފަސާދަ ނުކުރާށޭ!" ކިޔައި ނަޞީޙަތް ދީފިނަމަ އެމީހުން ބުނަނީ މުނާފިޤުންގެ ބަހެވެ.\nމާތް ﷲ ވަޙީ ކުރެއްވިއެވެ. ( وَإِذَا قِيلَ لَهُمْ لَا تُفْسِدُوا فِي الْأَرْضِ قَالُوا إِنَّمَا نَحْنُ مُصْلِحُونَ ) ( البقرة:11 ) މާނައީ "އަދި އެބައިމީހުން ގާތު ތިޔަބައިމީހުން ބިމުގައި ފަސާދަ ނުކުރާށޭ! ބުނެވިއްޖެނަމަ އެބައިމީހުން ބުނެއެވެ. ހަމަކަށަވަރުން އަހަރެމެންނީ އިޞްލާޙުކުރާ މީހުންނެވެ." ( أَلَا إِنَّهُمْ هُمُ الْمُفْسِدُونَ وَلَكِنْ لَا يَشْعُرُونَ ) ( البقرة : 12) މާނައީ : "އަދި ކިއެއްތަ ހަމަކަށަވަރުން ފަސާދަކުރާ މީހުންނަކީ ހަމަ އެބައި މީހުންނެވެ. ނަމަވެސް އެބައި މީހުންނަކަށް އެކަމެއް ނޭނގެއެވެ."\nބާޠިލުގެ އަހުލުވެރިން އެމީހުންގެ ބާޠިލު ފެތުރުމުގައި ތިން ވައްތަރެއްގެ ބަޔަކު ބޭނުން ކުރެއެވެ.\n1- މުދަލާއި ފައިސާގެ އަހުލުވެރިން:\nއެހެނީ މިސްތަކުންކުރެ ބާޠިލު މަގު އިޚްތިޔާރުކުރާ އެންމެ ފުރަތަމަ ބަޔަކީ މުދަލާއި ފައިސާގެ ސަބަބުން ހިތްތަކަށް ޣާފިލުކަން ވަދެފައިވާ މީހުންނެވެ. އަދި ޙައްޤު ދަޢުވަތާއި ޙައްޤު ފާޅުވުމަށް އެންމެ ނުރުހުންތެރި ވަނީވެސް ހަމަ އެބައިމީހުންނެވެ. އެހެނީ އެމީހުން ބޭނުންވާ ޒާތުގެ ފާޙިޝްކަންތައްތަކާ ޙައްޤުގެ އަހުލުވެރިން ދެކޮޅު ހަދާތީއެވެ.އަދި މީސްތަކުން އެމީހުންގެ އަޅުވެތިކަމުގެ ދަށުން ނެރުމަށް ހައްޤުގެ އަހުލުވެރިން މަސައްކަތް ކުރާތީއެވެ. އަދި ތަފާތު ކުޅިވަރާއި މަޖަލުގައި ވަގުތު ބޭކާރު ކުރުމާއި މުދާ އިސްރާފުކުރުންފަދަ ކަންކަމުގައި މިމީހުންގެ އަވާގައި ނުޖެހުމަށް ހައްޤުގެ އަހުލުވެރިން ނަޞީޙަތްތެރިވާތީއެވެ.\nއެއީ ހުރިހާ ރަސޫލު ބޭކަލުންގެ ޢަދާވާތްތެރިންނެވެ. ކޮންމެ ޤައުމަކުންވެސް މާތް ﷲ ގެ ރަސޫލުންނާ އިދިކީލަވެ ބޮޑާވެރިވަނީ އެގައުމެއްގެ ވެރީންނާއި މުދާވެރިންނެވެ.\nމާތް ﷲ ވަޙީ ކުރެއްވި ބަސްފުޅެއްގެ މާނައިގައި ވެއެވެ. "އެރަށަކަށް ރަސޫލުން ފޮނުއްވޭހިނދު "ހަމަކަށަވަރުން ތިޔަ ރަސޫލުން އެކަމަކައިގެން ފޮނުއްވުނު ކަންތަކަށް ،ހަމަކަށަވަރުން، ތިމަންމެން މިތިބީ ކާފިރުވެގެންނޭ" ، މިހެން އެރަށެއްގައި ތަނަވަސްކަން ލިބިގެން ތިބޭ މީހުން ނުބުނާ އެއްވެސް ރަށަކަށް ތިމަން ރަސްކަލާނގެ ބިރުވެރިކަމުގެ ޚަބަރުދެއްވާ ބޭކަލަކު ރަސޫކަމައިގެން ނުފޮނުއްވަމެވެ." (އެބަހީ، ތިމަންރަސްކަލާނގެ ކޮންމެ ރަށަކަށް ކޮންމެ ބައެއްގެ ތެރެއަށް ރަސޫލަކު ފޮނުއްވިޔަސް އެރަށެއްގެ ތަނަވަސްކަމުގެ އަހުލުވެރިން އެބޭކަލަކާ ދެކޮޅުވެރިވެ، ކާފިރުވެ، ތިޔަބޭކަލެއްގެ ބަސްފުޅު ތިމަންމެން ތެދެއް ނުކުރަމޭ ބުނެ ހަދަތެވެ.) وَقَالُوا نَحْنُ أَكْثَرُ أَمْوَالًا وَأَوْلَادًا وَمَا نَحْنُ بِمُعَذَّبِينَ ( سبأ: ٣٥ ) "އަދި އެބައިމީހުން ބުނެތެވެ. މުދަލުގެ ގޮތުންނާއި ދަރީންގެ ގޮތުން ތިމަންމެން މާގިނައެވެ. އަދި ޢަޛާބު ދެއްވޭނޭ ބަޔަކު ކަމުގައި ތިމަންމެން ނުވަމުއެވެ."\nފިރްޢައުނާ ހާމަނާއި ޤާރޫނު އަދި އުބައްޔު ބިން ޚަލަފް އާއި އަބޫލަހަބާއި، އަބޫޖަހުލު ފަދަ މީހުންނީ މީގެ މިސާލުތަކެވެ.\n2- ނުބައި ޢިލްމުވެރިން:\nމިބައި މީހުންނީ މިސްތަކުން މަގުފުރެއްދުގެ މައިދާނުގައި ނުރައްކަލުގެ ގޮތުން ނުރައްކާކަން އެންމެ ބޮޑުމީހުންނެވެ. އެހެނީ އެބައިމީހުންގެ ނުބައި ވާހަކަތަކުން ހަނގުރާމަކުރަނީ މީސްތަކުންގެ ހިތްތަކާއެވެ. އެއީ ދީނުގެ ނަމުގައެވެ. ޤައުމުގައި ހުރި އެންމެ ބޮޑު ޢިލްމުވެރިޔާގެނަމުގައެވެ. ބޭނުން ޙަދީޘެއް ޞައްޙަކޮށްފައި ބޭނުން ޙަދީޘެއް ޟަޢީފުކޮށްފައެވެ. ކީރިތި ޤުރްއާނުގެ އާޔަތްތަކުގެ މާނަ އޭނާގެ ހަވާނަފްސުގެ އެދުން ތަކާއި އެއްގޮތަށް ބަދަލުކޮށްގެންނެވެ. އަޞްޙާބުންގެ ތަފްސީރަކަށް ނުބަލައެވެ. އަޞްޙާބު ބޭކަލުނަކީވެސް އޭނާ ދެކޭގޮތުގައި ހަމަ އޭނާކަހަލަ މީހުންނެވެ. ޢަބްދުﷲ ބިން ޢައްބާސާއި އޭނާއާއި ޤުރްއާން ތަފްސީރުކުރުމުގައި އޭނާ ދެކޭ ގޮތުގައި އެއްވެސް ތަފާތެއް ނެތެވެ. އުއްމަތުގެ ސަލަފުންގެ ބޮލުގައި ޖާހިލުކަމުގެ އިލްޒާމު އަޅުވާފައެވެ. އިސްލާމީ ޝަރީޢަތުގެ އަޞްލުތަކުގައި ކޮޅުފައިން ޖަހާފައެވެ.\nވަކި ގޮތެއް ޤަބޫލު ކުރުމަށް ފަހު ޝަރުޢީ ދަލީލުތައް އެގޮތަށް ލަންބަން މަސައްކަތް ކުރަނީއެވެ. މިގޮތުން ހައްޤު އެއީ ބާޠީލުކަމުގައި، ބާޠިލު އެއީ ހައްޤުކަމުގައި މިބައިމީހުން މީސްތަކުންނަށް ދައްކައި ޙައްޤާއި ބާޠިލު އޮޅުވައެވެ.\nއަދި މި ނުބައި ފަތުވާ ތަކުގެ ސަބަބުން މުޖުތަމަޢު ފިތުނަ އާއި ފަސާދަ އަށް ހުށައެޅެއެވެ. މީހުންގެ ގާތުގައި ދީނުގެ އަގު ވެއްޓެއެވެ. މިފަދަ މީހުންނަށް ޓީވީއާއި ރޭޑީއޯ އަދި މިސްކިތްތަކުގެ މެންބަރުތައް މިނިވަންކަމާއެކު ހުޅުވާލެވެއެވެ. ދީނީ ދަރުސް ދިނުމަށް އެފަދަ މީހުންނަށް ވަކި ހުއްދައެއް ނަގާކަށް ނުޖެހެއެވެ. މިފަދަ މިނިވަން ގޮތަކަށް މީސްތަކުންނާ ހަމައަށް މިފަދަ މީހުންގެ ފަސާދަ ފޯރުކޮށްދެވޭއިރު ޙައްޤުގެ އަހުލުވެރިންނަށް ވަނީ އެވަސީލަތްތައް ބޭނޫން ކުރުމުން މަހްރޫމް ކުރެވިފައެވެ.\nއެވަސީލަތްތަކުގެ ބޭނުން ހިފައިގެން މީސްތަކުންނަށް ޙައްޤު ފޯރުކޮށްދިނުމުގެ ބަދަލުގައި މިވަސީލަތްތައް ބޭނުން ކުރެވެވެނީ ޙައްޤުގެ އަހުލުވެރިންގެ އަގު ވައްޓާލުމަށެވެ. ދީނަށް ފުރައްސާރަ ކުރުމަށެވެ. މުޅި މުޖުތަމަޢު ފާޙިޝްކަންތަކަށް ލަންބުވައި ،މީހުންގެ އަގުހުރި ވަގަތުތައް ބޭކާރު ގޮތުގައި ނަގާލުމުގައެވެ. އަންހެނެއްގެ ބަރަހަނާކަން ނުދައްކާ އެންމެ ކުޑަވެގެން މޮހޮރެއްވެސް އިޝްތިހާރުކުރެވޭކަމުގައި ނުވެއެވެ. މައިދަރީން ތިބޭތަނެއްގައި އެންމެ ކުޑަވެގެން ޚަބަރުވެސް ބަލާލަންކެރޭ ވަރެއްނޫނެވެ. ކުރާހާވެސް ކަމަކީ ނުބައި ފާޙިޝްކަންތައްތައް މުޖުތަމަޢުގައި ފަތުރާ މީހުންނަށް ހިތްވަރުދިނުމެވެ.\nއިސްލާމްދީން އޮޅުވާ ނުބައި ޢިލްމުވެރިންގެ އެދުރުންނަކީ ޔަހޫދީންނާއި، ނަޞާރާއިންގެ ޢިލްމުވެރިންނެވެ. އެހެނީ އެބައިމީހުން މާތްﷲ ގެދީން އޮޅުވާލިއެވެ. ޙަރާމް ކަންތައްތައް ޙަލާލުކުރިއެވެ. އަދި އަމިއްލަ އަތުން ލިޔުނު ތަކެތި އެއީ މާތް ﷲ ގެ ވަޙީ ކަމުގައި އެމީހުން ބުންޏެވެ. މާތް ﷲ އެބައިމީހުންގެ ނުބައި ވާހަކަ ކީރިތި ޤުރްއާނުގައި ބަޔާން ކުރައްވާފައި ވެއެވެ.\nމިލިޔުމުގެ އަޞްލަކަށް ބެލީ ޑރ ޢަބްދު ﷲ ޤާދިރީ އަލް އަހްދަލް ލިޔުއްވާފައިވާ" السباق إلى العقول" މިފޮތެވެ.


Jinaaee massala thakugai India ge gaanoonee ehee hoadhaa ebbasvumugai soi koffi - One Online\nޖިނާއީ މައްސަލަތަކުގައި އިންޑިއާގެ ގާނޫނީ އެހީ ހޯދާ އެއްބަސްވުމުގައި ސޮއި ކުރަނީ-- ފޮޓޯ: ފޮރިން މިނިސްޓްރީ\nޖިނާއީ މައްސަލަތަކުގައި އިންޑިއާގެ ގާނޫނީ އެހީ ހޯދާ އެއްބަސްވުމުގައި ސޮއިކޮށްފި\nޖިނާއީ މައްސަލަތަކުގައި ރާއްޖެ އާއި އިންޑިއާ އިން އެއް ގައުމު އަނެއް ގައުމަށް ގާނޫނީ ގޮތުން އެއްބާރުލުން ދިނުމާބެހޭ އެއްބަސްވުމުގައި މިއަދު ސޮއިކޮށްފިއެވެ.\nރާއްޖޭގައި މިއަދު ފެށި ހަތަރު ވަނަ އިންޑިއަން އޯޝަން ކޮންފަރެންސްގެ ހަވާސާގައި އެ އެއްބަސްވުމުގެ ލިއުން ދެ ފަރާތުން ވަނީ ބަދަލުކޮށްފައެވެ. އެކަމަށްޓަކާ ބޭއްވި ރަސްމިއްޔާތުގައި ރާއްޖޭގެ ފަރާތުން ބައިވެރިވެވަޑައިގަތީ ފޮރިން މިނިސްޓަރު އަބްދުﷲ ޝާހިދާއި ޕްރޮސެކިއުޓަރު ޖެނަރަލް އައިޝަތު ބިޝާމެވެ. އަދި އިންޑިއާގެ ފަރާތުން އެއްބަސްވުމުގެ ލިޔުމާއި ހަވާލުވެވަޑައިގެންފައިވަނީ އެގައުމުގެ އެކްސްޓާނަލް އެފެއާޒް މިނިސްޓަރު ޑރ. ޖައި ޝަންކަރާއި ރާއްޖޭގައި ހުންނަވާ އިންޑިއާގެ ސަފީރު ސަންޖޭ ސުދީރެވެ.\nމިއަދު އެކުލަވާލާފައިވާ އެއްބަސްވުމަކީ "ޓްރީޓީ ބިޓްވީން ދަ ރިޕަބްލިކް އޮފް މޯލްޑިވްސް އެންޑް ދަ ރިޕަބްލިކް އޮފް އިންޑިއާ އޮން މިއުޗުއަލް ލީގަލް އެސިސްޓަންސް އިން ކްރިމިނަލް މެޓާސް" މި ނަމުގައި އެކުލަވާލި އެއްބަސްވުމެވެ.\nސަރުކާރުން ބުނެފައިވާ ގޮތުން ޖިނާއީ މައްސަލަތަކުގައި ރާއްޖެއާ އިންޑިއާއިން އެއް ގައުމު އަނެއް ގައުމަށް އެހީވަނީ، ދެ ގައުމުގެ މެދުގައި އޮންނަ އެކުވެރިކަމުގެ ގުޅުން ދެމެހެއްޓުމާއެކު ދެ ގައުމުގެ އެހީގައި ޖިނާއީ ކުށްތައް ހުއްޓުވަން މަސައްކަތް ކުރުމުގެ މަގްސަދުގައި ކަމަށެވެ.\nއެގޮތުން މުއާހަދާގައި ބުނާގޮތުން، ޖިނާއީ ތަހުގީގެއް ކުރިއަށް ގެންދާއިރު، ތުހުމަތުކުރެވޭ މީހާ އުޅޭ ތަނާއި އެ މީހަކު ގެންގުޅޭނެ ތަކެތި ބެލުމުގެ އިހްތިޔާރު، ތަހުގީގު ކުރިއަށް ގެންދާ ފަރާތަށް ލިބެއެވެ. އަދި އެ މީހެއްގެ ބޭންކް އެކައުންޓާ ގުޅޭ މައުލޫމާތު ތަކާއި ވިޔަފާރީގެ ރިކޯޑުތައް ވެސް ބެލޭނެއެވެ.\nއެ އެއްބަސްވުމުގައި ސޮއި ކުރަން ނިންމީ، ރައްޔިތުންގެ މަޖިލީހުގެ ރުހުމާއެކުއެވެ. މުއާހަދާގައި ސޮއިކުރަން ފެންނަ ކަމަށް މަޖިލިހުން ފާސްވީ އެކަމަށް ނެގި ވޯޓުގައި ބައިވެރިވެވަޑައިގެންނެވި 75 މެމްބަރުންގެ ތެރެއިން 65 މެމްބަރުންގެ ތާއީދާއެކުއެވެ. އިންޑިއާއާއެކު މި މުއާހަދާ ގާއިމްކުރަން ނުފެންނަ ކަމަށް 11 މެމްބަރަކު ވޯޓު ދެއްވިއެވެ.\nނަމަވެސް އެ އެއްބަސްވުމާ ގުޅޭގޮތުން އިދިކޮޅު ފަރާތްތަކުން ކަންބޮޑުވުންތަކެއް ހިއްސާކުރިއެވެ. އެގޮތުން އެފަދަ އެއްބަސްވުމެއްގެ ސަބަބުން ރާއްޖޭގެ ކޮންމެ މީހަކު ވެސް އިންޑިއާއިން ބޭނުންވެއްޖެ ހިނދެއްގައި ހިފައި ހައްޔަރުކޮށް އެގައުމުގެ ޖަލަކަށް ލެވިދާނެ ކަމަށް އިދިކޮޅުން ބުނަމުންދިޔައެވެ.\nނަމަވެސް އިދިކޮޅުގެ ކަންބޮޑުވުމާ ގުޅިގެން ބަންޑާރަ ނައިބުގެ އޮފީހުން ބުނީ، އެފަދަ އެއްބަސްވުމެއްގެ ސަބަބުން ދިވެހި ރައްޔިތުންނަށް ލިބިފައިވާ ރައްކާތެރިކަމާއި ހައްގުތަކަށް އެއްވެސް އުނިކަމެއް ނާންނާނެ ކަމަށެވެ.\nގުޅޭ ޓެގު ދިވެހި ރާއްޖެ އިންޑިއާ އަބްދުﷲ ޝާހިދު ފޮރިން މިނިސްޓްރީ ޕީޖީ އައިޝަތު ބިޝާމް\nއެންޑީއޭ އަށް އިސްލާހު ގެނައުން ލަސްވުމަކީ ރާއްޖެއަށް ލިބޭނެ ގެއްލުމެއް: ނަޝީދު\nބޮޑު ހިޔާނާތާގުޅިގެން އޭސީސީގެ ކުރީގެ އިންވެސްޓިގޭޝަން އޮފިސަރަށް ކުރާ ދައުވާތަކުގެ ޝަރީއަތް ފަސްކޮށްފި\nއިމްރާންގެ ކެމްޕެއިނަށް މެނޭޖަރަކު ހަމަޖައްސައި، ކެމްޕެއިން މިރޭ ލޯންޗު ކުރަނީ


EURO 2020: (Group C) Ukraine. - Austria\nޔޫރޯ 2020: (ގުރޫޕް ސީ) ޔޫކްރެއިން – އޮސްޓްރިއާ\nޝާއިޢުކުރީ: ޙަންނާން ޖޫން 21, 2021, 16:52\nޔޫރޯ 2020 ގެ ގްރޫޕް ސީ ގެ އެންމެ ފަހު މެޗަށް މިރޭ ޔޫކްރޭނާއި އޮސްޓްރިއާ ނިކުންނާނެއެވެ. މި ދެޓީމު މިރޭ ބައްދަލުކުރާ މި މެޗަކީ މި ދެޓީމަށްވެސް ވަރަށް މުހިންމު މެޗެކެވެ. މި މެޗުން މޮޅުވާ ޓީމަކަށް ދެވަނަ ބުރުގެ ޖާގައެއް ކަށަވަރުވެގެންދާނެއެވެ.\nމި ދެ ޓީމުން މިހާތަނަށް ގުރޫޕު ސްޓޭޖުގައި ދެ މެޗެއް ކުޅެފައިވާއިރު، ޔޫކްރޭން ވަނީ ފުރަތަމަ މެޗުގައި ނެދަލެންޑްސް އަތުން ބަލިވެފައެވެ. އެކަމަކު ދެވަނަ މެޗުން ނޯތު މެސެޑޯނިއާ އަތުން ޔޫކްރޭން މޮޅުވިއެވެ. އޮސްޓްރިއާއަށް ބަލާއިރު، އެޓީމު ކުޅުނު ފުރަތަމަ މެޗުން ވަނީ ނޯތު މެސެޑޯނިއާ އަތުން މޮޅުވެފައެވެ. ނަމަވެސް ދެވަނަ މެޗުގައި ނެދަލެންޑްސް އަތުން ވަނީ ބަލިވެފައެވެ. އެހެން ކަމުން މިރޭގެ މި މެޗަކީ ދެ ޓީމަށް ވެސް މޮޅުވުން ވަރަށް މުހިންމު މެޗަކަށް ވާނެއެވެ.\nމި ދެޓީމު ހިމެނޭ ގުރޫޕް ސީއަށް ބަލާއިރު، މި ގުރޫޕުގެ އެއްވަނާގައި ކުޅުނު ދެމެޗުންވެސް މޮޅުވެ ހަ ޕޮއިންޓާއި އެކު އޮތީ ނެދަލެންޑްސްއެވެ. ދެވަނައިގައި އޮތް ޔޫކްރޭނާއި ތިންވަނައިގައި އޮތް އޮސްޓްރިއާއަށް ދެ މެޗުން ތިން ޕޮއިންޓް ލިބިފައިވާއިރު، ފުލުގައި އޮތް ނޯތު މެސެޑޯނިއާއަށް ޕޮއިންޓެއް ލިބިފައެއް ނުވެއެވެ. މެސެޑޯނިއާއަށް މިހާރުވަނީ ދެވަނަ ބުރަށް ދިއުމުގެ ފުރުސަތު ވެސް ގެއްލިފައެވެ.\nކޮންމެ ގްރޫޕަކުންވެސް އެންމެ މޮޅު ދެ ޓީމު ދެވަނަ ބުރަށް ދަތުރުކުރާއިރު، ދެވަނަ ބުރުގެ ޖާގައެއް ދެން ލިބޭނީ ކޮންމެ ގުރޫޕަކުން ވެސް ތިންވަނައަށްދާ އެންނެ ރަނގަޅު ނަތީޖާ ހޯދާ ހޯދާ ހަތަރު ޓީމަށެވެ.\nޔޫކްރެއިން އަދި އޮސްޓްރިއާގެ ތާރީޚީ ބައްދަލުވުންޔައް\nޔޫކްރެއިން އަދި އޮސްޓްރިއާގެ ބައްދަލުވުންތަކަށް ބަލާއިރު މީގެ ކުރިން މި ދެޓީމު ބައްދަލުކޮށްފައިވަނީ އެންމެ ދެ ފަހަރުއެވެ. އޭގެތެރެއިން އެއްފަހަރު އޮސްޓްރިއާ މޮޅުވިއިރު، އަނެއް މެޗުން މޮޅުވެފައިވަނީ ޔޫކްރެއިންއެވެ.\nޔޫކްރެއިން އެންމެ ފަހުން ކުޅުނު ފަސް މެޗުގެ ތެރެއިން ތިން މެޗުން މޮޅުވެފައިވެއެވެ. އެއް މެޗުން އެއްވަރުވިއިރު އެއް މެޗުން ވަނީ ބަލިވެފައެވެ.\nއޮސްޓްރިއާއަށް ބަލާއިރު އެ ޓީމު އެންނެ ފަހުން ކުޅުނު ފަސް މެޗުގެ ތެރެއިން މޮޅުވެފައިވަނީ އެންމެ މެޗަކުންނެވެ. ތިން މެޗުން ބަލިވިއިރު، އެއް މެޗުން ވަނީ އެއްވަރުވެފައެވެ.\nޔޫކްރެއިން އަދި އޮސްޓްރިއާ ބައްދަލުކުރާ މެޗު ފަށާނީ މިރޭ9ޖަހާއިރުގައެވެ.


Hrithik - Tiger "War" record muguranee\nރިތިކް ރޯޝަން އާއި ޓައިގަ ޝްރޮފްގެ "ވޯ" ފުރަތަމަ ދުވަހު ވެސް ބޮކްސް އޮފީހުގެ ރެކޯޑްތައް މުގުރަން ފަށައިފި އެވެ. އެންމެ ފުރަތަމަ މި ފިލްމުން މުގުރާލާފައި ވަނީ ރިލީޒްކުރި ފުރަތަމަ ދުވަހު އެންމެ ގިނައިން ފައިސާ ލިބުމުގެ ރެކޯޑެވެ. މި ފިލްމަށް ވަނީ ފުރަތަމަ ދުވަހު އެކަނިވެސް 53.35 ކްރޯޑު ލިބިފަ އެވެ.\nފިލްމަށް މިހާ ރަނގަޅު ފެށުމެއް ލިބުމާ ގުޅިގެން ރިތިކް އާއި ޓައިގާ ވަނީ އެ މީހުންގެ ފޭނުންނަށް ވަރަށް ބޮޑަށް ޝުކުރު އަދާކޮށްފަ އެވެ.\nއާއްމުކޮށް ހިންދީ ފިލްމްތައް ރިލީޒް ކުރަނީ ހުކުރު ދުވަހު ނަމަވެސް "ވޯ" ރިލީޒް ކުރީ މިދިޔަ ބުދަ ދުވަހު އެވެ. އެއީ އިންޑިއާގެ ރަސްމީ ބަންދު ދުވަހަކަށް ވާތީ ގިނަ ބަޔަކަށް އެ ދުވަހު ފިލްމު ބަލަން ދިއުމުގެ ފުރުސަތު ލިބޭނެތީ އެވެ.\n"ވޯ" މުގުރާލި އަނެއް ރެކޯޑަކީ ބަންދު ދުވަހަކު އެންމެ ރަނގަޅު ވިޔަފާރިއެއް ވީ ފިލްމުގެ ރެކޯޑެވެ. ކުރިން މި ރެކޯޑް އޮތީ މިދިޔަ އަހަރު ރިލީޒްކުރި އާމިރު ޚާންގެ "ތަގްސް އޮފް ހިންދުސްތަން" އަށެވެ. އެ ފިލްމަށް ފުރަތަމަ ދުވަހު ލިބިފައިވަނީ 52.25 ކްރޯޑެވެ.\nފިލްމަށް ލިބެމުންދާ ބޮޑު ތަރުހީބުން އުފަލުން ހުރި ރިތިކް ބުނީ މިއީ އެމީހުން ކުރި ބުރަ މަސައްކަތް ބެލުންތެރިން ބަލައިގަން ކަމުގެ ހެއްކެއް ކަމަށާއި ވަރަށް އުފާވެއްޖެ ކަމަށެވެ. މި ފިލްމުގެ މަސައްކަތް ފެށިއިރު ވެސް މިއީ މިހާތަނަށް އިންޑިއާގައި އުފައްދާފައި ނެތް ކަހަލަ ފިލްމެއްކަން ވަރަށް ސާފު ކަމަށާއި މި ފިލްމު ކޮންމެ ގޮތެއް ހަދާފައި ވެސް މޮޅު އެއްޗަކަށް ހަދަން ވަރަށް މަސައްކަތް ކުރެވުނު ކަމަށް ރިތިކް ބުންޏެވެ.\nޓައިގާ ބުނީ ބެލުންތެރިން ފިލްމަށް ދިން ލޯތްބަށް ބުނާނެ އެއްޗެއް ވެސް ނޭނގޭ ވަރަށް އަސަރު ކޮށްފި ކަމަށެވެ. އޭނާ އަބަދުވެސް ބޭނުންވަނީ އޭނާގެ ފިލްމުތައް ބެލުންތެރިންގެ މުނިފޫހިފިލާ އެއްޗަކަށް ހަދަން ކަމަށާއި ފިލްމު ބަލަން ތިއޭޓަރުތަކަށް ދާ މީހުން އެ ފިލްމަކުން އުފާ ހާސިލުވާ ކަހަލަ ފިލްމެއް އޭނާ އަށް ކުޅެވުމަކީ ލިބުނު ހިތްހަމަޖެހުމެއް ކަމަށެވެ.\nސިދާރްތު އާނަންދް ޑައިރެކްޓްކޮށް އަދި ޔާޝްރާޖް ފިލްމްސް އިން ޕްރޮޑިއުސްކޮށްފައިވާ "ވޯ"ގެ ބަތަލާއަކީ ވާނީ ކަޕޫރެވެ. ނަމަވެސް ވާނީއަށް މި ފިލްމުގައި ލިބިފައިވަނީ ވަރަށް ކުޑަ ކުޑަ ރޯލެކެވެ. އޭނާ ފެންނަނީ ދެ ތިން ލަވައިންނާއި މަދު މަންޒަރު ތަކަކުންނެވެ.\nފިލްމު ޓްރޭޑް އެނަލިސްޓް ތަރަން އާދާޝް ކުރި ޓުވީޓެއްގައި ލިޔެފައިވާ ގޮތުގައި "ވޯ"އިން ވަނީ ރެކޯޑް މުގުރައި ތާރީޚްގެ ތެރެއަށް ވަދެފައި ކަމަށެވެ.


"Laadheenee" Bill'aa Dhekolhah 5700 Soe, Bilaa Ekkolhah 2,000 Soe! - Vaguthu\n2 މަސް ކުރިން ( ޖޫން 21, 2021 )\nއާންމު ތަނެއްގައި މީހަކު އިސްލާމް ދީނާ ޚިލާފު ކަމެއް ކުރި ކަމަށް ތުހުމަތު ކުރުމަކީ ޖިނާއީ ކުށެއް ކަމަށް ކަނޑައަޅާ ގޮތަށް ގާނޫނުލް އުގޫބާތަށް އިސްލާހު ގެނައުމުގެ ބިލާ ދެކޮޅު ޕެޓިޝަންގައި 5000 އަށް ވުރެ ގިނަ މީހުން ސޮއިކޮށްފިއެވެ.\nސަރުކާރުގެ ފަރާތުން ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް ހިސާން ހުސައިން ހުށަހެޅުއްވި ބިލަކީ "ލާދީނީ" ބިލެއްގެ ގޮތުގައި ސިފަކޮށް ބިލާ ދެކޮޅު ޕެޓިޝަނެއް ވަނީ ތައްޔާރުކޮށްފައެވެ. އަދި ބިލަށް ތާއީދުކޮށް ވެސް ޕެޓިޝަނެއް ތައްޔާރުކޮށްފައިވެއެވެ.\n"ބޭން ސެކިއުލާ ބިލް" ނުވަތަ "ލާދީނީ ބިލް ބޭރުކޮށްލަން" ނަމުގައި އުފައްދާފައި ޕެޓިޝަންގައި މިއަދު ހެނދުނު 9:45 ހާއިރު 5،735 ސޮއި ވަނީ ހަމަވެފައެވެ.\n"ހަރުކަށި ފިކުރާ ދެކޮޅަށް" ނުވަތަ "އެގެއިންސްޓް އެކްޓްރީމިޒަމް" ގެ ނަމުގައި އުފައްދާފައިވާ ޕެޓިޝަނަށް އެހާއިރު ހަމަވެފައިވަނީ 2،000 ސޮއެވެ.\nބިލުގެ ދިފާއުގައި ޕެޓިޝަނެއް ތައްޔާރުކޮށްފައިވާ ކަން ހާމަ ކުރެއްވީ ވެސް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ކުރެއްވި ޓްވީޓެއްގައެވެ.\nފާޑުކިއުން އިންތިހާއަށް އަމާޒުވެފައިވާ މި ބިލު ވަނީ މަޖިލީހުގެ ތަޅުމުން ބަލައިގަނެ ދިރާސާކުރަން ޖުޑިޝަރީ ކޮމިޓީއަށް ފޮނުވައިފައެވެ.\nކޮމިޓީން ނިންމާފައިވަނީ އިސްލާމިކް މިނިސްޓްރީއާއި ހިއުމަން ރައިޓްސް ކޮމިޝަންއާއި، ޕްރޮސެކިއުޓާ ޖެނެރަލްގެ އޮފީހުގެ ލަފާ ބިލާ ގުޅޭ ގޮތުން ހޯދުމަށެވެ. އަދި އާންމުންނަށް ލިޔުމުން ޚިޔާލު ހުށަހެޅޭ ގޮތަށް މާދަމާގެ ނިޔަަލަށް ހުޅުވާލާފައިވެއެވެ.\nނަފުރަތުގެ އަމަލުތައް ބަޔާން ކުރުމުގެ މަގްސަދުގައި ކަމަށް ބުނެ ހުށަހެޅި އެ ބިލާ ދެކޮޅަށް ގިނަ އިލްމުވެރިންނާއި އާންމުންގެ ބަޔަކު ވެސް އަންނަނީ މީސް މީޑިއާގައި ކެމްޕޭން ކުރަމުންނެވެ. އަދި "އާދައިގެ" ގޮތަށް ކޮމިޓީގެ ދިރާސާ ކުރުމުގެ މަރުހަލާ ގެންދާތީ ވެސް ދަނީ ނުރުހުން ފާޅު ކުރަމުންނެވެ.\nވެރިކަން ކުރާ ކޯލިޝަންގައި ހިމެނޭ ޖުމްހޫރީ ޕާޓީއާއި އަދާލަތު ޕާޓީ ވެސް މި ބިލާ ދެކޮޅެވެ. އެމްޑީޕީގެ ބައެއް މަޖިލިސް މެންބަރުންނާއި ބައެއް ކައުންސިލަރުން ވެސް ވަނީ ބިލާ ދެކޮޅަށް ނުކުންނަވައި ވާހަކަ ދައްކަވައިފައެވެ.\nއަމާޒުވާ ފާޑުކިއުންތަކަށް ރައްދު ދެއްވައި ހިސާން ވިދާޅުވެފައިވަނީ ބިލު އޮތީ އިސްލާމީ ޝަރީއަތާ އެއްގޮތަށް ކަމަށެވެ. އަދި ބިލުން ދީނީ ނަސޭހަތް ދިނުމާއި ޚިޔާލު ފާޅުކުރުމަށް އެއްވެސް ހުރަހެއް އެޅެން ނޯންނާނެ ކަމަށް އޭނާ ވިދާޅުވެއެވެ.\nބިލަށް ފާޑުކިއުން އަމާޒުވެފައިވަނިކޮށް އިސްލާމް ދީނަށް ފުރައްސާރަ ކުރުމުގެ ކުށް ތަފްސީލްކޮށް ބަޔާން ކުރާ ބިލެއް ވެސް މަޖިލީހަށް ހުށަހެޅިއެވެ. ސަރުކާރުގެ ފަރާތުން މި ބިލު ވެސް ހުށަހެޅުއްވީ ހިސާނެވެ.\nފެލިދޫ ނަރުދަމާ ބަލަހައްޓާނެ ބަޔަކު ނެތް ކަމަށް ބުނާ މައްސަލަ މަޖިލިހުން ބޭރުކޮށްލައިފި\nޖޫން 21, 2021 10:53\nތި ޕެޓި ޝަން ލައިން ވާނެކަމެއް ނެތް. ބިލު ފާސްކުރާނަ ވެސް.\nޖޫން 21, 2021 12:17\nތެދު ވާހަކަ އެއް ތި ވިދާޅުވީ، ބިލްފާސްކުރާނެ ބިލްފާސްކޮށްގެން ވެސް ވާނެ ކަމެއް ނެތް ހަމަޔަގީން ލާދީނީ ވާހަކަ ދައްކާ އިސްލާމް ދީނަށް ފުރައްސާރަ ކުރަންޏާ ލާދީނީ ގޮވާނަން މަގުމަތީގަވެސް މީޑިއާގަވެސް، އެހެން މީހެއްގެ ވާހަކަ އެއްނޫން މަމިބުނީ މަގޭވާހަކަ ، ޖަލައްލާ މެރިޔަސް ޝަކުވާއެއްނެތް ދީނާ ކުޅެންޏާ ލޭކެކޭނެ،،، ސިޔާސީ ވެގެން އުޅޭ އިސްލާމް ދީނާ ނުބެހޭ.\nޖޫން 21, 2021 11:10\nކުރީގެ ގާނޫނުގައި ވެސް ކުށެއްގެގޮތުގައި އޮތްކަމެއް ބަދަލަކާ އެކު ތިމާމެންގެ އެޖެންޑާ އައްމަގުފަހިވާގޮތައްހުށަހަޅައްގެން މިއުޅެނީ ގައުމުބައިބައި ކޮއްފިތުނަކުރުމުގެ މަގުސަދުގައެވެ.ނަސީދުއައްލިބުނު އަނިޔާގެ ދަޑިވަޅުބަލައި ހަމްދަރުދީ ލިބޭނެކަމައްބަލާ މިދަޑިވަޅުގައް މިގައުމު ފަސާދަކޮއްލަންކަމަރުބަދެލީއެވެ ހޯހޯ އެވެ ދިވެހިރައްޔިތުން މިތިބީ މާތްވެގެންވާ އިސްލާމްދީންގެ އަގީދާގަ ހިފަހައްޓައިގެން ނެވެ.\nޖޫން 21, 2021 11:12\nވަރައް ސާފް، އެއްކޮޅުން މި ބަލަނީ ދީން ހިމާޔަށްކޮށް ދީނަށް ކުޑައިމީސްކޮށް ކުރާކަންތަކާއި ދެކޮޅަށް ތެދުވެ ދީނާއި ގައުމުގެ ހައްގުގައި އަތުކުރި އޮޅާލުމަށް. ޢަނެއްކޮޅުން މި ގޮވާލަނީ ޒާތީ މަސްލަހަތާއި، އަމިއްލަ އެދުމުން ފޯވެފައި ތިބި ބަޔަކު، މި ގައުމުގައި ހަމަޖެހުން ނަގާލަން ބެރުޖަހަމުންގޮސް އިސްލާމްދީނާއި ދެކޮޅު މެޖޯރިޓީ އޮތްކަން ދެއްކުމަށް ފާޅުގައި ގޮވާލަމުން ދާ މަންޒަރު. މި ނުބައި މީހުން ފަލީހަތްވެ، މި ފަސްގަނޑުގައި ނާކާމިޔާބް ކުރައްވާ، އެއުރެންނަށް އިބަ ﷲގެ ހިދާޔަތް ދައްކަވާށި\nއަދިރި ދައުލަތުގެ ރައީސް\nޖޫން 21, 2021 11:16\nބިލާ އެއްކޮޅައްވޯޓްލާފަވާ މީހުންގެތެރޭގަ ބޭރުމީހުން ގިނަ.\nޖޫން 21, 2021 11:25\nސޮއި ގިނަވާނީ ބިލާ އެއްކޮޅަށް.\nޖޫން 21, 2021 11:33\n2000 ސޮއެގަ ގިނަވީ ބޭރު މީހުން. ސްކީން ޝޮޓްތައްބޭނުންތާ ؟\nޖޫން 21, 2021 12:01\nމިކަމުގެ އެންމެ އަޑީގަ ހުރީ ކެނެޑާގެ ރައްޔަތުކަން ލިބިގެން ހުރި ދިވެއްސެއްކަމުގައިވާ މުޖޫ ނައީމް.\nޖޫން 21, 2021 11:53\nނުރައްކާތެރި ރަނގަބީލެއް. ދީނީއާއި ލާދީނީ އަރާ ހަމަކުރަނީ.\nޖޫން 21, 2021 11:56\nޚިޔާލު ފާޅުކުރުމަށް އެއްވެސް ހުރަހެއް އެޅެން ނޯންނާނެ ކަމަށް ހިސާން ބުނާއިރު، ލާދީނީ ކިޔައިފިއްޔާ ވާނީ ކިހިނެއް؟ ލާދީނީ ނުކިޔާ ސެކިއުލާ ކިޔައިފިއްޔާ ވާނީ ކިހިނެއް؟\nޖޫން 21, 2021 12:00\nއެމްޑީޕީ ޖެހޭނީ ހިކިފަސްތާ ބަކަ ތަޅަން. ހެހެހެހެ\nޖޫން 21, 2021 12:20\nކަލޯ އުސްފަސްގަނޑު ގަ މީގެ ކުރިން އުޅުންހެން ދޯ؟ މިހާރު އެތާންގަވެސް ބަކަނުތެޅޭނެ.ކެނެރީގެ ކުރިމަތީ އޯކޭވާނެ ބަކަތަޅަން މިހާރު ޕާކްވެސް ނުކުރޭ އެ ގޯޅީގަ ފުދޭވަރެއްގެ ޖާގަ އޮންނާނެ ބަކަ ތަޅާލަން.\nޖޫން 21, 2021 14:18\nލާދީނީ ބިލު ބޭރުކުރޭ. އަދި ހިސާން ގެ އަސްތިއުފާއައްވެސް ގޮވާލަން\nޖޫން 21, 2021 18:55\nބޭން ލާދީނީ ބިލު އޮންލައިން ކޮށް ސޮއެކުރެވޭނަމަ ލިންކް ޝެއްރ ކޮށްލަދެއްވުން އެދެން!


Ramos ge lan'dun Real ge lead fulhaakohfi - AO News\nރޭގެ މެޗުގައި ރެއާލް މެޑްރިޑްގެ ހަމައެކަނި ލަނޑުޖަހައިދިން އެ ޓީމުގެ ކެޕްޓަން ސާޖިއޯ ރާމޯސް. --ފޮޓޯ: ލަލީގާ\nސްޕެނިޝް ލަލީގާގައި ރޭ ކުޅުނު މެޗުގައި އަމިއްލަ ދަނޑުގައި ކެޕްޓަން ސާޖިއޯ ރާމޯސް ޕެނަލްޓީއަކުން ވައްދާލި ގޯލާއެކު 1-0 އިން ގެޓަފޭ ބަލިކޮށް ރެއާލް މެޑްރިޑުން ތާވަލްގެ ކުރީގައި ހަތަރު ޕޮއިންޓްގެ ލީޑެއްނަގައިފިއެވެ.\nރެއާލަށް ލީޑް ފުޅާކުރުމަށް ފުރުޞަތު ލިބުނީ ލީގުގެ ދެވަނައިގައި އޮތް ބާސެލޯނާ އަންގާރަ ދުވަހުގެ ރޭ އަމިއްލަ ދަނޑުގައި ކުޅުނު މެޗުން 2-2 އިން އެތުލެޓިކޯ މެޑްރިޑާ އެއްވަރުވުމުންނެވެ.\nރޭގެ ނަތީޖާއަށް ފަހު ރެއާލް އެއްވަނައިގައި އޮތީ ކުޅުނު 33 މެޗުން 74 ޕޮއިންޓް ހޯދައިގެންނެވެ. އޭގެ ހަތަރު ޕޮއިންޓް ފަހަތުން ދެވަނައިގައި އޮތީ އެންމެ ފަހުގެ ޗެމްޕިއަން ބާސެލޯނާ އެވެ. ތިންވަނައިގައި އޮތް އެތުލެޓިކޯ އަށް 59 ޕޮއިންޓް ލިބިފައިވާއިރު، ސެވިއްޔާ އޮތީ 57 ޕޮއިންޓާއެކު ތާވަލްގެ ހަތަރުވަނައިގައެވެ.\nރެއާލްގެ ދަނޑުގައި ރޭ ކުޅުނު މެޗުގެ ފުރަތަމަ ހާފުގައި އެ ޓީމަށް ލަނޑުޖެހުމަށް ލިބުނު ފުރުޞަތުތަކުގެ ތެރެއިން، ކަރީމް ބެންޒެމާ އާއި އިސްކޯ އަދި ވިނީޝަސް ޖޫނިއާ ފޮނުވާލި ހަމަލާތައް ގެޓަފޭގެ ގޯލްކީޕަރު ޑޭވިޑް ސޯރިއާ މަތަކުރިއެވެ. މި ހާފުގައި ރެއާލަށް ގޯލެއް ކާމިޔާބުކުރެވިނުވާއިރު، އެ ޓީމުގެ ފްރާންސް ޑިފެންޑަރު ރަފައެލް ވަރާން އަށް ލިބުނު އަނިޔާއެއްގެ ސަބަބުން ވަނީ ބަދަލުކޮށްފައެވެ.\nމި މެޗުގައި ފުރަތަމަ ހާފާއި ހިލާފަށް ދެވަނަ ހާފުގައި ރެއާލަށް މާގިނަ ފުރުޞަތުތަކެއް ތަނަވަސްކުރެވިފައެއްނުވެއެވެ. އެގޮތުން، ރޭގެ މެޗުގައި އެ ޓީމުން ޖެހި ހަމައެކަނި ލަނޑު، މެޗު ނިމެން 11 މިނެޓަށްވެފައިވަނިކޮށް ލިބުނު ޕެނަލްޓީއަކުން ކާމިޔާބުކޮށްދިނީ ރާމޯސް އެވެ. މިއީ އެ ޓީމުގެ ސްޕެއިން ފުލްބެކް ޑެނީ ކަރްވަހާލް އަށް ގެޓަފޭގެ މަތިއަސް އޮލިވޭރާ ކުރި ފައުލަކަށް ރެފްރީ ދިން ޕެނަލްޓީއެކެވެ.\n©🔝⚽ @SergioRamos – 4⃣5⃣0⃣ @LaLiga matches with @realmadrid!#RMLiga | #HalaMadrid pic.twitter.com/huKtKHxELC\nރޭގެ މެޗަކީ ލީގުގައި ރެއާލަށް ރާމޯސް ކުޅެދިން 450 ވަނަ މެޗެވެ. އޭނާ އަށް ވުރެ އިތުރަށް ރެއާލަށް މެޗު ކުޅެދީފައިވަނީ، ރައުލް ގޮންޒާލޭޒް (550) އާއި މަނޮލޯ ސަންޗީސް (523) އަދި އިކާ ކަސިޔާސް (510)ގެ އިތުރުން ސަންޓިލާނާ (461) އެވެ.\nމި މުބާރާތުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، އޮސަސޫނާ ވަނީ ރަށުން ބޭރުގައި 2-0 އިން އެއިބާ ބަލިކޮށްފައެވެ. ލީގުގެ ހަތްވަނައިގައި އުޅޭ ރެއާލް ސޮސިއެޑާޑް ވަނީ އެންމެ ފުލުގައި އޮތް އެސްޕަންޔޯލް އަތުން 2-1 އިން މޮޅުވެފައެވެ.\nލީގުގައި ރެއާލަށް ދެން އޮތީ އަންނަ އާދީއްތަ ދުވަހުގެ ހަވީރު ރާއްޖޭގަޑިން 17:00 ގައި ރަށުން ބޭރުގައި އެތުލެޓިކް ބިލްބާއޯއާ ދެކޮޅަށް ކުޅޭ މެޗެވެ. ހަމަ އެދުވަހުގެ ރޭ ދަންވަރު 01:00 ގައި ބާސެލޯނާ ރަށުން ބޭރުގައި ނިކުންނާނީ މިވަގުތު ރަނގަޅު ފޯމެއްގައި ވިޔަރެއާލްއާ ދެކޮޅަށެވެ.\nރެއާލް މެޑްރިޑްބާސެލޯނާއެތުލެޓިކޯ މެޑްރިޑްލަލީގާގެޓަފޭސްޕެނިޝް ލީގު\nއިންޓަ އަތުން ބަލިވުމުން ގެޓަފޭގެ ކޯޗު ހިތްހަމަނުޖެހުން ފާޅުކޮށްފި\nމެސީގެ ތައުރީފު ކަސިޔަސް އަށް\nމާޓިނޭޒް ގެނައުމަށްޓަކައި ބާސެލޯނާ އިން ކުޅުންތެރިންތަކެއް ވިއްކާލަންޖެހޭ: ރިޕޯޓް


5 ދުނިޔެމައްޗަށް ފާޅުވި ޢިލްމުވެރިން الشَّيْخُ الأَلْبَانِيْ رحمه الله އަށް ދެއްވި މަޤާމް - Maktaba Salafiyyah Maldives - Connecting you to the Major Scholars of the Ummah\nޑިސެމްބަރ 01 ދުނިޔެމައްޗަށް ފާޅުވި ޢިލްމުވެރިން الشَّيْخُ الأَلْبَانِيْ رحمه الله އަށް ދެއްވި މަޤާމް\nލިޔެ ތައްޔާރުކުރީ: أُسْتَاذ أبو أنس محمد حسن حفظه الله. ކެޓަގަރީ އަލް އިމާމް އަލް-އަލްބާނީ رحمه الله\nابن إبراهيم آل الشَّيْخُ رحمه الله ވިދާޅުވެފައިވެ އެވެ. " الأَلْبَانِي އަކީ ސުންނަތުގެ ޞާޙިބެކެވެ. އަދި ޙައްޤަށް ނަޞްރު ދިނުމުގައިވާ ފަރާތެކެވެ. ބާޠިލްގެ އަހުލުވެރިންނާ ދެކޮޅުވުމުގައި ދެމިހުންނެވި އެވެ."\nالإِمَام ابن بَاز رحمه الله ވިދާޅުވެފައިވެ އެވެ. "މި ޒަމާނުގައި، مُحمَّد ناَصر الدِّيْن الأَلْبَانِي ފިޔަވައި މި އުޑުދަށުގައި ޙަދީޘްގެ ޢިލްމު ލިބިގެންވާ އެހެން ފަރާތެއް (އެފަދަ އެހެން މިޘާލެއް) އަހަރެން ނުދަންނަމެވެ." (حياة الألباني ص 65/66)\nއަދިވެސް الإِمَام ابن بَاز رحمه الله އަރިހުގައި މި ޙަދީޘްއާ މެދުގައި ސުވާލު ދެންނެވުނެވެ. (إن الله يبعث لهذه الأمة على رأس مائة سنة من يجدد لها دينها) "ހަމަކަށަވަރުން، ﷲ މި އުއްމަތަށް ކޮންމެ ސަތޭކައަހަރުގައި، އެކަލާނގެ ދީން ޤާއިމްކޮށްދެއްވާނެ ފަރާތެއް ފޮނުއްވާނެ އެވެ."\nސުވާލު ދެންނެވުނެވެ. މި ޤަރުނުގެ މުޖައްދިދަކީ ކާކުތޯ އެވެ؟\nالإِمَام ابن بَاز رحمه الله ވިދާޅުވި އެވެ. "އަހަރެން ދެކޭގޮތުގައި މި ޒަމާނުގެ މުޖައްދިދެއްގެ ގޮތުގައިވާ ފަރާތަކީ مُحمَّد ناَصر الدِّيْن الأَلْبَانِي އެވެ." (شرح بلوغ المرام ص 4)\nއަދިވެސް الإِمَام ابن بَاز رحمه الله ވިދާޅުވި އެވެ. "މި ފަލަކުގެ ޤުއްބު (އުޑު ދަށުގައިވުން) ދަށުގައި، الشيخ ناَصر އަށްވުރެ ޢިލްމު ލިބިފައިވާ މީހަކު ވާކަމަކެއް އަހަރެން ނުދަންނަމެވެ."(كوكبة من أئمة الهدى ص 227)\nابن عثيمين رحمه الله ވިދާޅުވެފައިވެ އެވެ.\n" الأَلْبَانِي އަކީ އަހުލުއް ސުންނަތުގެ އަހުލުވެރިއެކެވެ. އަހުލުއް ސުންނަތް ދިފާޢު ކުރުމުގައި ވެ އެވެ. الأَلْبَانِي އަކީ ޙަދީޘް (ޢިލްމުގައި) އިމާމެކެވެ. އަހަރެމެންގެ މިޒަމާނުގައި الأَلْبَانِي އާއި އަޅާކިޔާލޭނެ އެހެން ފަރާތެއްވާކަމެއް އަހަރެން ނުދަންނަމެވެ. އަހަރެމެން الأَلْبَانِي އޭނާގެ ފޮތްތަކުން ދަންނަމެވެ. ބައެއްފަހަރުގައި الأَلْبَانِي ގެ މަޖްލިސްތަކުން الأَلْبَانِي އަހަރެމެން ދަންނަމު އެވެ. އެއީ ޢަޤީދާގައި ސަލަފީ އެކެވެ. މަންހަޖު ސަލާމަތްކަމުގައި ވާ ފަރާތެކެވެ." (فتاوى العلماء الأكابر ص 4)\nއިޚްވާނުންނޭވެ! މިއަދު ޝެއިޚް العثيمين رحمه الله އަށް ނިސްބަތްކޮށް ސަލަފީ ކިޔުން ޝެއިޚް މަނާކުރާ ކަމަށް ގޮވާ މީހުން ކޮބައިތޯ އެވެ! ޙަޤީޤީ ސަލަފީންނަށް ޝެއިޚް ސަލަފީއެކޭ ވިދާޅުވެފައިވާތަން މި އޮތީ ފެންނާށެވެ. ސަލަފީންނާ ދިމާލަށް ސަލަފީން ޝެއިޚް ކިޔުއްވި އެވެ. އާއެކެވެ. އެހެނަސް މި ބައިމީހުންފަދައިން، މި ޙިޒްބީންނަށް ޝެއިޚް ސަލަފީންނޭ ނުކިޔަ އެވެ.\nابن عثيمين رحمه الله އަދިވެސް ވިދާޅުވެފައިވެ އެވެ.\n"الأَلْبَانِي އަކީ ޝާމްގެ މުޙައްދިޘެވެ. ނުވަތަ އެއީ މި ޒަމާނުގައި ދުނިޔެމަތީގައިވާ މުހައްދިޘަކީ الشيخ محمدُ ناَصر الدِّيْن الأَلْبَانِي އޭ ބުނުން ހުއްޓެވެ." (درس الصباح 29 رمضان 1416ه)\nالشيخ حمود التويجري رحمه الله ވިދާޅުވެފައިވެ އެވެ.\n"الأَلْبَانِي އަކީ މިހާރުގައި ސުންނަތުގައި ނެގެހެއްޓިފައިވާ ދިދަ އެކެވެ. الأَلْبَانِي އަށް ކުޑައިމީސް ބަހެއް ބުނުމަކީ ސުންނަތަށް ބަދުބަސް ބުނުމަށް ވާގިވެރިވުމެވެ." (كوكبة من أئمة الهدى ص 127)\nއިޚްވާނުންނޭވެ! ދަންނަ ހުއްޓެވެ. މި އުއްމަތް ދުށް އެންމެ ބޮޑެތި އިމާމުން މިފަދައިން ހެކިވެފައިވާ ހިނދުގައި، الشيخ الأَلْبَانِي އަށް ކުޑައިމީސް ބަސްތައް ބުނެ، އެ އިމާމްގެ ހައިބަތު ދެރަކޮށް، ދަށްދަރަޖަދީ، މިފަދަ ގޮތްތަކަށް މުޢާމަލާތް ކުރާ އެންމެހައި މީސްތަކުންނަކީ އޭނާގެ އަމިއްލަ ނަފްސު ފަޟީޙަތްކޮށް، އޭނާގެ ސުންޕާކަމާއި ޖާހިލުކަން ބަޔާންވެގެންދާ ޢަލާމާތެއްގެ ގޮތުގައި ނޫނީ ނުވެ އެވެ. އެއީ؛ ޚަވާރިޖުންނާއި ހަވާނަފްސުގެ އަހުލުިވެރިންގެ މަންހަޖުކަމުގައި ދެކޭށެވެ.\nތަރުޖަމާކުރީ - أبو أنس محمد حسن حفظه الله\nއަލް އިމާމް އަލް-އަލްބާނީ رحمه الله: މި ކެޓަގެރީގެ އެހެނިހެން ލިޔުންތައް\nޝެއިޚް އަލްބާނީ އާއި ބައްދަލުވެ ހިނގައިދިޔަ ހާދިޘާއިން ބަޔާންވެގެންވާ އިބްރަތްތެރި ފިލާވަޅެއް - فضيلة الشيخ محمد بن عمر بازمول حفظه الله | 23 ފެބުރުއަރީ 2015\nއޮންލައިން ކިޔުންތެރިން: 16


ގއ. ދާންދޫގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ގއ. ދާންދޫގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފި – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\nގއ. ދާންދޫގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފި\nގއ. ދާންދޫގައި ބަރނަރެއް ޤާއިމުކޮށް ރަށުފެންވަރުގައި ކުނި މެނޭޖުކުރާނެ ނިޒާމެއް ޤާއިމުކުރުމަށް ބަޔަކާ ޙަވާލުކޮށްފިއެވެ. މި މަސައްކަތް ޙަވާލުކޮށްފައިވަނީ އެނަރޖީ މެނޭޖްމަންޓް ސިސްޓަމްސް އާއެވެ. މި މަސައްކަތުގެ އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ ޑެޕިއުޓީ މިނިސްޓަރ އަލްފާޟިލް ޢަލީ އާމިރެވެ. އަދި އެނަރޖީ މެނޭޖްމަންޓް ސިސްޓަމްސްގެ ފަރާތުން ސޮއިކުރެއްވީ އެ ކުންފުނީގެ މެނޭޖިންގ ޑިރެކްޓަރ އަލްފާޟިލް އަހުމަދު އަމީނެވެ.\nމި މަޝްރޫޢުއަކީ ދިވެހި ސަރުކާރުގެ ޕީ.އެސް.އައި.ޕީ ބަޖެޓުން ޚަރަދުކޮށްގެން ކުރިއަށްގެންދާ މަޝްރޫޢުއެކެވެ. އަދި މި މަސައްކަތުގެ ޖުމްލަ އަގަކީ 821,772.15 (އަށްލައްކަ އެކާވީސްހާސް ހަތްސަތޭކަ ހަތްދިހަ ދެރުފިޔާ ފަނަރަ ލާރި) ދިވެހި ރުފިޔާއެވެ.\nމި މަޝްރޫޢު ނިންމުމަށް ކަނޑައެޅިފައިވަނީ ސޮއިކުރާ ތާރީޚުން ފެށިގެން 95 ދުވަހުގެ ތެރޭގައެވެ.


72 ގަޑިއިރު ތެރޭ އަލީ ވަހީދު ހާޒިރު ނުވެއްޖެނަމަ އަޑުބަރޭއަށް ފިޔަވަޅު އަޅާނެ! | Sangu News\n28 ނޮވެމްބަރ 2021 - 11:48\nކުރީގެ ޓޫރިިޒަމް މިނިސްޓަރު އަލީ ވަހީދާއި، ޓޫރިޒަމް މިނިސްޓްރީގެ ސްޓޭޓް އައްސަދު/ ފޮޓޯ: ސޯޝަލް މީޑިއާ\nޖިންސީ ގޯނާގެ ދައުވާތަކެއް އުފުލާފައިވަނިކޮށް، ބޭސްފަރުވާއަށްކަމަށް ބުނެ ރާއްޖެއިން ބޭރަށް ފުރައިގެން ދިޔަ ކުރީގެ ޓޫރިޒަމް މިނިސްޓަރު އަލީ ވަހީދު 72 ގަޑިއިރު ތެރޭ ހާޒިރު ނުވެއްޖެނަމަ، އޭނާ ރާއްޖެ އަންނާނެކަމަށް ޔަގީންކަން ދީ ޖާމިނުވި ޔޫތު މިނިސްޓްރީގެ ސްޓޭޓް މިނިސްޓަރު އަސްހަދު އަލީ (އަޑުބަރޭ) ގެ މައްޗަށް ފިޔަވަޅު އަޅަން ކުރިމިނަލް ކޯޓުން ނިންމައިފި އެވެ.\nމިނިސްޓަރަކަށް ހުންނަވައި، އިދާރާގެ މުވައްޒަފުންނަށް ފުރައްސާރަ ކުރިކަމުގެ ތުހުމަތުގައި މަގާމުން ވަކި ކުރި އަލީ ވަހީދު ރާއްޖެއިން ބޭރަށް ފުރާފައިވަނީ މިދިޔަ ފެބްރުއަރީ މަހު އެވެ. މައިބަދައިގެ ޑިސްކެއް ހަލާކުވެ، ރާއްޖެއިން ހެދެން ނެތް އޮޕަރޭޝަނެއް ކުރަންކަމަށް ބުނެ ހުށަހެޅި ލިޔުންތަކާއި ޑޮކްޓަރުންގެ ބަހަށް ރިއާޔަތްކޮށް އަލީ ވަހީދަށް ފުރުމުގެ ހުއްދަ ދިނީ ހަތަރު މަސް ދުވަހަށް ނަމަވެސް، މިހާތަނަށް އޭނާ ރާއްޖެ އައިސްފައި ނުވެ އެވެ. އޭގެ ބަދަލުގައި އަލީ ވަހީދު އެދުނީ ޝަރީއަތްތައް އޮންލައިންކޮށް ކުރިޔަށް ގެންދިއުމަށެވެ.\nއަލީ ވަހީދު އެ މުއްދަތުގެ ތެރޭގައި ރާއްޖެ އަންނާނެކަމުގެ ޔަގީންކަން ދޭކަމަށާއި، ކޯޓަށް ހާޒިރު ނުވެ މައްސަލައެއް ދިމާވެއްޖެ ނަމަ އޭގެ ފުރިހަމަ ޒިންމާ ނަގާނެކަމުގެ އިގުރާރުގައި ސޮއިކޮށް ޖާމިނުވީ އޭނާގެ ގާތް އެކުވެރިޔާ އައްސަދެވެ.\nޝަރީއަތްތައް އޮންލައިންކޮށް ކުރިޔަށް ގެންދާތީ އެކަން އިއުތިރާޒުކޮށް ދައުލަތުން ވަނީ އަޑުއެހުންތައް ކުށުގެ ތުހުމަތެއް ކުރެވޭ މީހެއްގެ ޣައިރު ހާޒިރުގައި ކުރިޔަށް ނުގެންދެވޭނެ ކަމަށް ބުނެފަ އެވެ. އިނގިރޭސިވިލާތުގައި ހުންނަ ހައިކޮމިޝަނަށް އަލީ ވަހީދު ހާޒިރުކޮށްގެން މިހާތަނަށް ދެ އަޑުއެހުމެއް ބާއްވާފައިވާއިރު، ދައުލަތުން ހުށަހެޅި މައްސަލަ ހައިކޯޓުން ބޭރުކޮށްލި އެވެ. އެއަށް ފަހު މައްސަލަ ހިފައިގެން ސުޕްރީމް ކޯޓަށް ދިއުމުން އެ ކޯޓުން އަލީ ވަހީދަށް ޗިޓު ފޮނުވައި ކޯޓަށް ހާޒިރުވާން ޗިޓު ފޮނުވުމުން ވެސް އެއަށް އަމަލުކޮށްފައި ނުވާތީ އޭނާގެ މައްޗަށް ކޯޓުގެ ހުރުމަތް ކަނޑާލިކަމުގެ ކުށުގައި ދެ މަހާއި ބާރަ ދުވަހުގެ ޖަލު ހުކުމެއް ވަނީ އިއްވާފަ އެވެ.\nނޫސްވެރިންނަށް އާއްމުކޮށް ހުޅުވާލައިގެން މިއަދު ކުރިޔަށް ގެންދިޔަ ޝަރީއަތް ފައްޓަވަމުން، މައްސަލަ ބައްލަވާ ގާޒީ ހަސަން ސައީދު ވިދާޅުވީ ޝަރީއަތް އާއްމުކޮށް ހުޅުވާލައިގެން ކުރިޔަށް ގެންދަން ނިންމީ މައްސަލައިިގެ ކަން ހިނގާފައިވާ ގޮތް ސާފުކޮށް ދިނުމަށް ކަމަށެވެ. އަޑުބަރޭ ވެސް ހާޒިރުވި އެ ޝަރީއަތުގައި، ބައެއް ކަންކަން ސާފު ކުރުމަށް ބޭނުންވާކަން ގާޒީ ވަނީ ފާހަގަ ކުރަށްވާފަ އެވެ. އެއަށް ފަހު އަލީ ވަހީދު ބެސްފަރުވާގެ ފުރުސަތަށް އެދި ދެއްކެވި ވާހަކަތާއި ހަމައިން، ސުޕްރީމް ކޯޓުން އަލީ ވަހީދުގެ މައްޗަށް ކޯޓުގެ ހުރުމަތް ކަނޑާލިކަމުގެ ކުށުގައި އިއްވި ހުކުމާއި ގުޅޭގޮތުން ގާޒީ ތަފްސީލުތަކެއް ދެއްވި އެވެ.\nއަލީ ވަހީދު ރާއްޖެ ގެންނާނެކަމުގެ ޔަގީންކަން ދީ ޖާމިނުވި މައްސަލައިގައި ސުވާލު ކުރުމުން، އައްސަދު ވިދަޅުވީ އޭނާ ގަބޫލު ކުރާ ގޮތުގައި އަލީ ވަހީދު ހަަތަރު މަސް ވުމުން ކޯޓަށް ހާޒިރުވި އެވެ. އެއީ އޮންލައިންކޮށް ކުރިޔަށް ގެންދިޔަ ޝަރީއަތެއްކަމަށް ބުނުމަށް ފަހު، އޭނާ ދެން އެދުނީ ގާނޫނީ ވަކީލެއްގެ އެހީގައި މަޝްވަރާތައް ކުރިޔަށް ގެންދިއުމަށެވެ. އައްސަދު އެގޮތަށް ވާހަކަ ދެއްކުމުން، ގާޒީ ދެން ސުވާލު ކުރެއްވީ ޖާމިނު އިގުރާރާއި ހިލާފުވިކަމަށް ގަބޫލު ކުރޭތޯ އެވެ. އަދި ކޯޓުން އަލީ ވަހީދަށް ފުރުމުގެ ހުއްދަ ދިނީ އައްސަދުއަށް އިތުބާރުކޮށްފައި ކަމަށް ވިދާޅުވި އެވެ.\nޖަވާބުގައި އައްސަދު ވިދާޅުވީ، އޭނާ އަލީ ވަހީދު ކޯޓަށް ހާޒިރުކޮށްދިން ކަމަށެވެ. ގާޒީ ވަނީ އައްސަދުގެ ޖަވާބާއި މެދު ހިތްހަމަނުޖެހި އެއީ ކޯޓަށް ހާޒިރުވުންކަން ނުބެލެވޭނެކަން ސުޕްރީމް ކޯޓުގެ ހުކުމުން ވެސް ސާފުވާކަމަށް ވިދާޅުވި އެވެ. ނަމަވެސް އައްސަދު އޭނާގެ ބަސް ތަކުރާރުކޮށް ބުނަމުން ދިޔައީ "އަޅުގަނޑު އިގުރާރާއި އެއްގޮތަށް ކޯޓަށް ހާޒިރުކޮށް ދިނީމެއް ނޫންތޯ" މިހެންނެވެ.\nއައްސަދު އަލީ (އަޑުބަރޭ), އަލީ ވަހީދު, އަޑުބަރޭ\n55%ވަރަށް ގަދަ 9%ވަރަށް ގަޔާވޭ 18%ބޮޑު ޖޯކެއް 0%ހައިރާންވެއްޖެ 9%ވަރަށް ދެރަ 9%ރުޅިގަދަ ވަނީ\nއަލީ ހައްޔަރު ކުރުމުގެ އިނގިރޭސި ތަރުޖަމާއަށް ފުލުހުން އެދިފައެއް ނެތް\nއަލީ ވަހީދު ޓްވީޓު ކުރުމުގައި އަވަދިނެތި، ޖާމިނުވި އައްސަދަށް ވެސް އެޅުނު ފިޔަވަޅެއް ނެތް!\nއަލީގެ ޝަރީއަތް އޮންލައިންކޮށް ކުރިޔަށް ނުގެންދަން އަންގައި ސުޕްރީމް ކޯޓުގެ އަމުރެއް!


Raees Yameen Ah Kolhah Huregen Namaadhu Nukureve: Abdhuhraheem - Vaguthu\nލުއިތަކާއި އެކު "ނުރައްކާ" މަތިން ހަނދާން ނެތިއްޖެ! - 14 ގަޑިއިރު ކުރިން\nރައީސް ޔާމީނަށް ކޮޅަށް ހުރެގެން ނަމާދު ނުކުރެވޭ: އަބްދުއްރަހީމް\n1 މަސް ކުރިން ( މެއި 21, 2020 )\nޕީއެންސީގެ ނައިބު ރައީސް އަބްދުއްރަހީމް އަބްދުﷲ ނޫސްވެރިންގެ ބައްދަލުވުމެއްގައި ވާހަކަ ދައްކަވަނީ. --- ވަގުތު އިމޭޖަސް\nކުރީގެ ރައީސް އަބްދުﷲ ޔާމީން އަބްދުލްގައްޔޫމަށް ކޮޅަށް ހުންނަވައިގެން ނަމާދު ނުކުރެއްވޭ ކަމަށް އިދިކޮޅު ޕީޕަލްސް ނެޝަނަލް ކޮންގްރެސް (ޕީއެންސީ) ގެ ރައީސް އަދި ފޮނަދޫ ދާއިރާގެ ކުރީގެ މެމްބަރު އަބްދުއްރަހީމް އަބްދުﷲ ރޭ ވިދާޅުވެއްޖެއެވެ.\nމަނީ ލޯންޑްރިންގެ ކުށް ސާބިތުވެ، ކްރިމިނަލް ކޯޓުން ޔާމީންގެ މައްޗަށް އިއްވި ފަސް އަހަރު ދުވަހުގެ ޖަލު ހުކުމާ ގުޅިގެން އެމަނިކުފާނު މިވަގުތު ހުކުމް ތަންފީޒު ކުރައްވަމުން ގެންދަވަނީ މާފުށީ ޖަލުގައި ހުންނަ ހާއްސަ ޔުނިޓެއްގައެވެ. މާފުށީ ޖަލުގައި ޔާމީން ހުކުމް ތަންފީޒު ކުރައްވަމުން ގެންދަވާ އިރު، ސިއްހީ އެކިއެކި މައްސަލަތަކުގައި މީގެކުރިން އެމަނިކުފާނު މާލެ ވަޑައިގެން ފަރުވާ ވެސް ހޯއްދެވިއެވެ.\nޗެނަލް 13 އިން ގެނެސްދިން ޕްރޮގްރާމެއްގައި އަބްދުއްރަހީމް ވިދާޅުވީ ޔާމީންގެ ސިއްހީ ހާލުކޮޅު ރަނގަޅު ކަމަށް ވާހަކަ ދެކެވުނަސް، އެމަނިކުފާނުގެ ސިއްހީ ހާލަތު ރަނގަޅު ނޫން ކަމަށެވެ. އެމަނިކުފާނަކީ މައިބަދައިގެ މައްސަލަ އާއި ހިތުގެ އާލާސްކަންފުޅެއް ހުރި ކަން ޑޮކްޓަރުން ލިޔުން ދެއްވާފައި އޮތް ބޭފުޅެއް ކަމަށް ވެސް އަބްދުއްރަހީމް ވިދާޅުވިއެވެ.\nއެކަމަކު، ޔާމީނަކީ "ފޭކް" ކަންތައްތަކެއް ކުރައްވާނެ ބޭފުޅެއް ނޫން ކަމަށް ވިދާޅުވިއެވެ.\n"ރައީސް ނަޝީދުމެން ޖަލަށްލީމަ ވެއްޓޭހެން މައިބަދަ ބިންދައިގެން ހިނގައްޖެ ކަމަށް ހަދައިގެން، އެގޮތަށް މަކަރު ހީލަތް ހަދައިގެން ރައީސް ޔާމީން ޝަކުވާއެއް ނުކުރައްވާނެ. އެމަނިކުފާނު އަމިއްލަފުޅަށް ކަންތައްތައް މެނޭޖް ކުރަން އެނގިވަޑައިގަންނަވާ. ކެތްތެރި ސާބިތު ލީޑަރެއް ރައީސް ޔާމީނަކީ،" ޔާމީންގެ އެންމެ އަރިސް ބޭފުޅުންގެ ތެރޭގައި ހިމެނިވަޑައިގަންނަވާ އަބްދުއްރަހީމް ވިދާޅުވިއެވެ.\n"ނަމަވެސް އެމަނިކުފާނު މިއަދު ޖަލުގައި އެ ހޭދަކުރައްވަނީ ވަރަށް ހިތްދަތި ކަމާ އެކީގައި. ވަރަށް ހިތާމަވެރިކަމާ އެކީގައި. އަދި ސިއްހީ ގޮތުން އަޅުގަނޑު ދަންނަވާނީ މިވަގުތު އެންމެ ރަނގަޅެއް ނޫނޭ.\n"މިވަގުތު ވެސް އަމިއްލަފުޅަށް ކޮޅަށް ހުރެގެން ނަމާދު ނުކުރެވޭ ހާލަތުގައި ހުރީ. އަޅުގަނޑަށް އެކަން އެނގޭތީ މި ދަންނަވަނީ،"\nއަބްދުއްރަހީމް ވިދާޅުވީ ޔާމީންގެ ސިއްހީ ހާލުކޮޅު ރަނގަޅު ނުވާތީ އެކަމުގެ ކަންބޮޑުވުން އިދިކޮޅު ފަރާތްތަކުގެ އެބަހުރި ކަމަށެވެ. އެހެންވެ، މިހާރުން މިހާރަށް އެމަނިކުފާނު ގެއަށް ބަދަލުކޮށް ދިނުމަށް ވެސް އަބްދުއްރަހީމް ގޮވާލެއްވިއެވެ.\n"މި މީހުންނަކަށް އަޑެއް ނީވޭ. އަޅުގަނޑުމެން ވެރިކަމުގައި ތިބިއިރު ޖަމިއްޔާއަކުން ރިޕޯޓެއް ނެރެފިއްޔާ އެއަށް އަމަލުނުކޮށްގެން ހެސްކިއާފައި މީހުން ޕްރެޝަރު ކުރޭ. ކޮބައިތޯ އދ. މަޖިލިހުގެ އިންސާނީ ހައްގުތަކާ ބެހޭ ޖަމާއަތުން ގޮވާލި ގޮވާލުން. އެ އިލްތިމާސް އަށް ކިހާ ވަރަކަށް އަމަލު ކުރިތޯ؟ ޖަމިއްޔާ އިން އެބައޮތް ގޮވާލާފައި ކޮވިޑްގެ ނުރައްކާތެރިކަމާ ގުޅިގެން ޖަލުތަކުގައި ތިބި މީހުންނަށް ލުއިދޭށޭ. ހާއްސަކޮށް ސިޔާސީ ހައްޔަރީން ދޫކޮށްލާށޭ. އަޅުގަނޑުމެން މި ދަންނަވަނީ ރައީސް ޔާމީނަކީ ސިޔާސީ ހައްޔަރީއެކޭ،" އަބްދުއްރަހީމް ވިދާޅުވިއެވެ.\nއަބްދުއްރަހީމް ވިދާޅުވި ގޮތުގައި ޔާމީން ޖަލުގައި ހުންނެވީ ޖިނާއީ ކުށެއް ކުރައްވައިގެންނެއް ނޫނެވެ. މިއީ ސަރުކާރުން ނުފޫޒު ފޯރުވައި ޔާމީންގެ މައްޗަށް އިއްވި ހުކުމެއް ކަމަށް ވެސް އަބްދުއްރަހީމް ވިދާޅުވިއެވެ.\nރައީސް ޔާމީންގެ ހައިކޯޓުގެ ޝަރީޢަތުގައި ދެން އޮންނާނީ އެންމެ ފަހު އަޑުއެހުން\nމެއި 21, 2020 12:18\nކޮޅަށް ހުރެގެން ނަމާދު ނުކުރެވޭނަމަ އިށީންދެ އިނދެގެން ނަމާދު ކުރެވޭކަން ޓިނުއަދުރޭއަށް ނޭނގެނީތަ!\nމެއި 21, 2020 19:34\nއޮށޯވެއޮވެ ނަމާދުކުރެވޭކަންނޭނގިގެންނޫންހެންހީވަނީ..ބުނެލަންބޭނުންވަނީ ލާދީނީ ނަސީދުމެންހެން އޮޅުވާލައިގެން ގޮނޑިދުއްވަން ނޫޅޭނެކަން..\nޔާމީން ސަލާމަތްވެދާނެތީ ހާދަބިރެއްތިގައްނަނީ\nމެއި 21, 2020 20:11\nއަޅެ އެ އެއީ ވަގެއްތަ\nމެއި 21, 2020 21:09\nވައްކަން ކޮށްފަ ސާބިތު ވީމަ އަދަބު ލިބޭނެ.\nމެއި 21, 2020 12:22\nދެން އިށީނދެ އިނދެ ނަމާދު ކުރާނީ.\nމެއި 21, 2020 12:23\nސަރުކާރަށް ހިތިރަހަ އެބަފެނޭ\nމެއި 21, 2020 17:44\nއެމަނިކުފާނުގެ ވެރިކަމުގައި ކުރެއްވި ކަންކަމުގެ ހިތިރަހަ އެއީ. އަދުރޭ ހަނދާނެއް ނެތް އިދިކޮޅު އެއްމެން ޖަލަށް ލައިގެން އުޅުނުއިރު މުޅި ދުނިޔެއިން އެމީހުން ދޫކޮށްލު މަށް ގޮވަމުން ދިޔަކަމެއް. ޔާމީނު ދޫކޮށްލާކަށް އެއްވެސް ފަރާތަކު ގޮވައެއް ނުލާ.\nމެއި 21, 2020 12:32\nއެހެންތަ އެހާވަރުވީ؟ އެހެންވެ ރައްޔިތުންގެ ލާރި ނުކާށޭ ބުނަނީ. އިންސާނާގެ ނުހުރޭ ބޮޑާވެ ގަންނާނެ ލައު ކަމެއް. ވައްކަން ކުރީ އަތް ބުރި ކުރަން އޮންނަނީ. ޝުކުރު ކޮއްބަލަ ޖަލުގަ އޮވެވޭ ކަންވެސް...\nމެއި 21, 2020 12:37\nއިށީނދެ އިނދެގެން ކުރެވޭނެ.. އެވަރުވެސް ނުވަންޏާ އޮށޯވެ އޮވެގެން ވެސް ކުރެވޭނެ އެވަރު ވެސް ނުވަންޏާ ލޮލުގެ އިޝާރާތުންކުރެވޭނެ.. މިއީ ލުއި ފަސޭހަ ދީނެއް.. ބަހަމާ ދައްކައިގެން ނުރެކެވޭނެ\nމެއި 21, 2020 12:39\nޖަލުގައި ތިއަށްވުރެއް މާއުމުރުން ދުވަސްވީ މާބަލި މީހުން އެބަތިބި. އެކަމަކު އެއީ ގައިދީން ވީމަ ހުކުމް ތަންފީޒު ކުރަންޖެހޭނެ. ޚޮޅަށްހުރެ ނަމާދު ނުކުރެވާ މީހުނަށް އިށީނދެ އިނދެ ނަމާދު ކުރެވޭނެ. ޢިށީނދެ އިނދެ ނަމާދު ނުކުރެވޭ މީހުނަށް އޮށޯވެ އޮވެ ނަމާދު ކުރެވޭނެ..އިތުރު ތަފްސީލް ޑރ. ޝަހީމް ކައިރީ އަހައިގެން އޮޅުން ފިލުވިދާނެ.\nމެއި 21, 2020 17:53\nސައީދުގެ ވާހަކައަށް ތާއީދު\nމެއި 21, 2020 12:48\nމެއި 21, 2020 12:57\nއަދުރޭ ކަލޭ ހިތަކައްނާރާތަ ރައީސް މައުމޫނު ރޯދަމު ޖަލުގަ ބަހައްޓާގެން ދިންއަނިޔާ މިއަދު ރައީސް ޔާމީން ޖަލުގަހުންނާކައް ނުޖެހުނީސް މައުމޫންއާ ދޭތެރޭ ރަނގަޅައް ކަންތައްކުރިނަމަ ރައީސް ޔާމީންގެ ވެރިކަން ގެއްލުނީ މައުމޫންއާ ދޭތެރޭކަންތައްކުރި ގޮތުން އިދިކޮޅުން ކޯލިށަނެއް ހެދިޔަސް ރައީސް މައުމޫން އާރައީސް ޔާމީން އެކީކުރިޔައް ދިޔަނަމަ ވެރިކަން ނުގެއްލުނީސް\nމެއި 21, 2020 13:07\nމިސަރުކާރުގަ ހުސްވަގުން ކިހިނެއް ހަދަނީ\nމެއި 21, 2020 17:50\nމިއީ މައުމޫނު ވެސް ހިމެނޭ ވެރިކަމެއް. މި ރަމަޟާންމަހު މައުމޫ ހަނދުމަފުޅު ވާނީ ކޮއްކޯފުގެ ވެރިކަމުގައި ޖަލުގައި ހުންނެވި ހަނދާން. ކުރެއްވި ހިތިހިތާމައިގެ ހަނދާން.\nމެއި 21, 2020 13:21\nއަބްދުރަހީމު މެންނާ ހެދި ޔާމީނު ހަލާކުވަނީ. މި ފަހުންވެސް ކީ ޔާމީނު ހިކި އަނަރޫފަ ވިއްޔޭ. އެކަމަކު ފެނުނުއިރު ހުރީ ފިޓުކޮށް. ދެން ތެދަށް ބުންޏަސް ކިހިނެއް ގަބޫލުކުރާނީ ދޮގުވެރި ސާއިރެއްގެ ވާހަކަ.\nމެއި 21, 2020 13:29\nހެހެހެހެ އަދުރޭ މޮޔަ ފުޅު ވީތޯ.....އަހަރުންވެސް ނަމާދު ކުރަން ޖެހެނީ އިށީނދެ އިނދެގެން....މާ ޔަންގް އޭޖް އިނގޭތޯ....އިށީނދެ އިނދެގެން ނަމާދު ކުރަނީ....\nމެއި 21, 2020 13:41\nﷲގެ އިރާދަފުޅުން ނިކަމެތިރައްޔިތުންނައް ކުރިއަނިޔާއާ ކުރިދުއްތުރާތަކުގެ ރަހަ ޔާމީނައަށް ދައްކަވާންދޭން\nޖަލުގަ އެއޮތީ ވައްކަމުގެ ހުކުމް ތަންފީޒުކުރަން އެ\nމެއި 21, 2020 13:48\nކޮޅަށް ނުހުރުވޭމީހުން އއއއ އިށީންދެ އިނދެ ނަމާދު ކުރާނީ..\nމެއި 21, 2020 13:58\nއޭ އަދުރޭ. ޖާހިލުކަމަކީ ވެސް ބައްޔެއް. އެބަލީގެ ފަރުވާޔަކީ ތަންދޮރު ދަންނަ ޢިލްމުވެރިންގެ އަރިހުން ސުވާލުކުރުން.\nމަށާ ކަލެޔާ ހަނުހުރެއްޖެނަމަ ޖާހިލުކަން ކިޔަވައިދޭނެ މީހެއް ނޫޅޭނެކަން ޢަބްދުއް ރަހީމް ދަންނާށެވެ.\nދުލާއި ހިތް ނުބައިވެއްޖެނަމަ އެޔައް ވުރެ ނުބައި ދެތަން ނުވާނޭ ކަމަށާ އަދި އޭަގެ އިދިކޮޅު ވެސް ވާނެ ކަމަށް އަދުރޭ ދަންނައްޗެވެ.\nމެއި 21, 2020 14:11\nއަދުރޭތިޔަދިނީ އީދުހަދިޔާއެއްތަ! ތަންދޮރުނުފިލާމީހެކޭބުނަނީތަ! ނޫނީކޮންމެގޮތެއްވެސް.........\nމެއި 21, 2020 14:24\nޔާމީނަކީ އޯގަތެރި ރައީސެއް، އެކަން އެނގެނީ ރަމްޟާންމަސް ކައިރިވުމުން ޝޭޚް އިމްރާނުމެން އަދި އެހެން ބައެއް ބޭފުޅުންވެސް ގެއަށް ބަދަލުރައްވާ ހެއްދެވި، ހެއްދެވުން މިނޫންވެސް ގޮތްގޮތަށް އެބޭފުޅުންނަށް އޯގާތެރިވެ ވަޑައިގެންނެވެ. ހަޤީޤަތުގަ އެމީހުން އެއީ ބޮޑެތި ކުށްތަކެއް ކޮށްފައި ތިބިބައެއް މިއަދު މަތިފަޑިތަކުގައި ތިއްބެވިއަސް، އެކަމަކު މިހާރު މިތިބީކީ އެކަހަލަ ވެރިންނެއްނޫން، މީ ބަދަލުހިފުމެއް. ﷲ އިރާދަކުރެއްވިއްޔާ މި މީހުންގެ ނިމުން ހިތިވާނެ،\nމެއި 21, 2020 18:00\nއޯގާތެރިކަމުން ވެރިކަން ހޯދައިދިން ބޭބެ ނިކަމެތިކަންމަތީ ރަމަޟާންމަހު ޖަލުގައި ހުރީ. ކުރެއްވި ކުށުގެ ބޮޑުކަމުން.\nމެއި 21, 2020 14:33\nތިހެންކަމައްވާނަމަ އެމަނިކުފާނަށް ދައްނަވާ އިށީދެއިނދެގެން ނަމާދުކުރަން، ނަމާދަކަށް ބަހަނާއެއް ނުދެއްކޭނެ\nމެއި 21, 2020 14:59\nކަލޭޔަގީން ކޮށްދީބަލަ ރައީޔާމީން ވަކަންކުރިކަން ރައީސްޔާމީން ޖަލަށް ލާފަވެސް ކަލޭމެނަކަށް ކަމެއް ނުކުރެވުނުތާ ރައީސްޔާމީންއަށް ވަގަށް ގޮވާކޮންމެ ހަމަކޮންމެ ހީހަކީ ބޮޑު ވަގެއް ހަމަޔަގީ ވަގުންނަށް ހީވާނެ ފުޅަށް ބުޑުން ދައްޏާ ކެޔޮގަނޑު ކަޑާނެހެން އެއީ ތިވެގެން އުޅޭގޮތަކީ ވަކަން ކުރާ މީހުންތައް ފެންނާނެ މިސަރުކާރު ބަދަލުވީމަ ރާއްޖެދޫކޮށް ފިލަންދުވާތައް މިހާރުފެނޭތަ ގަޓުހުރި ހިތްވަރުގަދަ ލީޑަރުން 5އަހަރުކީއްކުރަން އަދިއިތުރަށް 15 އަރުހުންނަން ޖެހުނަސް ރައީސްޔާމީންގެ ނުގުޑާފަދަ އަޒުމަކަށް ބަދަލެއްނާބްނާނެ މާތްﷲ ވަގުންނަކީ ކޮންބައެއްކަން މިދިވެހިރާއްޖޭގެ ރައްޔަތުންނަށް ދައްކަވާށި ﷲރައީސްޔާމީނުއަށް ހިތްވަރާއި ކެއްތެރިކަން ދެއްވައި އުމްރުދިގުކުރަށްވާށި ރައީސްޔާމީން އަކީ ހިތްވަރުގަދަ ކެރޭ އަޒުމްވަރުގަދަ ތެދުވެރި އަމާނާތްތެރި ދަރިޔެއް ކަމުގައި ލައްވާށި އަނިޔާވެރިންގެ މަކަރުވެރި ރޭވުމާއި ވަކިތަކުން ރައީސްޔާމީން ސަލާމަތް ވާނެމަގު މާތްﷲ ފަހިކޮން ދެއްވާށި އާމީން\nމެއި 21, 2020 16:22\nއާމީން ޔާރައްބުލް އާލަމީން.. 😢\nމެއި 21, 2020 15:02\nއަދުރޭ އެބުނަނީ ޜ ޔ ހާލުކޮޅު ރަނގަޅު ނޫން ވާހަކަ \_ކުރިއައްދިވެހިގައުމް]\nމެއި 21, 2020 15:07\nޓިނު އަދުރެެެެެ ެ2ވަގު\nމެއި 21, 2020 15:09\n"ޔާމީންގެ ސިއްހީ ހާލުކޮޅު ރަނގަޅު ނުވާތީ އެކަމުގެ ކަންބޮޑުވުން އިދިކޮޅު ފަރާތްތަކުގެ އެބަހުރި ކަމަށެވެ. އެހެންވެ، މިހާރުން މިހާރަށް އެމަނިކުފާނު ގެއަށް ބަދަލުކޮށް ދިނުމަށް" ވެސް އަބްދުއްރަހީމް ގޮވާލެއްވިއެވެ. މީގެ މާނައަކީ މިވެރިންސް ޤަބޫލުކުރެޔޭ ޔާމީނަކީ ކުއްވެރިއެއް ކަމަށް. އެހެންނޫން ނަމަ ދޫކޮށްލަން ދޯ ބުނާނީ....\nމެއި 21, 2020 15:10\nމެއި 21, 2020 15:19\nނަމާދަކައް ނޯންނާނެ ޣުޒުރެއް،،ދޫކޮއްލާއިރައް ތެދުވެގެން ދުވާނެ\nމެއި 21, 2020 15:20\nވަގަށްނެގިގެހާއުސްނުވިޔަސް ޖަލުގޮޅީގެ ފުރާޅު ޔަމީނުގެބޯޖެހޭހާ ތިރިއެއްނުވާނެ. އެހެންނޫނަސް އަމުދަކުން ނަމާދުކުރާވެސްމީހެއްނޫން..\nމެއި 21, 2020 15:23\nމީގެ ދުވަސްކޮޅެ އް ކުރިން ވެސް އަދުރޭ ބުނި، ރަ އީސް ޔާމީން ގެ މޫނުފުޅުގަ އި ހުރީ ހުސް ބިހި ނަގާފަ އޭ، ވަރަށް ހި އްކޭ، އެކަމަކު ކޯޓަށް ވަޑަ އިގެންނެވި އިރު، އެމަނިކުފާނުގެ ސިފަފުޅު ރީތިކަމުން މީހުންތަ އް އާޝޯހްވި! އެހެންވީމަ، އަދުރޭ ދަ އްކާ ވާހަކަ ގިނަބަޔަކު ޤަބޫލެ އް ނުކުރާނެ އެވެ.\nމެއި 21, 2020 15:36\nއަހަރެންގެ މާމަޔައްވިސް ކޮއްޅައްހުރެގެން ނަމާދެއް ނުކުކެވެޭ މިހާރަކު އެއީ އިލާހީ ގާނޫން އުމުރުންދުވަސްވުން މުސްކުޅިވުން ގައިބާރު ދެރަވުން ކަކުލުހުޅުން ނުލެބުން ދެން ތިބުނާޔާމީން ވެދާނެ ކުޑައިރު ބައިސް ވަގައްނަގައިގެން ދުވަނިކޮން ކަކުލުހުޅައްތަދުވީކަމައް\nމެއި 21, 2020 15:40\nއަނިޔާ ވެރިކަަމަކިީ ބެކްފަޔާރ ކުރާއެއްޗެއް. އަނިޔާ ކުރެވުނު ވަރު ހަނދާން ކޮށްލަބަލަ. މައުމޫނުގެ ވެރިކަމުގަ ވީހުރިހާ ދުވަހެއްގަ ޔާމީނަށް އަބަދުވެސް އެންމެ ވަރުގަދަ އެއްމިނިސްޓްރީ ދެއްވާފަ ހުރީ. ޔާމީނަށް ދެވުނީ އެބޭބެ 80 އަހަރުގެ އުމުރުގަ "ޖަލު". ބާބަކަރި ގަނޑެއްހެން މުޅމާލޭދަ ދެމީ. އިންސާނިއްޔަތުކަން ކޮބާ ކަލޭގެ. ދެން އެހެންމީހުނަށް ހަދާނެގޮތް ހިތަށް އަރުވާލުމެއްނު އޮތީ. ލަދުގަނެބަލަ ޔާމީނު ކަލޭ.\nމެއި 21, 2020 15:42\nކޯޓުންހުކުން ކުރީ ސިޔާސީ ހައްޔަރީކިޔާފަކަނޫން ވަގެއްކަމައްބުނީ އ ދ އަކުންނުބުނެ ޖަލުގަތިބި ވަގުން ދޫކުރާކައް ޅޭ އިނބަމޮޔަވީތޭ\nމެއި 21, 2020 15:46\nމިއީ ހަމަ ފައްކާ ގަމާރެއް …. ދީނީ ތަޢުލީމިގެ ކުޑަ މިންވަރެއްވެސް ހަމަ ނޭގެނީ….\nމެއި 21, 2020 15:52\nމެއި 21, 2020 16:42\nމުސްކުޅިނުވާނެކަމަށްބުނާމީހުނަށްވެސް ދުނިޔޭގަލަހަ އްޓަވާ ހުރި އްޔާ ތިޔަތަންދެކޭނެ\nމެއި 21, 2020 16:23\nއަދުރޭ ! ކަލެއަކީ ތަންދޮރުވެސް ދަންނަ މީހެއް ނޫންތަ ؟ ކޮޅަށް ހުރެގެން ނަމާދު ނުކުރެވޭ މީހާ އިށީދެ އިދެގެން ނަމާދު ކުރާނީ! އެކަމަކާ ޖަލުގަ ހުނަން ޖެހޭ ސަބަބާ ހުރީ ކޮން ގުޅުމެއްތަ؟ ޖިނާއީ ކުށަކަށް ވަނީ ކިހާވަރެއްގެ ކަމެއް ކުރީމަތަ ؟ޖަލުގައި ހުންނަން ޖެހުނު މީހަކު މާއުފާވެރި ކަމުގައި ހުރި މީހަކު ބުނެދީބަލަ ؟ އާނ! އޭނާ ފޭކެއް ނުޖައްސާނެކަން މަޅާލި ލާރިގަޑުން ސާބިތުވޭ ! ޖަލުގައި އެހެރީ އެހެންވެގެން !\nމެއި 21, 2020 16:41\nއަދިކުޑައީ ލިބޭ އަނިޔާތައް އުމުރުދުވަހު ޖަލުގަބާއްވަންވީ\nރައްޔިތުންގެ ހަޒާނާ ލޫޓުވާލާފަ ސަލާމަތުން ހުރެވޭނެ ކަމައްތަހީކުރަނީ.\nމެއި 21, 2020 16:44\nކޮޅަށް ހުރެގެން ނަމާދު ނުކުރެވޭ މީހުން އިށީނދެ އިނދެ ނަމާދުކުރާނީ. އިށީނދެ އިނދެ ނުކުރެވޭ މީހުން އޮށޯވެ އޮވެ ކުރާނީ. އޮށޯވެ އޮވެ ނުކުރެވޭ މީހުން ލޮލުގެ ޙަރަކާތުން ކުރާނީ. އެވަރުވެސް ނެތް މީހެއްގެ ކަންކަން ދެން ވަކީލު ކުރުން އޮތީ އަހަރެމެން އެންމެންވެސް ރުޖޫޢަވާންޖޭ ފަރާތްތަކުގައިވާ ﷲ އަށް.\nމެއި 21, 2020 17:55\nކޮޅަށް ހުރެ ނުވަންޏާ އިށީދެ ކުރާނީ އެވަރު ނުވަންޏާ އޮށޯވެ ކުރާނީ. ބްރޯ ެެެެެެެެެެެެެެެެެެެެެެެެެެެެެެެެެެެެެެެެެެެ އާއ އި ސަރުކާރުން ވި އެ އްބަސް ވުމުގެ ދަށުން ނެރެދެވެން ނެތް.\nއިހްލާސްތެރި ކަމާއެކުދިން ވޯޓް\nމެއި 21, 2020 17:59\nނަމާދުކުރޭތަ؟؟؟؟ މިހެންމިބުނީ މިނިވަނެ ގޮތުގަހުރިއިރުވެސް މިސްކިތުން ނުފެންނާތި\nމެއި 21, 2020 18:11\nޢަޓުރެ އަކީ ޕޕމ ގެ ހަލާކު. ޔާމީނަ އް އެ އަނިޔާ ލިބުނީ އަދުރެގެ ސަބަބުން.\nމެއި 21, 2020 18:13\nދެން އިށީނދެ އިނދެ ނަމާދު ކުރެވޭނެ އެނުން🤔\nމެއި 21, 2020 19:07\nމިސަރުކާރަށް ކުރެވުނު ކަމަކޫ ނުހައްގުން ޔާމީން ޖަލަށްލުން. ދެންކުރާކަމަކީ ވަށްކަންކުރުން. ޢޭގެ ހިތި މިފެންނަނީ މިމީހުން ލަހެއްނުވެ ހަލާކުވެ ބަނގުރޫޓުވެދާނެ.\nމެއި 21, 2020 19:45\nޖަލަށްލީއިރު ރައީސް ޔާމީނަކީ މުސްކުޅިވެ ގައިބާރު ދެރަވެފައިވާ ބޭފުޅެއްނޫން، ހަށިކޮޅުގައި ބާރުހުރި ވަރުގަދަ މެދުޢުމުރުގެ ބޭފުޅެއް، ނަމާދަށް ކޮޅަށް ނުހުންނެވޭނީ ، މާނައަކީ އެބޭފުޅާ އެވަނީ ބަލި ޙާލުކޮޅެއްގައޭ، އެހެންވީމާ އެބޭފުޅާއަށްވެސް ފަރުވާޙައްޤުވާނެ، ފަރުވާ ލިބެންޖެހޭނެ، އިންސާނިއްޔަތުކަން ނެތުމަކީ ވަރަށް ދަށުދަރަޖައިގެ ޢަމަލެއް. އެއީ ޖަނަވާރުންގެ ސިފައެއް.\nމައުމޫނު ޖަލަށްލީ ރައީސް ޔާމީނެއްނޫން، ކުށްކުރީމަ ޖަލަށްލީ، ސަލާމަތީ ބާރުތަކުން ޕޯން ދޭން އެދުމުން ފޯން ނުދިނުންވެސް، އެއީ ޙަޤީޤަތުގަވެސް ވަރަށް ބޮޑު ކުށެއް، އެކަން މައުމޫނަށްވެސް ރަނގަޅަށް އެނގޭނެ، ފޯނުބަލައިފިއްޔާ ވަރަށްގިނަ އެއްޗިހި އެނގިގެންދާނެ، އަމުރު ނެރުމަށާ، ރިޝްވަތު ދިނުމަށް ހިންގާފަ ހުރި ހުރިހާކަމެއް އެނގޭނެ ، މައުމޫނަށް އެ ހުރިހާއެއްޗެއް ރަނގަޅަށް އެނގޭތީ، ފޯން ނުދިނީ،، ރައީސްޔާމީން ރަނގަޅުކަމުން ޖަލުގަވެސް ބެއްޓީ ގަނޑުވަރެއްފަދަ ތަނެއްގަ، ލޮލުގެ މައްސަލަ ހުރީމަ . ލޮލުގެ ހޮސްޕިޓަލެއްގަ ހުންނަންޖެހޭ ހުރިހާ ސާމާނަކާއެކު، ލޮލުގެ ޑޮކްޓަރެއްވެސް މައުމޫނަށްޓަކާ، ރައީސް ޔާމީން ޚާއްޞަ ކުރެއްވި، ޤަބޫލުނުކުރެވުނަސް މީ ހަޤީޤަތަކީ،\nދެންއޮތީ ރައީސްޔާމީންގެ ބޮލުގައި އެޅުއްވި ފައިސާގެ މައްސަލަ، ޕަބްލިކަށް ހުޅުވާލައިގެން ކުރި ޝަރީޢަތެއް، އެއީ ކުރިކަމެއްކަމަކަށް ސާބިތެއް ނުކޮށްދެވުނު، ބަލަންތިބީމަ އެކަން ވަރަށް ރަނގަޅަށް ހާމަވި، އެކަމަކު އެކަމުގަ ޝާމިލްވާ އެތައްބަޔަކު މި ޤައުމުގަ ތިބިކަން ޔަޤީންވީއިރުވެސް ރައީސް ޔާމީނަށް ޙުކުމް ކުރީ ، ޙުކުމުގަވެސް ލިޔަންޖެހުނީ ތުމުމަތު ކުރެވޭތީ ، ތުހުމަތު ކުރެވޭތީ ޖަލަށް ، މީ ސިޔާސީ ގޮތުން ޒާތީވެގެން ބަޔަކު ކުރި ކަމެއް، މާތް ﷲގެ އިރާދަފުޅާއެކު އެބަޔަކަށް މިކަންތައް ދައްކަވާނެ.\nމެއި 21, 2020 20:26\nމައުމޫން ޖަލުގައި ހުރީ ކިތައްއަހަރުބާ!\nމެއި 21, 2020 20:28\nކެނެރީ ބުއްޅަ ޖަލު ގައި ހުރީ ކިތައްއަހަރުބާ!\nމެއި 21, 2020 21:10\nއެހާވަރަށް ޖަހައިފި؟ (ކަކޫ ދަށު)\nމެއި 21, 2020 21:17\nކޮޅަށް ނުހުރެވޭނަމަ އިށީދެގެން އިށީންދެގެން ނުކރެވޭނަމަ އޮށޯވެގެން ވެސް ކުރެވޭނެ އަދުރަހީމޫ އެބަރުވެސް ތިޔަ މީހާއަށް ނޭންގޫތާ!\nމެއި 21, 2020 21:18\nކޮޅަށް ނުހުރެވޭނަމަ އިށީދެގެން އިށީންދެގެން ނުކރެވޭނަމަ އޮށޯވެގެން ވެސް ކުރެވޭނެ އަދުރަހީމޫ އެބަރުވެސް ތިޔަ މީހާއަށް ނޭންގޫތާ! މިވަރުމީހުން ތަނަތަނަށް އަރާ ތިޔަ އަނގަތަޅުވަނީ